
»Nemate pravo zaboraviti 
svoju povijest« ■ 


PAPINA RIJEČ 


Papa Franjo se u subotu 6. lipnja 2015. u sarajevskoj prvostolnici susreo sa svećenicima, redovnicima, redov¬ 
nicima, sjemeništarcima i bogoslovima. Nakon ulaska u katedralu pohodio je grob sluge Božjega Josipa Stadlera, 
potom je saslušao svjedočenja o proživljenom trpljenju zbog zvanja i vjere koja su izrekli vlč. Zvonimir Matijević, 
svećenik Banjolučke biskupije, fra Jozo Puškarić, član Franjevačke provincije Bosne Srebrene, i s. Ljubica Šekerija iz 
Družbe kćeri Božje ljubavi. 

Nakon njihova svjedočanstva Sveti Otac je održao kratki nagovor iz kojega donosimo nekoliko misli: 

»Sama svjedočenja već govore za sebe. To je sjećanje vašega naroda! Narod koji zaboravlja svoja sjećanja nema 
budućnosti. Ovo je sjećanje vaših očeva i majki u vjeri: ovdje su govorile samo tri osobe, ali iza njih stoje mnoge osobe 
koje su propatile na isti način. 

Drage sestre, draga braćo, nemate pravo zaboraviti vašu povijest. Ne da se svetite, nego da stvarate mir. Ne da 
biste gledali na ova svjedočenja kao ne nešto čudno što se dogodilo, nego da biste voljeli kao što su oni voljeli. U vašoj 
krvi, u vašem pozivu je poziv, u njemu je krv ovo troje mučenika. Tu su krv i poziv mnogih redovnika i redovnica, 
mnogih svećenika i sjemeništaraca i bogoslova. Autor Poslanice Hebrejima kaže: 'Molim vas ne zaboravite vaše pret¬ 
ke, one koji su vam prenijeli vjeru/ Oni (pokazuje na svjedoke) su vam prenijeli vjeru; oni su vas naučili kako se živi 
vjera. Sam Pavao nam kaže: 'Ne zaboravite Isusa Krista', prvog Svjedoka. Oni su pošli Isusovim stopama. 

Oživljavati sjećanje radi stvaranja mira. Neke su mi riječi posebno ostale u srcu. Jedna, ponavljana: oprost . Čo¬ 
vjek ili žena, koji se posvete na službu Bogu i ne oproste, ne služe ničemu. Oprostiti prijatelju koji te uvrijedio nekom 
ružnom riječju ili s kojim si se svađao ili nekoj sestri koja je ljubomorna na tebe, nije naročito teško. Oprostiti onome 
tko te tuče, tko te muči, gazi, koji ti prijeti s uperenom puškom da će te ubiti, to je teško. Oni su to učinili i propovi¬ 
jedaju da to treba činiti. 

Druga riječ koja mi je ostala jest onih 120 dana u koncentracijskom logoru. Koliko puta nas duh ovoga svijeta 
nagna da zaboravimo naše pretke, patnje naših predaka! Tamo su dani bili izbrojani, ne dani, već i minute jer je sva¬ 
ka minuta, svaki sat muka za sebe. Živjeti onako svi zajedno, prljavi, bez hrane, vode, po vrućini i hladnoći, i sve to 
mnogo dana! A mi se žalimo kad nas malo boli zub ili kada želimo imati televizor u svojoj sobi, sa svim komotno- 
stima, ili koji prigovaramo poglavarima kada ručak nije baš najbolji... ne zaboravite molim vas svjedočanstva vaših 
prethodnika. Mislite o tome koliko su propatili. Mislite o onih šest litara krvi koje je ovaj svećenik, koji je prvi govo¬ 
rio, morao primiti da bi preživio. Živite životom dostojnim križa Kristova (...). 

Blago vama kada imate tako blizu ova svjedočanstva, nemojte ih molim vas zaboraviti. Neka vaš život raste s 
ovim sjećanjem. Mislim na ovog svećenika kome je umro otac dok je bio dijete, onda su umrle i majka i sestra i ostao 
je sam... Ali on je bio plod ljubavi, bračne ljubavi. Pomislite na onu sestru mučenicu: i ona je bila kći svoje obitelji. 
Pomislite na ovog franjevca s dvije sestre franjevke; i dolazi mi u pamet ono što je kardinal govorio: što se dogodi s 
vrtom života, tj. s obitelji? Dogodi se ružna stvar, dogodi se da ne cvjeta. Molite se za obitelji da bi u njima cvjetali 
mnogi sinovi i bilo mnogo zvanja. 

I na kraju, želim vam reći da je ovo bila povijest okrutnosti. I danas, u ovom svjetskom ratu, vidimo mnoge, 
mnoge okrutnosti. Činite uvijek suprotno od okrutnosti: njegujte nježnost, bratstvo, oprost. I nosite križ Isusa Krista. 
Crkva, sveta majka Crkva takve vas želi: malene, male svjedoke, pred ovim malim svjedocima, male svjedoke križa 
Kristova. 

Bog vas blagoslovio, i molim vas - molite za mene. Hvala.« 



UREDNIKOVA RIJEČ 


Ususret proglašenju 
svetim bi. Alojzija Stepinca 


Blaženi Alojzije STEPINAC, nadbiskup zagrebački i 
kardinal, rođen je 8. svibnja 1898. u Brezariću, župa 
Krašić. Bogoslovni nauk završio je u Rimu, gdje je 
zaređen za svećenika 26. listopada 1930. Papa Pio 
XI. imenovao ga je 28. svibnja 1934. nadbiskupom 
koadjutorom s pravom nasljedstva, a posvećen je za 
biskupa 24. lipnja 1934. 


N akon smrti nadbisku¬ 
pa dr. Antuna Baue- 
ra 7. prosinca 1937., bi. 
Alojzije postao je rezidencijalnim 
nadbiskupom zagrebačkim. Ko¬ 
munistički je režim nadbiskupu 
Stepincu, zato što nije želio odi¬ 
jeliti Katoličku Crkvu u Jugosla¬ 
viji od Svete Stolice, montirao po¬ 
litički sudski proces ili. listopada 
1946. osudio ga na 16 godina ro¬ 
bije i potom na pet godina gubit¬ 
ka građanskih prava. 

Nadbiskup je kaznu izdrža¬ 
vao u Lepoglavi od 18. listopada 
1946. do 5. prosinca 1951., kad je 
na daljnje izdržavanje kazne pre¬ 
mješten u župnu kuću u Krašiću. 
Hrvatski sabor je 14. veljače 1992. 
osudio politički sudski postupak i 
presudu nadbiskupu Stepincu. 

Papa Pio XII. uvrstio ga je za 
njegovu hrabrost i trpljenje 12. 
siječnja 1953. u Zbor kardinala. 
Umro je na glasu svetosti i muče- 
ništva u Krašiću 10. veljače 1960. 
i, premda je umro kao zatvorenik, 
pokopan je u zagrebačkoj kate¬ 
drali. Njegov grob mjesto je traj¬ 
ne molitve i uslišanja. 

Godine 1981. u Rimu je služ¬ 
beno otpočeo kanonski postupak 
za njegovo proglašenje blaženim i 
svetim. Papa Ivan Pavao II. pro¬ 
glasio ga je blaženim u Mariji Bi¬ 
strici 3. listopada 1998. 


Nakon proglašenja bi. Alojzi¬ 
ja Stepinca blaženim, na njegov 
zagovor dogodila su se brojna 
čudesna uslišanja i ozdravljenja. 
Jedno čudesno ozdravljenje pre¬ 
dočeno je Kongregaciji za svete, 
a Medicinski je kolegij, na sjedni¬ 
ci održanoj 30. siječnja 2014., do¬ 
nio zaključak kako je spomenuto 
ozdravljenje s medicinske strane 
neprotumačivo. 1 Štoviše, zaklju¬ 
čak komisije glasi: »Karakteristike 
ozdravljenja: brzo, potpuno i 
trajno, znanstveno neobjašnjivo 
temeljem znanstvenih spozna¬ 
ja (5/7); znanstveno objašnjivo 
(2/7)«. 2 

Dana 3. lipnja 2014. zasjedala 
je Teološka komisija o spomenu¬ 
tom čudu i jednoglasno donijela 
odluku da se spomenuto čudesno 
ozdravljenje dogodilo na zagovor 
bi. Alojzija Stepinca. 

Nakon što su se u javnosti pro- 
čuli glasovi o skorom proglašenju 
svetim bi. Alojzija Stepinca, ra¬ 
zveselio se sav katolički svijet, a 
osobito se radosno ta vijest proši¬ 
rila u hrvatskom narodu. 

Bila je to radost kakvu su hr¬ 
vatski narod i Katolička Crkva 
doživjeli 12. siječnja 1952. kad je, 


1 Usp. Posi/io supe r/f uro, str. 329.-334. 

2 Udati* Cmsiilltie Med/cae dići 30. I. 2014, str. 334. 



* R. Labaš, BI. Alojzije Stepinac u 
susretu s Kristom, 2010 .; u župnoj 
crkvi Gospe od Ružarija u Preku 


nakon »prežalosnog procesa«, 3 
osuđeni i zatočeni nadbiskup Ste¬ 
pinac uvršten u Zbor kardinala. 
Taj je događaj hrvatski slikar Jozo 
Kljaković 4 opisao ovim riječima: 
»Hrvatskom borcu time je dana 
zadovoljština za sva poniženja 
koja su mu talog podzemlja i ulič¬ 
ne bludnice u sudnici, i izvan sud¬ 
nice, nanijeli. Pobijedili su pravda 
i moral. Osuda velikosrpskih ko- 


3 Tako jc tu sudsku lakrdiju prozvao papa Pio XII. 

4 Jozo Kljaković (Solin, 1889. - Zagreb, 1969.) 
svjedoči da je mlad »otišao u Srbiju za Balkanskog 
rata, bio Jugoslaven, čovjek razočaran u svome ju¬ 
goslavenstvu«. Priznaje da su ga Srbi, medu kojima 
je živio, »odjugoslavenili«. Nakon što je ustaška i nje¬ 
mačka vlast zatvorila njega i Ivana Meštroviča godine 
1941. kao anglofile i veleizdajnike, nadbiskup Stepi¬ 
nac je više puta za njih intervenirao i omogućio im 
izlazak iz zatvora te odlazak u Rim. Kljaković piše: 
»Nadbiskup Stepinac je nekoliko puta za nas inter¬ 
venirao. Za svakoga se zauzimao i svakoga je branio. 
I kao čovjek i kao svećenik.«, KLJAKOVIĆ, Jozo, 
Čšvjck bez Maske, Solin, 2014., str. 19. 

munista - kojom su htjeli poniziti 
i dotući hrvatski narod - proma¬ 
šena je. Hrvatski narod danas sla¬ 
vi u Nadbiskupovu usponu svoj 
simbol vjerske i nacionalne po¬ 
bjede. Velikosrbi i komunisti iz¬ 
bezumljeni su. Reagiraju prostač¬ 
ki i bjesomučno.« 5 

Pokušaj ometanja 
kanonizacije 

No, dok je vijest o proglašenju 
svetim bi. Stepinca u gotovo či¬ 
tavom kulturnom svijetu izazva¬ 
la radost, u krugovima koji se ne 
mogu pomiriti s postojanjem sa¬ 
mostalne hrvatske države i s dje¬ 
lovanjem Katoličke Crkve u njoj 
započela je bjesomučna kampa¬ 
nja, hajka na osobu bi. Stepinca, 
Svetu Stolicu i Katoličku Crkvu. 

Vrhunac te hajke bila su pi¬ 
sma, »molbe« predsjednika Srbi¬ 
je Tomislava Nikolića i patrijarha 
Srpske Pravoslavne Crkve (una¬ 
prijed: SPC) Irineja Svetom Ocu 
Franji, da se zaustavi postupak 
kanonizacije blaženog Alojzija 
Stepinca. 

Naime, predsjednik Nikolić 
je u pismu upućenu Svetom Ocu 
naveo da bi odustajanje od Ste- 
pinčeve kanonizacije bilo mudro, 
i moli da se ne čini nikakav potez 
koji bi bilo koga uvrijedio, pogo¬ 
tovo u vezi s odnosom prema po¬ 
vijesti, Drugom svjetskom ratu i 
ulozi Alojzija Stepinca u njemu. 6 

Patrijarh Irinej izjavio je u raz¬ 
govoru za »Politiku« kako bi za 
sveca smio biti izabran samo onaj 
koga svi kršćani smatraju takvim 
te da se Stepinca prikazuje u bo¬ 
ljem svjetlu nego što je on stvar¬ 
no bio. 7 


5 Isto, str. 53. 

6 Večernji list otl 03. 07. 2014. — http://\v\v\v.ve¬ 

čeru ji.hr/hrvatska/preclsjednik-nikolic-i--patrijarh- 
irinej-ne-zele-svetog-stepinca-948223 i otl 01. 07. 
2014. — http://www.vecernji.hr/hrvatska/srpski- 

preclsjeclnik-zahvalio-papi-franji-na-potpori-i-spo- 
mcnuo-stepinca-947881 

7 Usp. http:// www.politika.rs/ rubrike/Društvo/ 

Patrijarh-pisa#-papi-o-Stepincu.lt.html; Večernji list 


A boravak u Srbiji mons. Do- 
miniquea Mambertija, papina taj¬ 
nika za odnose s državama, kra¬ 
jem lipnja 2014. iskorišten je kako 
bi se preko njega Svetome Ocu 
poslalo pismo koje navodi da će 
kanonizacija kardinala Stepinca 
dovesti do pogoršanja odnosa iz¬ 
među Srbije i Hrvatske. 8 Čini se 
da su u tom vidu djelovali i mons. 
Orlando Antonini, nuncij u Re¬ 
publici Srbiji, te mons. Stanislav 
Hočevar, nadbiskup beogradski. 

Ove intervencije i protivljenje, 
trenutno ili trajno, proglašenju bi. 
Alojzija svetim potvrđuju da na¬ 
padi na njegov sveti lik i djelo u 
protuhrvatskim i protukatolič- 
kim krugovima nisu ništa manje 
agresivni ni politički pogubni no 
što su bili za njegova života. Kako 
je vidovit bio Kljaković kad je 
početkom srpnja 1953. ustvrdio, 
da oni svoje napade na Kardina¬ 
la grade »na neistini, na poluistini, 
na izvrtanju činjenica, na falsifika¬ 
tu dokumenata, na iskrivljivanju 
hrvatske povijesti i na montira- 

otl 02. 07. 2014. — http://www.vecernji.hr/balkan/ 
srpska-pravoslavna-crkva-protiv-kanonizacije-kartli- 
nala-stepinca-948061 i Jutarnji list otl 03. 07. 2014. 
— http:// www.jutarnji.hr/ template/article/article- 
print.jsp?id= 1203324 

8 Večernji list, Blogosfera otl 11.07. 2014. — http:// 
blog. vecernji.hr/tomasevic/vatikansko-srbijanski- 
otlnosi-i-kanonizacija-stepinca-5435 


nju raznih fotografija ili fotogra¬ 
fija prikazanih tendenciozno, u 
drugom značenju. Savršen bizan- 
tinsko-komunistički sistem laži ili 
politički realizam.« 9 

Štoviše, govoreći o mržnji Srba 
prema nadbiskupu Stepincu, jer 
su palili svijeće na Lenjinovu i 
Staljinovu grobu, a nisu je htje¬ 
li zapaliti na Stepinčevu grobu, 
Kljaković tvrdi da je to iz njihove 
mržnje koja je mnogostruka i ne¬ 
izlječiva bolest. Evo doslovce nje¬ 
govih riječi: »Oni su mrzili Ste¬ 
pinca trostrukom mržnjom: kao 
pravoslavci - katolika, kao istoč- 
njaci - zapadnjaka, mrzili kao 
Srbi - Hrvata.« 10 

A liječnik dr. Miroslav Me- 
dur, nekadašnji pouzdanik jugo¬ 
slavenske i hrvatske tajne polici¬ 
je (UDBE), koji je u tom svojstvu 
nadzirao obdukciju mrtvoga tije¬ 
la nadbiskupa i kardinala Stepin¬ 
ca u noći s 10. na 11. veljače 1960., 
reče tijekom srpske agresije na Re¬ 
publiku Hrvatsku: »Ona mržnja 
koja se po završetku Drugoga 
svjetskog rata usmjerila na hrvat¬ 
ski narod i nadbiskupa Stepinca i 
ovaj nemili rat danas (1991.-1994.) 
proizlazi iz istog srpskog gena.« 


9 Kl,] A K( )Y1C, Čovjek be% maske , str. 54. 

10 7 'reći srpski intelektualac (1), s tr. 131. 

Projekt ocrnjivanja 
bi. Alojzija Stepinca po 
Marku Aureliju Rivelliju 

Nakon proglašenja blaženim 
kardinala Alojzija Stepinca SPC je 
pojačano započela kampanju pro¬ 
tiv svetačkog i mučeničkog lika bi. 
Alojzija Stepinca. U toj raboti su¬ 
djelovalo je više autora, 11 ali među 
njimasvojim klevetničkim pristu¬ 
pom odskače Marko Aurelije Ri- 
velli, čija je knjiga istinski zločin 
nad istinom. Naime, stav protiv¬ 
ljenja proglašenju svetim blaže¬ 
nog Alojzija Stepinca prepoznat¬ 
ljiv je u sustavnoj propagandi koja 
je nastala nakon godine 1991., tj. 
nakon međunarodnog prizna¬ 
nja samostalne i neovisne države 
Hrvatske. Sveti Sinod SPC nije 
do proglašenja blaženim Alojzi¬ 
ja Stepinca Svetoj Stolici uputio 
nijedan prosvjed protiv moguće 
beatifikacije. Iz toga se može za¬ 
ključiti da su uspostava hrvatske 
države i Stepinčeva beatifikacija 
bile povod za nemilosrdnu hajku, 
koju je tada započela i u europ¬ 
skoj javnosti. Činila je to pisanom 
riječju i organiziranjem međuna¬ 
rodnih simpozija. 

Jedno od sredstava te promidž¬ 
be jest i spomenuta knjiga koju je 
dr. Marko Aurelio Rivelli objavio 
pod naslovom »L’Arcivescovo 
del genocido. Monsignor Ste- 
pinac, ii Vaticano, e la dittatura 
ustascia in Croazia, 1941-1945 - 
Nadbiskup genocida. Mons. Ste- 
pinac, Vatikan i ustaška diktatu¬ 
ra u Hrvatskoj, 1941.-1945.« 12 Za 


11 I A1.COM, Carlo, Usilazio rii PIOXII (1965.); 
RIVF.J.J.1, M. A, I.'an/Kscoro delgema.lm (1998.); AA- 
RONS, M. & l.Ol'TUS, |., viibol) Trinitf. blou> \'he 
l'aticans Na^i Xetworks Metrayed Western Jintetligeuce 0/ 
The Soviets (1992.); DA1.IN, G. Daviti, Im leggenda nera 
del papa d i Hitler [The Mvth of Hitler’s Pope|, (2007.); 
CORNAVFJ.L, J., / iitlers Pope . l'be Secrete Histo/j 
OJ PinsKJl, London, (1999.); GOLDSTF1N, Ivo, 
(suautor GOLDSTF1N, Slavko) l lo/okaust n Zagrebu, 
izd. Židovska općina Zagreb i Novi l.iber, Zagreb, 
(2001.); ĐUR1C, Veljko, Golgota Srpske pravoslavne 
crkie 1941-1945 , Beograd, 3 1998.; Magnum crimen , 
jponovljeno izdanje], (priredio: KRKST1C, Vasilije), 
Jagodina, izd. Gambit, 2005. 

12 RIVU .1.1, Marco Aurelio, / 'Arcirescov del geno¬ 
cido. Monsignor Stepinac, ii Vaticano , e La dittatura ustascia 



* Ovih dana protekla je 69 . obljetnica sramotnog suđenja koje je protiv 
nadbiskupa Stepinca montirao komunistički režim. Na slici bi. Alojzija 
Stepinca stražari uvode u sudnicu. Apostolski nuncij J. P. Hurley ustaje u 
znak poštovanja prema Nadbiskupu, premda gaje predsjedavajući suda 
upozorio da to ne čini. 


moto svoga pisanja on je uzeo Se- 
nekinu izreku: »Onaj koji ne pri¬ 
javi zločin koji mu je poznat pot¬ 
pomaže ga.« 13 

Dobro je prije čitanja Rivelli- 
jeve knjige znati da je on u Italiji 
poznat kao »popožder« 14 te da je 
u razgovoru koji je s njim vodio 
Vittorio Bellavite, glasnogovor¬ 
nik pokreta Noi Siamo Chiesa u 
Italiji, nanizao više izjava 15 koje u 
sebi ne samo da su kontroverzne, 
nego žele prikriti njegovu rabotu 
koja je zloupotrijebljena u pisa¬ 
nju ove knjige i u promidžbi po¬ 
vijesnih falsifikata koji se odnose 
na nadbiskupa Alojzija Stepin¬ 
ca, Katoličku Crkvu u Hrvatskoj 
i hrvatski narod. Stoga ova knji¬ 
ga nije »povijesna studija« napi¬ 
sana »objektivno«, već djelo koje 
donosi »vrlo zanimljive činjeni¬ 
ce o političkim uvjetima u Državi 
SHS, te uzrocima osnivanja ustaš¬ 
kog pokreta u inozemstvu«, koje 


in Croazia, 1941-1945 , Kaos Fđizioni Milano 1999. 
|dalje: RIVFLLI] 

13 SFNHCA, lje troiane , u: RIVFLLI, str. 5. 

14 Usp. http:// mismocrkva.blogspot.com/ 

15 Usp. http://mismocrkva.blogspot.com/ 


autor osobno ne poznaje, ponaj- 
češće krivo tumači, a neke i falsi¬ 
ficira. 

Prema tvrdnji samoga Ri- 
vellija, ova je knjiga njegova »pro¬ 
širena doktorska dizertacija« iz 
1981. godine na Sveučilištu La sa- 
pienza u Rimu. Autor za sebe tvr¬ 
di da posjeduje »strast prema hi¬ 
storijskim znanostima«, premda 
reče: »Po profesiji nisam povje¬ 
sničar, to je jedina knjiga koju sam 
napisao.« 16 To njegovo očitovanje 
dovodi u pitanje pravičnost nje¬ 
gova pisanja 1 njegovu stručnost. 

Navedena Rivelijeva knjiga ne 
samo da je puna netočnosti i kri¬ 
vih zaključaka, nego je prepuna 
kleveta i krivotvorina. I neki hr¬ 
vatski mediji prenijeli su dio op¬ 
tužbi koje donosi Rivelli, a u naj¬ 
novijoj hajki protiv bi. Stepinca 
navode ih i srpski mediji. Tako, uz 
Politiku, koja tvrdi da je skorašnja 
kanonizacija veliko iznenađenje 
za srpske arhijereje, 17 beogradske 
Večernje novosti tvrde da je Stepi- 

16 Usp. http://mismocrkva.blogspot.com/ 

17 Večernji list od 02. 07. 2014. - http://www.ve- 
cernji.hr/balkan/ srpska-pravoslavna-crkva-protiv- 
kanoni/acije-kardinala-stepinca-948061 

nac aktivno sudjelovao u stvara¬ 
nju fašizma, da je masovno »po¬ 
krštavao« srpsko stanovništvo na 
katoličanstvo i da je inspirirao ge¬ 
nocid nad srpskim, židovskim i 
romskim narodom. 18 

Istinita, objektivna i pravedna 
historiografija već je davno ove 
apsurdne optužbe odbacila. Sto¬ 
ga je i znatan dio medija mišljenja 
da se kanonizacija bi. Stepinca ne 
može bitno usporiti i da se ugled 
Blaženika ne može osporiti. 

Čistoga ne treba prati 

Vjerujući u Božji zahvat u ži¬ 
vot i djelo bi. Alojzija Stepinca, 
radi raskrinkavanja lažnih srpskih 
mitova protiv bi. Alojzija Stepin¬ 
ca, s istinoljubivim raspoloženjem 
napisao sam knjigu pod naslo¬ 
vom Zagrebački nadbiskup Aloj- 
zije Stepinac i Srpska Pravoslav¬ 
na Crkva prema Marku Aureliju 
Rivelliju, i ona će početkom listo¬ 
pada biti predstavljena hrvatskoj 
javnosti. Vjerujem da će svaki či¬ 
tatelj ovu knjigu dobronamjerno 
uzeti u ruke kako bi se osobno 
mogao uvjeriti u lažnu propa¬ 
gandu kojom Srpska Pravoslavna 
Crkva i Republika Srbija ocrnju¬ 
ju »najsvjetliji lik Crkve u Hrva¬ 
ta« bi. Alojzija Stepinca, Katolič¬ 
ku Crkvu i hrvatski narod. 

Kao promicatelj postupka za 
proglašenje svetim bi. Alojzija 
Stepinca, u toj sam knjizi nastojao 
prikazati stvarni prinos dr. Aloj¬ 
zija Stepinca mirnom suživotu na 
ovom području Europe, gdje je 
Božja providnost predvidjela do¬ 
movinu srpskom i hrvatskom na¬ 
rodu. Alojzije Stepinac nije nika¬ 
da njegovao mržnju prema bilo 
kojem narodu, već je kao istin- 


STEPINAC 

ski rodoljub držao da je pretjerani 
nacionalizam guba za čovječan¬ 
stvo. Tako ga je on 9. srpnja 1935. 
definirao u pismu nunciju Pelle- 
grinettiju. 19 

Nakon proglašenja blaženim 
kardinala Alojzija Stepinca SPC 
je pojačano započela kampanju 
protiv svetačkog i mučeničkog 
lika bi. Alojzija Stepinca. U toj 
raboti sudjelovalo je više auto¬ 
ra, ali među njima svojim kle¬ 
vetničkim pristupom odskače 
Marko Aurelije Rivelli, čija je 
knjiga istinski zločin nad isti¬ 
nom. 

Iz činjenice da je on volio svoj 
hrvatski narod i veselio se uspo¬ 
stavi njegove samostalne države, 
mnogi su zlonamjerni ljudi poku¬ 
šali ocrniti njegov svijetli lik, obla- 
titi ga pred domaćom i svjetskom 
javnošću, pa čak i spriječiti da mu 
se oko glave postavi svetokrug. 

U istinoljubivu svijetu uvijek su 
činjenice bile dokaz istine i pravde 
te zalog mira i suživota, a bi. Aloj¬ 
zije Stepinac baš je na tim temelji¬ 
ma izgradio duhovnu baštinu koja 
je kadra i hrvatskom i srpskom 
narodu, Katoličkoj Crkvi i SPC, 
biti svjetlo u suvremenoj pomut¬ 
nji i mraku bezboštva. Stoga, neka 
ova knjiga bude ponuda istine 
koja se prihvaća otvorena i prija¬ 
teljska srca. Njegov pogled prema 
Bogu ne mogu potamniti ni zlo¬ 
ćudni autori poput Rivellija, koji 
je pišući svoj pamflet o bi. Alojzi- 
ju Stepincu učinio gnjusno djelo, 
zločin nad nevinim čovjekom. 


18 Usp. Večer)}!je novosti od 29. 03. 2014. — http:// 
w\vw.novosti.rs/vcsti/plancta.300.html:484922-l 5 a- 
pa-l’ranja-dajc-orcol-Aloj/iju-Stcpincu; Večernji list 
od 30. 03. 2014. — http://\v\v\v.vecernji.hr/hrvat- 
ska/novosti-stcpinac-jc-ratni-zlocinac-jer-je-inspi- 
rirao-genocid-929917 i Jutarnji list od 03. 07. 2014. 
—http://\v\v\v.jutar nji.hr /tetnpla te/article/article - 
print.jsp p iđ= 1203324 


19 PFJJ.RC'iRINRTTl, Frmenegilđo (Camaiore, 
27.111.1876. - Rim, 29.111.1943.) naslijedio je 1922. 
godine tnons. Prancesca C'herubinija, prvoga nuncija 
u Beogradu (od 2. ožujka 1920.). Mons. Pellegrinetti 
se u zemlji, gdje su na dnevnom redu bile »tužbe i 
svađe«, istaknuo osobito u pripremi konkordata iz¬ 
među Svete Stolice i Kraljevine Jugoslavije, oblikova¬ 
nju Katoličke akcije te suradnji s mjesnim biskupima 
i redovničkim zajednicama. Imenovan je kardinalom 
13. prosinca 1937. 


Naime, dok je SPC prešući¬ 
vala zločine koje su u Srbiji činili 
srpski političari nad vlastitim na¬ 
rodom i njenim svećenstvom, a i 
danas ih prešućuje, dotle ona kri¬ 
votvorinama stvara mitove i zlu 
krv prema hrvatskom narodu i 
Katoličkoj Crkvi, blateći bi. Aloj¬ 
zija Stepinca, koji je i srpskom na¬ 
rodu učinio čudesna djela ljubavi. 

Rivellijevi tekstovi u spome¬ 
nutoj knjizi uspoređeni su s či¬ 
njeničnim stanjem i postupcima 
bi. Alojzija Stepinca praćeni po¬ 
pisom dokumenata koji to stanje 
potvrđuju, a Rivellija demantira¬ 
ju i demontiraju. Te tekstove i po¬ 
pis dokumenata preuzeo sam iz 
knjige Blaženi Alojzije Stepinac. 
Svjedok Evanđelja ljubavi prema 
dokumentima i svjedočanstvima 
prije, za vrijeme i nakon Drugoga 
svjetskoga rata , Knjiga 1.-3., Zag¬ 
reb, 2010. 

Za bolje poznavanje uloge SPC 
u osporavanju potpisivanja kon¬ 
kordata između Kraljevine Jugo¬ 
slavije i Svete Stolice te zločina 
koje je za vrijeme Drugoga svjet¬ 
skog rata na hrvatskom okupi¬ 
ranom teritoriju izvela talijanska 
okupacijska vojska, poslužio sam 
se i knjigom »Nikola Moscatello, 
savjetnik Jugoslavenskog po¬ 
slanstva pri Svetoj Stolici. ‘Us¬ 
pomene’ u svjetlu dokumenata. 
Doprinos povijesti katolicizma 
u Jugoslaviji (1922-1946)«, koju 
je za tisak pripremio Fabijan 
VERAJA, a objavio ju je Papin¬ 
ski hrvatski zavod sv. Jeronima u 
Rimu 2014. godine. 

Za lakše razumijevanje poli¬ 
tičkog djelovanja SPC u vrijeme 
Drugoga svjetskog rata poslužila 
mi je knjiga povjesničarke Ljubice 
Štefan Srpska pravoslavna crkva i 
fašizam , Nakladni zavod Globus, 
Zagreb, 1996. Ona je mukotrpno 
radila u arhivima crkvenih i dr¬ 
žavnih ustanova u Beogradu i Sr¬ 
biji te iznijela podatke koji svakog 
istinoljubivog i dobronamjernog 

* Nadbiskup Alojzije Stepinac s predstavnicima vojnoga vrha, 
Komunističke partije Jugoslavije i sovjetskih predstavnika na vojnoj paradi 
na Trgu bana Josipa Jelačića u Zagrebu, 27. srpnja 1945. 


čitatelja dovode pred nove spo¬ 
znaje, a one dobronamjernu čita¬ 
telju i tražitelju mogu omogućiti 
istinit, pravedan i objektivan sud 
o bi. Alojziju Stepincu. 

Ekumenizam nije 
prebrajanje kostiju 

U ovoj knjizi izneseni su do¬ 
kumenti koji svjedoče o Stepin- 
čevoj ljubavi prema vlastitom na¬ 
rodu, što je sigurno kršćanska 
vrlina, a ne zločin, te o njegovoj 
ispravnoj i čistoj savjesti. Tu lju¬ 
bav treba lučiti od politike u koju 
se blaženi Stepinac nije htio mi¬ 
ješati. On je bio pastir duša i uči¬ 
telj kršćanskih načela. Znano je 
da su fašizam, nacizam i komu¬ 
nizam u svojoj biti bile protukr- 
šćanske ideologije i da ih je bla¬ 
ženi Stepinac odlučno pobijao i 
javno osuđivao. Te su ideologije 
bile osvajačke u pohlepi za tuđim 
teritorijem i gospodstvom nad 
ljudima. Stoga je nepravedno pri¬ 
pisivati nadbiskupu Stepincu su¬ 
radnju s tim ideologijama, a još je 
pogubnije optuživati ga za zlodje¬ 
la protiv nedužnih ljudi. Mostove 
među ljudima, osobito kršćani¬ 


ma, mogu izgrađivati samo Božji 
ljudi, koji tuđe poštuju, ali i svo¬ 
je cijene, koji su kadri jedni dru¬ 
ge prihvatiti u Kristovoj ljubavi i 
opraštanju, u molitvi i baštini sa¬ 
kramenata. Kad to postane načelo 
ekumenskog zbližavanja na Bal¬ 
kanu, tada će otpasti brojni pri¬ 
jepori i na vidjelo doći ljubav kao 
vrhovno načelo kršćanskog živo¬ 
ta, koje je do mučeničke smrti ži¬ 
vio i u smrti posvjedočio blaženi 
Alojzije Stepinac. 

Kao njegov nasljednik, zagre¬ 
bački nadbiskup kardinal Franjo 
Seper, prefekt Kongregacije za 
nauk vjere, u Rimu je pripovije¬ 
dao kako na ekumenskom susretu 
u Srijemskim Karlovcima s patri¬ 
jarhom Srpske Pravoslavne Cr¬ 
kve Germanom, 26. lipnja 1968. 
pravoslavni sugovornici nisu htje¬ 
li ni Oče naš izmoliti s katolicima. 

U ovoj knjizi susrećemo i nauk 
SPC prema kojem »Katolička Cr¬ 
kva ne samo da nije prava Crkva 
Kristova, nego se i zaplela u naj¬ 
veću zabludu«. A taj nauk utkan 
je i u najnoviji plan po kojem do 
temelja treba srušiti Katoličku 
Crkvu. Zašto ta mržnja u izvori- 


Znano je da su fašizam, naci¬ 
zam i komunizam u svojoj biti 
bile protukršćanske ideologije 
i da ih je blaženi Stepinac od¬ 
lučno pobijao i javno osuđivao. 
Te su ideologije bile osvajačke 
u pohlepi za tuđim teritorijem 
i gospodstvom nad ljudima. 
Stoga je nepravedno pripisivati 
nadbiskupu Stepincu suradnju 
s tim ideologijama, a još je po¬ 
gubnije optuživati ga za zlodje¬ 
la protiv nedužnih ljudi. 

štu misli gdje bi trebala stolovati 
ljubav? Zašto se u teološkoj misli 
SPC Katoličku Crkvu predstav¬ 
lja kao »predstavnicu ‘puta greš¬ 
nog sveta’«? 20 Zar se doista u SPC 
uvukla teološka nesnošljivost 
prema Katoličkoj Crkvi, i to ne 
radi »Filioque«, 21 nego radi nauka 
o papinoj nepogrješivosti. Naime, 
teolog SPC Justin Popović, govo¬ 
reći o tri glavna pada u povijesti 
ljudskoga roda, naveo je tri ključ¬ 
na: Adamov, Judin i papin. Papin 
pad je po njemu: »Hteti zameniti 
Bogočoveka čovekom.« Doslov¬ 
ce je ustvrdio: 

»Nepogrešivost je prirodno 
Bogočovečansko svojstvo i pri¬ 
rodna Bogočovečanska funkcija 
Crkve kao Bogočovečanskog tela 
Hristovog, kome je večna glava - 
Istina = Sveistina: Druga Ipotas 
Presvete Trojice: Bogočovek 
Gospod Isus Hristos. Dogmatom 
o nepogrešivosti pape papa je, 
ustvari, proglašen za crkvu, i on, 
čovek - zauzeo mesto Bogočo¬ 
veka. To je završni triumf huma¬ 
nizma. Ali u isto vreme i druga 
smrt (Otkrivenje 20,14; 21,8) pa- 


20 Dr. K. B, »Pravoslavna crkva prema katolici¬ 
ma«, Katolički list, 82. (1931.), br. 47, 19. studenoga, 
str. 553. 

21 Riječ je o istini katoličke vjere da je Duh Sveti 
istobitan s Ocem i sa Sinom i da proizlazi od Oca i 
Sina, a u pravoslavnoj tradiciji ova se istina vjere is¬ 
povijeda riječima: »Vjerujemo u Duha Svetoga... koji 
izlazi od Oca.« 

pizma, a kroz njega i sa njim i sva¬ 
kog humanizma. No, prema Isti¬ 
nitoj Crkvi Hristovoj, koja od 
pojave Bogočoveka Hrista posto¬ 
ji u našem zemaljskom svetu kao 
Bogočovečansko telo, dogmat o 
nepogrešivosti pape je ne samo 
jeres već svejeres. Jer nijedna je- 
res nije tako radikalno i tako inte¬ 
gralno ustala protiv Bogočoveka 
Hrista i Crkve Njegove, kao što 
je to uradio papizam kroz dogmat 
o nepogrešivosti pape - čoveka. 
Nema sumnje, to je jeres nad je- 
resima. To - strahota nad straho¬ 
tama. To - neviđena pobuna pro¬ 
tiv Bogočoveka Hrista. To - avaj! 
- najjezivije proterivanje Gospo¬ 
da Hrista sa zemlje. To - ponovna 
izdaja Hrista. To - ponovno ras¬ 
pinjanje Gospoda Hrista, samo 
ne na drvenom već na zlatnom 
krstu papskog humanizma. A sve 
je to - pakao, pakao za jedno biće 
zemljino što se čovek zove«. 22 

Čitajući ovu poruku, s pravom 
se pitamo: »Nije li napad SPC 
i politike Republike Srbije na 
bi. Stepinca i Katoličku Crkvu 
strategija da se, rušeći Katoličku 
Crkvu u zemlji i narodu Hrvata, 
hineći teološke pretpostavke, 
uspostavi svetosavska crkva i 
država?« 

Jer, kad bi nauk i disciplina u 
Crkvi bili u polazištu za razgovor, 
za ekumenizam, onda bi se doista 
raspravljalo o teološkim temama, 
a ne prekapalo grobove i prebra¬ 
jalo kosti, što je prvotno dužnost 
političke vlasti koja je jedina od¬ 
govorna za zločine učinjene nad 
nevinim ljudima. I u nedavnim 
susretima njegove Svetosti gos¬ 
podina Irineja, patrijarha SPC, s 
mons. Zelimirom Puljićem, nad¬ 
biskupom zadarskim i predsjed¬ 
nikom HBK, te s mons. Marinom 
Barišićem, splitsko-makarskim 
nadbiskupom, nismo vidjeli ni 
doživjeli zajedničku molitvu. 


22 POPOVIC, Justin, Pravoslavna Crkva i ekume- 
niigm, i/d. Manastir Milandar, Sveta gora Atonska, 
2 1995. (Solun, 1 1974.), str. 120.-121. 


Stoga se nadamo da će zlob¬ 
na trublja iz pravoslavne i srpske 
strategije protiv Katoličke Crkve i 
hrvatskog naroda, prepoznatljiva 
po ozloglašavanju bi. Alojzija Ste¬ 
pinca, istinskog mučenika za isti¬ 
ne katoličke vjere kao najdrago¬ 
cjenijeg dara u hrvatskom narodu 
umuknuti, da bi mogli zavladati 
»međunarodni mir i bratstvo, hri- 
šćanska ljubav i milosrđe.« 23 


Mostove među ljudima, osobi¬ 
to kršćanima, mogu izgrađivati 
samo Božji ljudi, koji tuđe po¬ 
štuju, ali i svoje cijene, koji su 
kadri jedni druge prihvatiti u 
Kristovoj ljubavi i opraštanju, 
u molitvi i baštini sakramenata. 
Kad to postane načelo ekumen¬ 
skog zbližavanja na Balkanu, 
tada će otpasti brojni prijepori 
i na vidjelo doći ljubav kao vr¬ 
hovno načelo kršćanskog živo¬ 
ta, koje je do mučeničke smrti 
živio i u smrti posvjedočio bla¬ 
ženi Alojzije Stepinac. 

Naime, katoličko poimanje 
ekumenizma isključuje svaku po- 
litizaciju činjenica i svoje napore 
usmjeruje na »stjecanje istiniti je 
spoznaje nauka i života«, na isti¬ 
noljubivo »vrednovanje rastav- 
ljenosti kršćanskih zajednica«, a 
sve to s ciljem da se uklone dok- 
trinalna i disciplinarna razilaženja 
te ustrojstva Crkve, što je zapreka 
punom crkvenom jedinstvu. 24 

Neka i ovaj broj Glasnika sva¬ 
kom čitatelju podari mir i radost, 
život po načelima vjere i sprem¬ 
nost umrijeti za nju po primjeru 
bi. Alojzija Stepinca. Dok svim 
čitateljima od srca zahvaljujem, 
preporučam im i nadalje moliti 


23 Dr. k. B, »Pravoslavna crkva prema katolici¬ 
ma«, Katolički list , 82. (1931.), br. 47, 19. studenoga, 
str. 553. 

24 Usp. Unitatis Ređintcgra/io, dekret o ekumeniz¬ 
mu, br. 3. 


za što skorije proglašenje svetim 
bi. Alojzija Stepinca i poručujem: 
»Oremus pro invicem! - Moli¬ 
mo jedni za druge!« A primjer 
i nauk bi. Alojzije Stepinca pre¬ 
ma Kristu i njegovoj Crkvi neka 
nas po molitvi koju je sluga Bož¬ 
ji Franjo Kuharić sastavio za pro¬ 
glašenje svetim kardinala Stepin¬ 
ca »učvrste u borbama života na 
putu vječnog spasenja«. 

Zahvala 

Nakon dvadeset dvije godine 
uređivanja Glasnika bi. Alojzi¬ 
ja Stepinca zahvaljujem svim su¬ 
radnicima i čitateljima Glasnika 
koji su me svesrdno podržavali 
u mome uredničkom radu. Ovo 
je zadnji broj Glasnika koji ure¬ 
đujem, pa je ta zahvala ujedno i 
poziv čitateljima da lik i djelo bi. 
Alojzija Stepinca ubuduće mogu 
pobliže upoznati na portalu Za¬ 
grebačke nadbiskupije. 

Time ne prestaje moje praće¬ 
nje dovršetka kanonskog postup¬ 
ka za proglašenje svetim bi. Aloj¬ 
zija Stepinca. Naime, kanonski je 
postupak sretno priveden zavr¬ 
šetku. Državni tajnik Svete Sto¬ 
lice kardinal Pietro Parolin to je 
svečano potvrdio u pismu koje 
mi je uputio 14. travnja 2015.: 
»Cijenim Vaše zalaganje i struč¬ 
nost u vršenju dužnosti promi¬ 
catelja postupka za proglašenje 
svetim blaženog Alojzija Stepin¬ 
ca. Riječ je o vrlo važnom i sa¬ 
vjesno obavljenom poslu koji će 
zasigurno biti od velike koristi u 
skoroj budućnosti.« 

Stoga je pitanje čina same ka¬ 
nonizacije povezano uz dogo¬ 
vor između začetnika kauze, Za¬ 
grebačke nadbiskupije, odnosno 
zagrebačkog nadbiskupa, i Sve¬ 
te Stolice. Istina, bit će to u manje 
napetim odnosima između Kato¬ 
ličke Crkve i Srpske Pravoslavne 
Crkve i naroda u ovom dijelu Eu¬ 
rope. 

U Zagrebu, 7. rujna 2015. 
dr. Juraj Batelja, postulator 

Rivellijeva zavjera laži. Blaženi Alojzije Stepinac i Srpska 
Pravoslavna Crkva 


Ovih dana Postulatura je obja¬ 
vila knjigu Rivellijeva zavjera 
laži. Blaženi Alojzije Stepinac 
i Srpska Pravoslavna Crkva, 
autora dr. Jurja Batelje. Poz¬ 
dravno slovo knjizi napisao 
je mons. Mile BOGOVIC, bi¬ 
skup gospićko-senjski, a recen¬ 
zije povjesničari dr. sc. Zlatko 
BEGONJA i dr. sc. Josip JUR- 
ČEVIĆ 

Č itateljima je preporučuje¬ 
mo kako bi se iz bližega 
upoznali o djelovanju nadbi¬ 
skupa Stepinca: 

1. u Drugom svjetskom ratu; 

2. o njegovom odnosu pre¬ 
ma vojnim svećenicima te rat¬ 


nim stradalnicima, osobito u lo¬ 
gorima; 

3. o vjerskim prijelazima, za¬ 
štiti Zidova i osudi rasne ideo¬ 
logije; 

4. o njegovom odnosu pre¬ 
ma Srpskoj Pravoslavnoj Crkvi 
i srpskom narodu; 

5. o ulozi Srpske Pravoslav¬ 
ne Crkve u Drugom svjetskom 
ratu i njezinom odnosu prema 
nacizmu i rasnoj ideologiji te 
ulozi njenih episkopa i svećeni¬ 
ka prema vlastitom narodu, Ži¬ 
dovima i Romima, prema logo¬ 
rima, njemačkom i talijanskom 
okupatoru, prijelazima iz ka¬ 
toličke u pravoslavnu vjeru te 
njenoj ulozi u provedbi veliko¬ 


srpske politike u hrvatskom 
narodu. 

Knjiga je predstavljena 
u Nadbiskupijskom Pasto¬ 
ralnom institutu u Zagrebu, 
Kaptol 29a u utorak 13. li¬ 
stopada 2015. godine. 



Molitva za proglašenje 
svetim blaženoga 
Alojzija Stepinca 


Gospodine Bože, ti si blaženom Alojziju Stepincu udijelio milost ne samo vjerovati u Isusa 
Krista nego i trpjeti za njega. Neustrašivim apostolskim žarom i ljubavlju prema Crkvi ostao je vje¬ 
ran do smrti. 

Ubroji blaženoga Alojzija među svece sveopće Crkve, da nam bude primjer i zagovornik u 
borbama života na putu vječnoga spasenja. 

(Po njegovu zagovoru udijeli mi milost...) 

Po Kristu Gospodinu našemu. Amen. 

Nakon toga izmoli: Oče naš, Zdravo, Marijo, Slava Ocu, sa zazivom: Blaženi Alojzije Stepinče, 
moli za nas! 


OBAVIJEST ČITATELJIMA GLASNIKA 


Vjernici koji na zagovor bi. Alojzija Stepinca budu uslišani - zadobiju tjelesno ili duhovno 
ozdravljenje ili koju osobitu milost - neka opis uslišanja i cjelovitu liječničku dokumentaciju 
dostave na adresu: dr. Juraj Batelja, postulator • Kaptol 18, p. p. 949 • 10001 ZAGREB 

U Muzeju bi. Alojzija Stepinca na Kaptolu 31 možete nabaviti medalju bi. Alojzija Stepinca - odlivenu u srebru ili 
bronci, uokvirenu staklenim okvirom - koja može biti drag dar ili uspomena. Cijena je 150 kn. 

»Hostija sveta Tebe sakriva, al’ vjera zbori: ovdje je Bog!« 

Euharistijski kongres 
u Zagrebu 1923. (2) * 

Hrvatski su se katolici u program Međunarodnih euharistijskih kongresa postupno uklju¬ 
čivali i ostvarili velebno djelo euharistijskoga pokreta, koji je Crkvi u Hrvata osvjetlao lice 
pred političkim protivnicima kojih nije manjkalo. Također je učvrstio unutarnje jedinstvo 
katolika koje je, uslijed nasrtaja raznih, osobito bezbožnih, ideologija i političkih prilika, 
bilo ugroženo. 

U nizu prikaza euharistijskih kongresa u hrvatskim biskupijama između dvaju svjetskih 
ratova u prvoj polovini dvadesetoga stoljeća, kako župnih tako i dekanatskih, krajevnih, 
biskupijskih i nacionalnih, želim na korijenima novije povijesti Crkve u Hrvata prepoznati 
preporodnu snagu euharistijske evangelizacije suvremenog čovjeka i društvenih prilika u 
kojima živi i proročki govor Crkve, koji je po slavljenju, čašćenju i blagovanju Euharistije 
svakom čovjeku dostupan i shvatljiv. 


Drugi dan kongresnih 
svečanosti 

Premda je u nedjeljno jutro pa¬ 
dala kiša, kongresne svečanosti su 
se odbijale po ustaljenom redu. 

Svečana pontifikalna 
Misa i propovijed 

U nedjelju 19. kolovoza zbog 
kiše je nuncij Pellegrinetti sveča¬ 


nu pontifikalnu Misu u 6 sati sla¬ 
vio u prvostolnoj crkvi. Slavlju su 
pribivali zagrebački nadbiskup dr. 
Antun Bauer, vrhbosanski nadbi¬ 
skup dr. IvanSarić, dubrovački bi¬ 
skup Josip Marčelić, senjsko-mo- 
druški biskup, Antun Marušić, 
mostarski biskup fra Alojzije Mi¬ 
šić, ljubljanski biskup A. B. Je- 
glič, dr. Karlin, križevački vladi¬ 
ka dr. Dionizije Njaradi, šibenski 


biskup Jeronim Mileta, zagrebač¬ 
ki pomoćni biskupi dr. Dominik 
Premuš i dr. Josip Lang, fra Rafo 
Rodić, Lajčo Budanović, opat 
trapista Diamant, apostolski ad¬ 
ministrator Hardy i mnogi dru¬ 
gi prelati, te brojno svećenstvo, 
predstavnici građanskih i vojnih 
vlasti te gradskog poglavarstva. 
Svečanu propovijed izrekao je 
đakovački biskup dr. Antun Ak- 

* Sinjani s barjakom Gospe * Djevojačko društvo Srca Isusova iz Stenjevca u euharistijskoj 
Sinjske u procesiji procesiji 


šamović, a nakon Mise nuncij je 
svim sudionicima kongresa podi¬ 
jelio papinski blagoslov. 

Svečano zborovanje 

Uli sati započelo je na Kap¬ 
tolskom trgu i u Bakačevoj ulici 
svečano zborovanje svih sudio¬ 
nika kongresa. Na velikoj tribini 
zauzeli su mjesta izaslanik Sv. Oca 
nuncij Pellegrinetti, svi nad/bi¬ 
skupi i crkveni dostojanstvenici, 
pokrajinski namjesnik dr. Cimić, 
ministar vjera dr. Vojislav Janjić, 
vojni zapovjednik Srećković, sav 
episkopat, svećenstvo i Središnji 
odbor za kongres. 

Predsjednik Odbora biskup 
dr. Lang otvorio je zborovanje 
govorom u kojem je istaknuo i 
ovo: »Kao predsjedniku Odbo¬ 
ra, koji se morao pobrinuti za ovo 
Euharistijsko slavlje, čast mi je 


danas i slatka dužnost, da Vas sve 
pozdravim u ime Gospodina na¬ 
šega. I činim to s veoma velikom 
radosti. Kako da ne? Ta u rado¬ 
sti srca i vi ste dohrlili amo u bi¬ 
jeli Zagreb. Raduje se danas duša 
vaša, a raduje se s vama i cijela Hr¬ 
vatska, raduju se s vama dobri ka¬ 
tolici svih krajeva naše države, 
raduju se zacijelo i anđeli Božji i 
čitavo nebo, kad vidi, kako su Hr 
vati i katolici svih južnoslavenskih 
zemalja pohitali, da Bogu svoje¬ 
mu u Otajstvu sakrivenom poda¬ 
ju čast i poklon, koji Mu pripada, 
te Mu iskažu najiskreniju ljubav 
srca svojega. To je dostojno slav¬ 
noga grada Zagreba, to je dostoj¬ 
no mile naše Hrvatske domaje, 
to je dostojno svih vrlih katolika 
naše države. Ta zar nije nama Isus 
sve u svemu ? Zar nije i nama pre¬ 
dao sve, što je imao: i nauku Svo¬ 


ju i primjere Svoje i zasluge Svoje 
i Krv Svoju i Crkvu Svoju i Maj¬ 
ku Svoju i svega Sebe dušom i ti¬ 
jelom? Zar ne boravi On i danas 
među nama i boravi već stoljeća 
i stoljeća? On je hranio i branio 
oce naše i djedove naše, On hra¬ 
ni i brani i nas bez prekida, On će 
hraniti i braniti djecu vašu i unu¬ 
čad vašu do na kraj svijeta. On je 
bio vazda narodu našemu, a jest 
i sada, najbolji Prijatelj, najve¬ 
ći Dobročinitelj, premili Spasitelj 
naš. Pa stoga, to je zaista najljepši 
dan u Hrvatskoj, gdje se vas na¬ 
rod zajedno kao jedno srce i jed¬ 
na duša Spasitelju svomu može da 
pokloni i za sve dobro najusrdnije 
zahvali.« 

Nakon zahvala svima koji su 
pripomogli u organizaciji i prosla¬ 
vi kongresa, osobito gradonačel¬ 
niku i građanima grada Zagreba, 

* Izaslanik 
Pija XI. nosi 
Svetootajstvo 
ulicama grada 
Zagreba 


* Teoforička procesija prolazi Ilicom 

biskup Lang je zaključio: »A hva¬ 
la velika Tebi, mili narode Božji. 
Mnogima i mnogima od nas nije 
bilo lako doći, ali sve ste pregor¬ 
jeli i mnoge žrtve doprinijeli i evo 
dođoste. Za Boga dragoga pleme¬ 
nito srce vaše uvijek kuca. O bili 
vazda Bogu svome u Otajstvu 
mili i dragi! Neka Bog blagoslo¬ 
vi i vas i djecu vašu i domove vaše, 
Ljubav Kristova dovela vas amo, 
ljubav Kristova neka vas vazda 
zakriljuje i štiti. Onim svetim pla¬ 
menom, kojim se ovih dana raz- 
gorjelo srce vaše prema Svetootaj- 
stvenomu Spasitelju, tim svetim 
plamenom raspalite mila čeda 
vaša, pa i zadnje čeljade u kući va¬ 
šoj, da posvuda u našim krajevima 
bude vladala ljubav Kristova i mir 
Kristov do vijeka!« 

Kad je biskup Lang zavr¬ 
šio uvodni i pozdravni govor, za 
predsjednika zborovanja izabran 
je dr. Velimir Deželić st., za pot¬ 
predsjednike mons. Milan Stra- 
hinšćak i Alojz Strojar iz Lju¬ 
bljane, a za bilježnike dr. Stjepan 
Markulin i prof. Ljudevit Dostal. 

Nakon što je dr. Deželić po¬ 
zdravio nuncija i sve okuplje¬ 


* Mons. Pellegrinetti s nadbiskupima Šarićem i 
Bauerom na zborovanju 


ne, pročitano je pismo koje je Sv. 
Otac uputio Kongresu. Zatim je u 
ime Slovenaca, kojih je na kongres 
došlo oko 4.000 osoba s glazbama 
i barjacima, sudionike kongresa 
pozdravio ljubljanski biskup dr. 
Jeglič, a dr. Deželić je priopćio da 
je kongres pozdravio i westmin- 
sterski nadbiskup Bourne. Na¬ 
kon toga je u ime kardinala Bour- 
nea i engleskih katolika kongres 
pozdravio isusovac o. Karlo Ci- 
ril Martindale, a u ime francuskih 
katolika o. Gabriel Gasque, pro¬ 
fesor na »Ecole Gerson« u Parizu. 

Slijedio je referat o rezolucija¬ 
ma »Euharistija i Crkva« i »Na¬ 
rod prema svećenstvu«, koji je 
održao predsjednik dr. V. Deželić. 
Dr. Dostal je pročitao rezoluci¬ 
je Kongresa, koje su jednodušno 
prihvaćene. 

Potom je biskup križevački dr. 
Njaradi govorio o rezolucijama 
»Obnova kršćanskog života po 
Euharistiji« i »Provedba obno¬ 
ve«. Odnosne rezolucije pročitao 
je dr. Dostal i one su jednodušno 


prihvaćene. U svemu bilo je pred¬ 
loženo i prihvaćeno 14 rezolucija. 

Na završetku zborovanja, u 
1 sat poslije podne, izaslanik sv. 
Oca mons. Pellegrinetti svim na¬ 
zočnima je podijelio papinski bla¬ 
goslov. 

Svečana teoforička 
procesija 

U 2 sata poslije podne počele 
su pod svojim zastavama prido¬ 
laziti pred katedralu skupine su¬ 
dionika Kongresa. Dočekivali su 
ih redatelji i prema određenom 
redu svrstavali u povorku ovim 
redom: na čelu školska mladež, 
zatim vojne glazbe, sudionici iz 
Vojvodine, zatim biskupije: Pe- 
čujska, Subotička, Đakovačka, 
Modruško-senjska, zatim Banjo- 
lučka, Vrhbosanska i Mostar¬ 
ska iz Bosne i Hercegovine, vjer¬ 
nici iz Srbije i Crne Gore, druga 
glazba salezijanaca iz Ljubljane, 
Zagrebačka nadbiskupija, Križe- 
vačka biskupija, potom biskupi¬ 
je Dubrovačka, Hvarska, Krč¬ 

* Oltar i slika Presv, 
Srca Isusova na 
Jelačićevu trgu 


* Grkokatolička 

crkva sv. Ćirila 

i Metoda bila 

je domaćin 

vjernicima 

grkokatolicima 

prigodom Prvoga 

hrvatskog 

nacionalnog 

Euharistijskog 

kongresa 


* Teoforička procesija kreće iz katedrale ulicama grada 
Zagreba 


ka, Splitska, Šibenska i Zadarska, 
treća glazba omladinska iz Lju¬ 
bljane, pa biskupije Ljubljanska 
i Mariborska, zagrebačke župe s 
raznim društvima, razne korpo¬ 
racije u Zagrebu, Društvo sveu- 
diljnog klanjanja, srednjoškolska 
i sveučilišna omladina (»Doma¬ 
goj« te »Ciril i Metod« iz Beo¬ 
grada), Treći red sv. Franje, divi¬ 
zijska glazba, ukrasna skupina sa 
simbolima sv. Euharistije: a) eu- 
harističko srce; b) znakovi muke 
Kristove; c) jaganjac; d) simbol sv. 
pričesti. Nakon njih koračali su: 
pjevački zbor, redovnici, svećen¬ 
stvo, episkopat, pa »nebo« s no¬ 
siteljem Presvetog Sakramenta, a 
iza »neba« ministar vjera g. Janjić 
s namjesnikom Cimićem i načel¬ 
nikom ministarstva dr. Lanovi- 
ćem, general Srećković s pukov¬ 
nikom Simovićem, gradonačelnik 


Heinzel s gradskim zastupstvom 
i činovništvom, a iza njih preko 
500 časnih sestara i brojno gra¬ 
đanstvo. U povorci je sudjelova¬ 
lo i izaslanstvo iz Francuske pod 
francuskom zastavom. Nebo su 
nosili seljački momci iz Šestina i 
zagrebačke okolice, a pred »ne¬ 
bom« je 80 djevojčica u počast 
Svetom Otajstvu sipalo cvijeće. 

U 4 sata, nakon što je veliko 
zvono prvostolne crkve dalo znak 
za početak, procesija je s Kapto¬ 
la krenula Bakačevom ulicom, Je- 
lačićevim trgom, Dugom ulicom 
na Markov trg. Nuncij je »pod 
nebom« sv. Sakrament nosio sve 
do Trga sv. Marka gdje su on, mi¬ 
nistar vjera, general zapovjednik 
i namjesnik Cimić napustili pro¬ 
cesiju, a Presveti Sakrament na¬ 
izmjenično su nosili svi biskupi. 
Procesija se odatle kretala Mes- 


ničkom ulicom u Ilicu do Kraji¬ 
ške ulice, zatim Prilazom preko 
Wilsonova i Mažuranićeva trga, 
kroz Reinerovu i Trenkovu ulicu 
na Zrinjevac, pa kroz Strossmaye- 
rovu ulicu na Jelačićev trg. 

Zagreb nije vidio takvoga pri¬ 
zora. A sve to u uzornom redu! 
Naime, procesija je pružala »pre¬ 
krasnu šaroliku sliku narodnih 
nošnja. Još nikad nije se našao hr¬ 
vatski seljački narod u svojoj pre- 
različitoj narodnoj nošnji na oku¬ 
pu, kao sada. A uz hrvatski narod 
bilo je i bratskog slovenskog veo¬ 
ma velik broj također u slikovitoj 
narodnoj nošnji. U povorci je bilo 
preko 300 što crkvenih i društve¬ 
nih zastava«. 

Na Jelačićevu trgu bio je po¬ 
stavljen i svečano okićen oltar sa 
slikom Presv. Srca Isusova. Na¬ 
kon što je iskazana počast Presve- 

* Prizor teoforičke procesije 


* Dr. Velimir Deželić, hrvatski književnik, govori na 
zborovanju 


tom Sakramentu, okupljenima se 
kratkim nagovorom obratio đa¬ 
kovački biskup Akšamović. Kad 
je nagovor završio, papinski iza¬ 
slanik, svi biskupi i više od 300 
svećenika zajedno sa svim naro¬ 
dom kleknuli su pred Svetootaj- 
stvom, nadbiskup Bauer je s dvo¬ 
jicom biskupa predmolio, a narod 
je za njima ponavljao ovu posvet- 
nu molitvu: 

»Euharistijsko Srce Isusovo, 
Srce Boga-čovjeka, 

Spasitelja svijeta i Kralja nad 
svim vladarima! 

Hrvatski Tvoj narod prizna¬ 
je da je od Tvoje dobrote primio 
lijepu svoju domovinu, da se u 
njoj slobodan razvija Tebi na sla¬ 
vu i da postigne svoj vječni spas. - 
Dar je ljubavi Tvoje što si ga među 
prvim narodima Evrope pozvao u 
svoju svetu Katoličku Crkvu, što 
si ga sačuvao od krivovjerstva i ja- 
čio te je bio kroz stoljeća predziđe 
kršćanstva. Tvojoj nauci zahvalju¬ 
je svu prosvjetu svoju. Tvojim za¬ 
povijedima svoje poštenje i napre¬ 
dak. 

Priznavajući to, mi se klanja¬ 
mo Tvojoj Božanskoj mudrosti, 
moći i ljubavi, kojom vladaš hr¬ 
vatskim narodom iz Presvetoga 
Sakramenta. 

Znademo ipak, o Božansko 
Srce, da smo Te toliko puta rani¬ 
li prestupajući zakon Tvoj, oso¬ 
bito grdnom psovkom i kletvom, 
pa smo zato osjetili težinu desnice 
Tvoje. Mi sad kao narod žalimo 


Kroničar je zabilježio da su 
»ulicama, kuda je procesija 
prolazila, prozori bili iskićeni 
cvijećem, sagovima i svijeća¬ 
ma« i daje »u samoj procesiji 
moglo biti do 80.000 ljudi, a 
na ulicama bez sumnje druga 
stotina tisuća gledalaca«. 

grijehe svoje i moleći Te za pro¬ 
štenje, svečano izjavljujemo da ćeš 
Ti odsada vladati zakonom svojim 
u srcima našim, jezikom našim, 
obiteljima našim, gospodarstvom 
i društvima našim, u javnom i dr¬ 
žavnom životu našemu. 

Tebi se evo danas s nama sav 
hrvatski narod posvećuje kao 
svome Kralju i Tebi izruča sebe 
i sve svoje. U Tebe, koji si istina, 
put i život, stavljamo svu nadu 
svoju, uvjereni da će nas istina vje¬ 
re Tvoje osloboditi, put zapovije¬ 
di Tvojih mir nam povratiti, snaga 
nas života Tvoga euharistijskoga 
preporoditi. 

Molimo Te, dakle, o Božan¬ 
ski Kralju naš, da žarkom ljubavi 
Srca svoga ražariš srca naša te Ti 
ostanemo vjerni u svetoj rimoka¬ 
toličkoj Crkvi. T nas vodi i bla¬ 
goslovi da izvršimo narodnu za¬ 
daću svoju koju nam ljubeznom 
Providnošću namjenjuješ, da pre¬ 
ko nas T zavladaš i srcima osta¬ 
le slavenske braće naše te se svi u 
Tebi radujemo u sretnoj vremeni¬ 
toj i vječnoj domovini. Amen.« 


Nakon što je »izmoljena po- 
svetnica sv. Euharistiji i po otpje¬ 
vanoj himni presv. Srcu Isusovu 
krenula je procesija nazad u kate¬ 
dralu«. 

Kroničar je zabilježio da su 
»ulicama, kuda je procesija pro¬ 
lazila, prozori bili iskićeni cvije¬ 
ćem, sagovima i svijećama« i da 
je »u samoj procesiji moglo biti 
do 80.000 ljudi, a na ulicama bez 
sumnje druga stotina tisuća gle¬ 
dalaca«. Potom je zaključio: »Do¬ 
jam, koji je učinio ovaj Euhari- 
stički kongres, a naročito svečana 
procesija bio je golem. Nitko se 
nije mogao oteti dubokim utis¬ 
cima, koje im je utisnulo euhari¬ 
stijsko slavlje. Ljudi, koji već dav¬ 
no ne htjedoše čuti za Boga, bili 
su sretni, što su doživjeli ovaj 
dan. Napose je veličajan završe¬ 
tak procesije na Jelačićevom trgu, 
gdje se pred izloženom slikom 
Srca Isusova i sv. Euharistijom sa¬ 
kupilo veliko mnoštvo od 80.000 
ljudi. Zvukovi glazbe, koji su ra¬ 
znosili himnu presv. Srcu, glasovi 
gotovo 100.000 ljudi koji su u du¬ 
bokoj vjeri pjevali: »Isukrste srcu 
Tvom s nama naš se kune dom«, 
ono mnoštvo barjaka, što su bili 
poredani oko žrtvenika, - sve je 
to bilo od tolikog utiska, da će ne¬ 
izbrisivo ostati svakome, tko je 
sve to vidio.« 1 


1 »1 tuharisrijske svečanosti u Zagrebu«, u: Kaf lički 

list (dalje: KL), 74. (1923.), br. 34, str. 407.-413.; usp. 
Vrhbosna ., 37. (1923.), br. 15. i 16., str. 126.-127. 

Pritužbe i pohvale 
prigodom Euharistijskoga 
kongresa 

Očevidac je unatoč dobrim 
uspjesima zabilježio i pritužbe: 

1. »Crkve su prigodom pro¬ 
povijedi bile tako dupkom pune, 
da preko polovice učesnika nije 
moglo uopće u crkve, a na tri 
zborovanja imali su koristi samo 
oni, koji su se bliže smjestili, jer 
je naroda bilo previše, pa je tre¬ 
balo barem prva dva zborovanja 
razdijeliti.« 

2. Nemamo svoje dnevne kato¬ 
ličke štampe, pa su ljudi kupovali 
nekatoličke i protukatoličke novi¬ 
ne, da bar u njima čitaju o kongre¬ 
su i da to ponesu kući. A što su 
tu sve našli? Horribile dictu\ Pa 
ipak se nijedan molitvenik, nijed¬ 
na nabožna knjiga, nijedan vjerski 
list nije prodavao ukupno u toliko 
egzemplara, koliko su naši kon- 
greslije kupovali nekatoličke no¬ 
vine ovih kongresnih dana. I tako 
će mnogom učesniku kongresa uz 
euharistijsku medaljicu i eventu¬ 
alno uz koji molitvenik biti mož¬ 
da najdraža uspomena oni broje¬ 
vi »Novosti» i »Jutarnjeg lista«, u 
kojima se opisuje sve, što je bilo 
na kongresu. Treba li toj štampi 
ljepše reklame. A što ona nosi u 
katoličke kuće?« 

3. »Učesnici kongresa bili su 
željni, da tu što više i vide. Crkve¬ 
ne priredbe same, pa i ona veli¬ 
čanstvena procesija, još tu nijesu 
dostajale. Tražilo se nešto i izvan 
crkvenih priredaba. Neka kina su 
znala izrabiti priliku te namami¬ 
ti publiku na takva prikazivanja, 
nad kojima su se mnogi od onih, 
koji su bili, škandalizovali.« 

4. »Neobično sretna je bila mi¬ 
sao dr. Velimira Deželića ml., taj¬ 
nika Hrvatskoga Katoličkoga 
Narodnog Saveza, da se u nad¬ 
biskupskom vrtu daju kazališna 
prikazivanja u prirodi, pod ve¬ 
drim nebom. I izbor ‘Žrtve Abra- 
hamove’, djela starih hrvatskih 

Nitko se nije mogao ote¬ 
ti dubokim utiscima, koje 
im je utisnulo euharistij- 
sko slavlje. Ljudi, koji već 
davno ne htjedoše čuti za 
Boga, bili su sretni, što su 
doživjeli ovaj dan. 


■s ■ 4 f’ 

' «r£ 

Svećenstvo u teoforickoj procesiji 


r 


pisaca Mavra Vetranića i Marina 
Držića, nije mogao biti ljepše po¬ 
gođen. Ideja je stare crkvene dra¬ 
me odgovara baš euharistijskoj 
ideji. I bio je za ta prikazivanja 
doista silan interes, te se nije mo¬ 
glo ni udovoljiti svima, koji su že¬ 
ljeli ulaznice, da ta prikazivanja 
dođu vidjeti. Mirne duše moglo 
je dakle još takvo što biti priređe¬ 
no bilo u kazalištu ili gdje drug¬ 
dje, pa bi bio i tamo ovako obilan 
posjet (...). Prikazivanjem »Žrtve 
Abrahamove« uzveličana je sama 
svečanost euharistijskoga kongre¬ 
sa, da se ljepše nije moglo pože¬ 
ljeti. A nama svima to pokazuje, 
kako bi trebalo prigodom većih 
vjerskih svečanosti imati na umu 

1 religioznu umjetnost, koja je ka¬ 
dra mnogo pridonijeti, da se sve¬ 
čanosti uzveliča i da se što većma 
omili srcu prisutnih, pa da odatle 
dođe što veća dispozicija, ljubav, 
oduševljenje i korist za katolički 
život.« 2 

Rezolucije Prvoga 
hrvatskog nacionalnog 
Euharistijskog kongresa 

Rezolucije koje je donio Prvi 
hrvatski nacionalni Euharistijski 
kongres u Zagrebu potpisao je dr. 
Dominik Premuš, pomoćni bi- 

2 AiNDRIC, josip, »Jedna divna priredba prigo¬ 
dom Euharistijskoga kongresa«, u: KE, 74. (1923.), 
br. 34., str. 407.-413. 


skup zagrebački i generalni vikar; 
bile su podijeljene u tri dijela, a sa¬ 
žeto glase ovako: 

7 . Euharistija i Crkva 

1. Prvi opći euharistijski kon¬ 
gres u Zagrebu svečano ispovije¬ 
da živu vjeru u presv. Sakrament 
Tijela i Krvi Isusa Krista. 

2. Iz dna duše zahvaljuju tisu¬ 
će Hrvata sabranih na ovom kon¬ 
gresu iz svih hrvatskih krajeva, 
što je vječni Kralj Isus Krist po¬ 
zvao i hrvatski narod u svoju Ka¬ 
toličku Crkvu. 

3. Hrvatski katolički narod (...) 
najsvečanije očituje svoju iskre¬ 
nu odanost i srdačnu ljubav svetoj 
Katoličkoj Crkvi kao svojoj maj¬ 
ci, koja mu pruža nebesku hranu 
za život vječni. 

4. Euharistijski kongres poziva 
sve Hrvate vjerne katolike, neka 
zaborave svoje razmirice, neka se 
svi slože na odlučnu obranu Ka¬ 
toličke Crkve i obnovu vjerskoga 
života. 

II. Narod prema 
svećenstvu 

5. Čvrsto vjerujemo da je Bo¬ 
žanski Spasitelj ustanovio kato¬ 
ličko svećenstvo da nas ono vodi 
put neba, da nas uči vječne isti¬ 
ne te nam dijeli sv. tajne. Stoga u 
ime hrvatskoga katoličkoga naro¬ 
da odlučno izjavljujemo da ćemo 

biti vjerni i odani svojim biskupi¬ 
ma i svećenicima, koji su u jedin¬ 
stvu s temeljem, na kojem je Isus 
sagradio svoju Crkvu, sa Svetim 
Ocem papom. 

6. Dobro znamo da valjanost 
svećeničkoga djelovanja ne zavi¬ 
si od toga da svi svećenici budu 
uzor kršćanskih krjeposti. Zato 
od svega srca molimo Boga da bi 
njihov život odgovarao uzviše¬ 
nom zvanju njihovu. 

7. Euharistijski kongres veo¬ 
ma žali, što su se u zadnje vrijeme 
neki katolički svećenici odmet¬ 
nuli od sv. Crkve, pa ih ljubazno 
poziva, neka muževno prizna¬ 
ju svoju zabludu, neka poprave 
sablazan, što su je dali narodu, 
neka prestanu rušiti vjersko je¬ 
dinstvo hrvatskoga katoličkoga 
naroda te se vrate u krilo blage 
majke Crkve. 

8. S velikom bojazni gledamo, 
kako silno pada broj svećenič¬ 
kog podmlatka u našim biskupi¬ 
jama. 

III. Obnova kršćanskog 

života po Euharistiji 

9. S velikom žalošću priznaje 
prvi opći euharistijski kongres u 
Zagrebu da je ćudoredni život u 
nas zadnjih godina oslabio i čvr¬ 
sto naglašava da nam je potrebna 
ozbiljna obnova. 


10. Euharistijski kongres živo 
želi da bi hrvatski katolički narod 
ispunio veliku težnju Božanskog 
Spasitelja koji hoće da se često s 
nama sjedini u sv. pričesti. 

11. Naše crkve treba da su do¬ 
stojan hram euharistijskom Spasi¬ 
telju i ugodan dom vjernicima. 

12. Jednu važnu točku du¬ 
hovne obnove moramo osobito 
istaknuti. Ružni se običaj psov¬ 
ke i kletve ne samo ne umanjuje, 
nego se sve više širi. Neka nitko 
ne propusti ljubazno opomenu¬ 
ti one, koji psuju i proklinju (...). 
a pred presv. Otajstvom molit 
ćemo se usrdno, neka milosrdni 
Bog ne kazni narod radi tolikih 
psovaka i kletava, a grješnicima 
neka udijeli milost, da se obrate. 

IV. Provedba obnove 

13. Za preporod hrvatskoga 
katoličkoga naroda sasvim je po¬ 
trebno, da se revni katolici čvrsto 
udruže. Sva su katolička udruže¬ 
nje pozvana da suzbijaju vjersko 
nehajstvo i probude katolički svi¬ 
jest i katolički život. 

14. Katolički narod dobro zna¬ 
de, da mu je Presv. Oltarski Sakra¬ 
ment izvor svih milosti i sigurno 
sredstvo za unutarnju obnovu. A 
da bude ova obnova trajna i pot¬ 
puna, odlučujemo, da ćemo odse¬ 
le stalno držati euharistijske kon¬ 


grese na različitim mjestima naše 
domovine. 3 

Epilog Euharistijskoga 
kongresa 

Prvi hrvatski nacionalni Euha¬ 
ristijski kongres je sve sudionike 
ispunio radošću, ponosom i ža¬ 
rom. Taj uspjeh je dokaz jake re¬ 
ligioznosti, »neustrašive katoličke 
svijesti širokih masa našeg naro¬ 
da«. Suvremenik je, nakon što se 
zapitao: »Da li je netom minuli 
kongres bio smotra čvrstoće na¬ 
ših bojnih redova i organizacija 
u našem kat. narodu?«, odgovo¬ 
rio: »Odgovor na to važno pitanje 
ovisi o tome, kakva je naša vjerska, 
prosvjetna i socijalna organizacija! 
A tko će moći ustvrditi da je kat. 
naš narod u tom pogledu jedna 
čvrsta falanga; da su u nas vjerske 
i kulturne tekovine vjerska obuka 
u školama, sloboda kat. Crkve itd. 
izvan pogibli? Mnogo je već uči¬ 
njeno, no još više toga manjka! 
Katolicizam u nas, kakogod je ne¬ 
patvoren i očevidan, ne prožima 
još čitavog čovjeka u životu tako, 
te bi sav naš narod organiziran kao 
jedan ustao na obranu svojih sve¬ 
tinja. Ako je tome tako, onda je i 


3 Usp. »Rezolucije euharističkog kongre¬ 
sa u Zagrebu«, KL, 74. (1923.), br. 33., str. 
397.-404. 

katolička svijest u narodu jedno 
zakopano blago, onda je ona izvr¬ 
gnuta pogibli, da je razni bezvjer- 
ski i demagoški agitatori - a najvi¬ 
še slobodoumna štampa - izbrišu 
hrvatskom seljaku iz srca. 

Ako to uočimo, osvanut će 
nam netom minula euharistijska 
slava u pravom svijetlu: ne kao 
kruna i završetak našega rada, ne 
samo kao lijepa uspomena ili po¬ 
četak slatkoga sna; već kao tale- 
nat Gospodnji, s kojim treba brzo 
raditi, kao trublja, koja poziva na 
rad! Uspjeh kongresa valja u mno- 
gočem pripisati ljudskom trudu, 
no ipak je takav i tolik uspjeh doi¬ 
sta blagoslov s neba, djelo Provid¬ 
nosti nama na opomenu, da ob¬ 
novimo sav narod u Kristu.« 4 

Uz brojne pozitivne plodove 
ovoga Prvog hrvatskog nacional¬ 
nog Euharistijskog kongres bila 
je i uspostava »Stalnog euharistij¬ 
skog odbora« »pod nadzorom 
preč. Episkopata«. 




O. Danijel Mihatov, jedan od 
rijetkih živućih svjedoka Euhari¬ 
stijskog kongresa u Preku 1925. 
godine, rođen je u Preku 1. ožuj¬ 
ka 1916. O značenju toga kongre¬ 
sa on reče 17. rujna 2015.: 


4 X \YF.RIUS, »Rpilog euharistijskom kongresu«, 
u: Kl., 74. (1923.), br. 39, str. 465.-466. 


* O. Danijel Mihatov 

»Kako ne? Još se živo sjećam 
kako smo s oduševljenjem do¬ 
čekali biskupa Jerolima Miletu 
i pratili ga obalom do župne cr¬ 
kve. Taj kongres bio je jedinstve¬ 
na manifestacija cijeloga mjesta. 
Svi smo iščekivali, pripremali se 
i slavili taj kongres. Bili smo kao 
jedna obitelj koja se silno veseli¬ 
la tom događaju. Zbivanja koja 
su prethodila samome slavlju i 
koje je ražarilo vjeru župljana u 
Preku značilo je mnogo za ono 
doba. Mjesto je živjelo jakim vjer¬ 
skim životom. Ponajprije, zajed¬ 
nički molitveni život njegovao 
se u obiteljima i župnoj crkvi, a 
onda su taj život euharistijskim 
pobožnostima ražarivale bratov¬ 
štine i udruge, a to su bile: Bra¬ 
tovština svetog Ružarija, Kćeri 
Marijine, Pobožna udruga Poča¬ 
sna straža za klanjanje Presv. Sa¬ 
kramentu, Treći red, Orlovi i Or¬ 
liće. Članovi tih društava redovito 
su sudjelovali u misnim slavljima 
i pobožnostima, a nastojali su se 



* Vjernici iz Remeta i Šestina u 
teoforičkoj procesiji 


* Mons. Janko Segarić, sudionik 
Euharistijskog kongresa u 
Benkovcu 1938.godine 


barem jednom na mjesec pričesti- 
ti. Znate, u ono doba bila je malo 
drukčija disciplina glede slavlje¬ 
nja i čašćenja Euharistije, a od ve¬ 
likog značaja za život mjesta bila 
su česta klanjanja presvetom Sa¬ 
kramentu.« 


Sudionik Euharistijskog kon¬ 
gresa u Benkovcu 1938. godine 
bio je i mons. Janko Segarić rođen 
12. siječnja 1923. u Istu. On je o 
Euharistijskom kongresu u Ben¬ 
kovcu 5. rujna 2015. posvjedočio: 

»Došao sam zajedno s nekoli¬ 
ko sjemeništaraca i prefektom iz 
Šibenskoga sjemeništa. Moja su 
sjećanja vrlo blijeda ali se sjećam 
da nas je s Ista išlo lijepi broj žu¬ 
pljana i da je na kongresu vladalo 
veliko veselje i bilo puno pobož- 
nosti. 

No, pripovijedao mi je mons. 
Srećko Diomartić (r. 2. studeno¬ 
ga 1914.) da j e on tada bio kapelan 
u Vodicama te da je s više župlja¬ 
na posebnim autobusom išao na 
kongres. Bilo je opasno, pa na po¬ 
vratku nisu htjeli otići dok im nije 
bio dodijeljen jedan žandar koji je 
s puškom i bajonetom stajao na 
prvom mjestu u autobusu. I tako 
su se sretno vratili.« 

Blaženi Alojzije i redovništvo 

Uz Godinu posvećenog života (redovnici) donosimo 
svjedočanstva Marijinih sestara o zbrinjavanju Židova 
u Drugom svjetskom ratu i poraću. 



godina posvećenog 
zivola 





* S. Avelina Kadija 

Dolazak Marijinih sestara 
u Zagreb 

Prve dvije sestre ove Družbe 
došle su iz Ljubljane u Zagreb go¬ 
dine 1932. Došle su na praksu kao 
bolničarke instrumentarke (po¬ 
moćnice kod operacija). Iste go¬ 
dine došle su još četiri sestre. Od¬ 
mah nakon dolaska pohađale su 
najprije medicinsku školu na Zvi¬ 
jezdi, a potom kod sestara križa- 
rica na Vrhovcu u Zagrebu. Usa¬ 
vršavale su se radom u bolnicama. 

Početak je bio težak. Stanova¬ 
nje otežano, a civilne školske ko¬ 
legice u njima su gledale konku¬ 
renciju. Premda su radile dan i 
noć, nisu se mogle uzdržavati od 
svoga rada. Ponajprije zato što 
mnogi bolesnici nisu imali čime 
platiti njihov rad. 

U pomoć im je priskočio nad¬ 
biskup koadjutor Alojzije Stepi- 
nac. On je imao veliko razumi¬ 


jevanje za njih i njihov 
rad. 

Kad je 18. svibnja 
1938. tadašnja pred¬ 
stojnica s. Genoveva 
Poljšak izvijestila upra¬ 
vu Družbe u Ljublja¬ 
ni da je na prodaji kuća 
sa šest soba i vrtom na 
Srebrnjaku te predložila 
da se ta kuća kupi, nije 
se zbog prevelike cijene odmah 
moglo kuću kupiti. Tada je Nad¬ 
biskupski duhovni stol u Zagrebu 
posudio sestrama veću svotu nov¬ 
ca koju su sestre pomalo vraćale, 
a pomogao im je i sam nadbiskup 
Stepinac. 

Uz rad u bolnicama Marijine 
sestre su, na preporuku nadbisku¬ 
pa Stepinca, radile u židovskim sta¬ 
račkim domovima. Zahvaljujemo 
sestrama za pružena svjedočanstva 
o ljubavi bi. Alojzija Stepinca pre¬ 
ma bližnjemu te preslicima pisama 
koja im je on uputio iz sužanjstva i 
one ih ponosno čuvaju. 

Svjedočanstvo Marijinih sesta¬ 
ra reprezentativno je za gotovo 
sve redovničke zajednice u Zagre¬ 
bačkoj nadbiskupiji i u Crkvi u 
Hrvata. Zato je bi. Alojzije s pra¬ 
vom ustvrdio: »Objektivan čo¬ 
vjek mora nam priznati, da su naši 
crkveni redovi slava naše Crkve, 
koji rječito govore, da je ona djelo 


* Logo Godine 
posvećenog života 


Božje, pa je ni vrata paklena neće 
nadvladati! (usp. Mt 16,18).«' 

Čitateljima Glasnika preno¬ 
simo tri svjedočanstva Mariji¬ 
nih sestara o njihovu radu te sa¬ 
držaj jednog pisma bi. Alojzija iz 
sužanjstva, koje je sestrama bilo 
ohrabrenje i utjeha u vremenu 
kad su zbog odijela bile šikanira- 
ne od komunističkih vlasti. 

a) Svjedočanstvo 
s. Aveline Kadije 

»Nadbiskup Stepinac je 1941. 
g. po svim samostanima tražio 
dvije sestre da preuzmu njegu 
starih i bolesnih, te progonjenih 
Židova u Trenkovoj ulici. To je 
bilo za vrijeme rata te se sestre 
ni iz koje družbe, zbog straha, 
nisu usudile to prihvatiti. Onda je 
nadbiskup Stepinac telefonirao s. 
Genovevi Poljšak da to ne smije 
odbiti. I tako je ona poslala s. 
Demetriju Semenič i s. Rozinu 
Matko. Bolesnici su bili stari, 
jadni, bez obje ruke ili noge, 
šlagirani, teški srčani bolesnici ili 
šećeraši. I sama sam bila tamo. 
Zamjenjivala sam s. Rozinu koja 
se razbolila. U kući je bio i rabin 

1 STEPINAC, Alojzije, nadbiskup zagrebački. 
Propovijedi, govori, poruke (1934.-1940.), priredio i 
predgovor napisao BATE! JA, dr. Juraj; proslov MA- 
TRLJAN, dr. Ante, Zagreb, 2000.’ str. 137.-141. 

* S. Aleksandra * S. Demetrija * S. Florjana * S. Nada Markelj * S. Karitas Pirman 

Lokovšek Semenič Boljka 


koji je rekao sestrama, ako se 
meni što dogodi odmah javite 
nadbiskupu Stepincu. I zaista 
jedne noći su došli po rabina. Isto 
tako po noći su došli po te jadnike. 
Strašno su zvonili. S. Demetrija 
je upitala, tko je? Odgovorili su: 
‘U ime zakona otvaraj!’ Onda su 
brzo spremili te jadnike, bilo ih 
je teško nositi. Jednostavno su ih 
valjali s trećeg kata i ubacivali u 
kamione. Kada je to bilo gotovo, 
došli su sa džipom po sestre. One 
su se bojale, branile su se i rekle 
da će same otići kući. No oni su 
bili uporni i obećali su da im se ni¬ 
šta neće dogoditi. To je bilo ujutro 
oko 4 sata, ipak su to neki ljudi vi¬ 
djeli i rekli da vode sestre u Mak¬ 
simir na strijeljanje. Ali oni su se¬ 
stre odvezli na Srebrnjak 15. 

Dne 1. 02. 1952. preuzela je s. 
Karitas Pirman službu bolničar¬ 
ke u Zagrebu u židovskom domu 
u Palmotićevoj ulici. Tamo je bilo 
50 bolesnika koji su preživjeli rat. 
Sljedeće godine je isto toliko bo¬ 
lesnika preuzela u židovskom 
domu u Mlinskoj ulici s. Florijana 
Bolko. Nakon dvije godine doš¬ 
la je u pomoć s. Aleksandra Lo¬ 
kovšek, da zamijeni susestre u slo¬ 
bodne dane. 1958. oba doma su se 
preselila u novoizgrađeni dom u 
Bukovačkoj ulici, gdje se nalazi i 
danas. U početku su radile samo 
dvije sestre: s. Karitas i s. Florija¬ 
na, zatim je došla s. Aleksandra, s. 
Roberta Kavčič, s. Vivencija Lac- 
ko, s. Silvija Zemljak, s. Ljiljana 
Cibarić itd. - s. Avelina Kadija« 


b) Svjedočanstvo 
s. Demetrije Semenič 

»Ja sam bila prva poslana u ži¬ 
dovski dom. To nas je molio kar 
dinal Stepinac. Početak je bio 
22. kolovoza 1942. g. Smješte¬ 
ni smo bili u Rapskoj ulici br. 2. 
Toj e više ličilo na baraku nego na 
kuću. Točno se ne sjećam koliko 
smo ostali u toj kući, možda mje¬ 
sec dana. Onda su nas preselili u 
grad u Trenkovu ulicu br. 9. Tu 
smo bili do 19. 05. 1943. g. Tada 
je i prestao moj rad u domu. Doš¬ 
li su noću i sve bolesnike odvezli. 
Bili su pošteni te su nas noću iza 
3 sata odvezli kući na Srebrnjak. 
Ujutro sam odmah otišla kod 
kardinala Stepinca da ga obavi¬ 
jestim što se dogodilo te noći, jer 
mi je to još prije rekao njihov ra¬ 
bin. Nešto posteljine i odijela sam 
još te iste noći skupila i zamota¬ 
la te donijela na Srebrnjak. Dom 
je bio zapečaćen, ali smo bili još 
u vezi sa Zidovima koji su osta¬ 
li živi. Kad su ga otpečatili molio 
je predstojnik njihove općine da 
dođemo te pokušamo spasiti što 
se još može. Ono što je još bilo 
dobro prenijeli smo na Srebrnjak, 
oprali, očistili i pospremili. Na¬ 
kon oslobođenja oni koji su se 
vratili iz logora, došli su po pre¬ 
poruci predsjednika židovske op¬ 
ćine s listićem na Srebrnjak i mi 
smo im predali ono što je pisalo 
na listiću. Tako se mnogima po¬ 
moglo. To su bili teški dani, ali 
smo s Božjom pomoću sve izdr¬ 
žale. - S. Demetrija Semenič« 


c) Osobna svjedočanstva 
Marijinih sestara 
o pomaganju Židovima 

i bi. A. Stepincu 

»Godine sužanjstva u Kraši- 
ću kardinal Stepinac strpljivo pro¬ 
vodi u žrtvi, molitvi i hrabri sve 
druge u Katoličkoj Crkvi, pa i u 
redovničkim zajednicama i druž¬ 
bama. Rado odgovara na pisma i 
čestitke koje je dobivao za imen¬ 
dane i blagdane. Družba Mariji¬ 
ne sestre ponosno čuva Stepinčeva 
pisma i dopisnice u kojima on se¬ 
strama zahvaljuje na upućenim če¬ 
stitkama, na molitvama i žrtvama. 

Na njegovu molbu Marijine 
sestre prve počinju raditi u Ži¬ 
dovskom domu u Zagrebu, u Pal¬ 
motićevoj ulici, gdje časna sestra 
preuzima službu bolničarke, a u 
Domu je boravilo pedesetak bo¬ 
lesnika. Slijedeće godine isto toli¬ 
ko bolesnika preuzima druga Ma¬ 
rijina sestra, također u Zagrebu, u 
Židovskom domu u Mlinskoj uli¬ 
ci. Kasnije dolazi do udruživanja 
oba doma i to na lokaciji u Bu¬ 
kovačkoj. Ovdje sestre do danas 
požrtvovno i s ljubavlju obavlja¬ 
ju svoj posao. U jednom od svo¬ 
jih pisama pedesetih godina nad¬ 
biskup Stepinac ih je pozvao da se 
ne boje nikakve oluje jer, ako da¬ 
nas proživljavaju tešku oluju, piše 
blaženik, doći će dan kad će Isus i 
ovoj oluji reći: »Zašuti, umukni!« 
Poticao ih je u nevoljama na hra¬ 
brost, jer, što su nevolje veće, tre¬ 
ba rasti i pouzdanje. Znao je us- 

porediti patnje s Noinom arkom. 
Sto se više dizala voda, arka se više 
uzdizala prema nebu. 

Bi. Stepinac je svakoga znao 
poticati na svetu strpljivost i us¬ 
trajnost u dobru. Znao je da 
Družbu Marijinih sestara prati 
Gospin blagoslov i snaga s neba, 
stoga je u svojim pismima ustvr¬ 
dio kako im neće biti teško osta¬ 
ti u stalnoj vezi s Bogom, jer su 
one pod posebnom Marijinom 
zaštitom, kao Njezine službe- 


T E P I N A C 

niče. U godinama poraća, kada 
su se nizala ubojstva i nestanak 
nevinih, od hrvatskih vojnika i 
časnika do svećenika, redovnika 
i časnih sestara, nadbiskup Ste¬ 
pinac konstatira kako se nastav¬ 
lja križni put svete Crkve, ali i 
tada, u teškim trenucima, pod¬ 
sjeća sestre kako im prva i glav¬ 
na briga treba biti vjerno služe¬ 
nje Bogu i vršenje svetih pravila 
njihove Družbe. U svojoj sobi, 
s pogledom na Hrvatsku koja je 


»pocrvenila« i stenjala pod peto¬ 
krakom, njegova pisma su pod¬ 
sjećala svakog da je Bog izvor 
svake dobrote, ljepote, mudro¬ 
sti, svake miline i vječnog života. 
Za takvog Boga Stepinac je želio 
živjeti, trpjeti i umrijeti, u sva¬ 
kom trenutku i spremno. Sto¬ 
ga je i danas, ne samo Marijinim 
sestrama, ne samo svećenicima, 
nego svima na ovim prostorima 
on ‘Dragocjeni Božji dar Crkvi 
u Hrvata!’« 



Pismo iz sužanjstva bi. Alojzija Stepinca Družbi Marijine 
sestre, Krašić, 27. lipnja 1952. 


Krašić, 27. VI. 1952. 

Drage časne sestre! 

Primio sam Vašu čestitku k Imendanu, na čemu Vam od srca zahvaljujem. No još više 
Vam zahvaljujem na velikom daru molitava, koje su mi tako potrebne u ovim teškim dani¬ 
ma. 

Kako vidim,Vaša Družba radi i dalje u Zagrebu. Neka bude hvala dragom Bogu, koji Vas 
čuva, i Presvetoj Djevici, pod čijom zaštitom stojite! Ostanite uvijek vjerne svojoj nebeskoj 
zaštitnici i pune pouzdanja u dragog Boga, koji nikada ne ostavlja onoga, koji se u Njega 
uzda, ako čovjek prije ne ostavi Njega. A tko bi bio tako lud, da ostavi Boga, u kom je izvor 
svake dobrote, svake ljepote, svake mudrosti, svake miline, života vječnoga! 

Ako danas proživljavate tešku oluju ne zaboravite nikada, da dolazi čas, kad će Isus reći 
i toj oluji, kao nekad onoj na Genezaretskom moru: »Zašuti i umukni!« I doći će tišina veli¬ 
ka. Isprosit će je svojim zagovorom Presveta Djevica Marija, pod čijom zaštitom stoji i Vaša 
Družba. To govore svi znaci zbivanja u svijetu, da dolazi vijek Majke Božje. 

Ustrajte dakle revno u svetome zvanju svome i Bog će biti jednom Vaša prevelika plaća. 

Uz sveti biskupski blagoslov 

+ Alojzije nadbiskup. 


Sve čitatelje Glasnika i štovatelje bi. Alojzija Stepinca koji su se 
pismenim putem preporučili u zagovor bi. Alojzija Stepinca i za¬ 
tražili molitvu na njegovu grobu, potičemo da se u molitvi sje¬ 
dine sa svim njegovim štovateljima koji sudjeluju u svetoj Misi 
svakog 10. u mjesecu u zagrebačkoj prvostolnici u 18 sati. 


Zahvaljujemo svim dobroči¬ 
niteljima i suradnicima, čijom 
molitvom i darom napreduje 
postupak za proglašenje sve¬ 
tim bi. Alojzija Stepinca. 

BLAŽENI ALOJZIJE STEPINAC - Svjedok Evanđelja ljubavi 


U izdanju Postulature blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva - prije, za 
vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životopis; Knji¬ 
ga 2 - Dokumenti I, br. 1. - 399. (1933. - 1943.), i Knjiga 3 - Dokumenti II, br. 400. - 691. (1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. go¬ 
dine i svjedočanstva o njegovu spašavanju ugroženih ljudi, koji su bili žrtve represivnih režima, žrtve gla¬ 
di i vremenskih nepogoda, stradalnici i žrtve rata. Među njima je velik broj Hrvata, Poljaka, Roma, Slo¬ 
venaca, Srba, Židova, ustaša, komunista (»crvenih«), muslimana, pravoslavnih i drugih. 



Trilogija se može kupiti u Muzeju bi. Alojzija 
Stepinca, Kaptol 31, 10000 Zagreb, ili naručiti na 
adresi: Postulatura bi. Alojzija Stepinca, Kaptol 18, 
p. p. 949, 10001 Zagreb (450 kn + poštarina) 
ili na telefon (01) 48 94 879 
te na e-mail adresu jbatelja@gmail.com. 

Čitatelji mogu nabaviti i samo prvu knjigu troknjižja, 
koja je životopis bi. Stepinca nastao na temelju 
dokumenata objavljenih u ostalim dvjema knjigama. 


DAROVI ZA POKRIĆE TROSKO 
U POSTUPKU PROGLAŠENJA 




SVETIM BL. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim bi. Alojzija Stepinca uručili su ovi darovatelji: Jure DZAJA - Kambelovac; Irena SLIŠKOVIC 
-Trilj; N. N.; Dragica GRLIĆ; N. N.; Rudolf BANEK; Dr. Ivan KILIĆ - Imotski.; Ivka ČUBRIĆ 
- Zagreb; Stanko CIRJAK; N. N.; Valter Francesko BELETIĆ; Jelka VEČERINA - Rijeka; Župa 
BRČKOVLJANI (preč. Milan PUŠEC, župnik); Anica i Ive MRAKOVČIĆ. 




Uplatu i pretplatu za Glasnik i svoj dar za pokriće troškova u postupku za proglašenje svetim 
kardinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 

»Muško i žensko stvori ih« 



Nakon što sam primio dekret zagrebačkoga 
nadbiskupa kardinala Josipa Bozanića o ime¬ 
novanju za postulatora u kanonskom postup¬ 
ku proglašenja svetim zagrebačkog nadbisku¬ 
pa kardinala Kuharica, nakon provjere spisa 
koji su mi bili dostupni, posebnim pismom 
zatražio sam od njega da pokrene spomenuti 
kanonski postupak, koji se još uvijek iščekuje. 

& đr. Juraj Batclja 


* Djeca i mladi uvijek su radosno 
dočekivali svoga nadbiskupa, slugu 
Božjega Franju Kuharica 

Misli iz propovijedi 
kardinala Franje Kuharica 
na proslavi »Branimirove 
godine« u Ninu, 3. rujna 
1989. godine 

Branimirova godina, braćo i 
sestre, hodočasnici, bila je za nas 
jedna povijesna postaja. Malo 
smo zastali, malo smo se zamislili, 
malo smo ušli u svoju vlastitu sa¬ 
vjest da ispitamo svoje prošle pu¬ 
tove i da se usmjerimo u buduć¬ 
nost, ali da u sadašnjosti ponovno 
ocijenimo koje vrijednosti života 
vrijede uvijek, koje su vrijednosti 
života vrijedile za sva pokoljenja 
Crkve u Hrvata, koje vrijednosti 
života vrijede danas, koje će vrije¬ 
diti sutra; i na kojem temelju gra¬ 
diti život, od čega živjeti i zašto 
živjeti. Hoćemo li preživjeti? 

U susretu s mladim vjernici¬ 
ma ovoga proljeća jedan me mla¬ 


di vjernik zapitao: Što 
biste vi danas kao za¬ 
grebački nadbiskup 
poručili hrvatskom na¬ 
rodu? Odgovorio sam, 
što mogu ja kao i sva¬ 
ki biskup i svaki sve¬ 
ćenik, što mi možemo 
poručiti svome narodu? Može¬ 
mo poručiti ono što Crkva po¬ 
ručuje u svakom narodu, što 
Crkva naviješta svakom poko¬ 
ljenju, što ona vjeruje u svakom 
vremenu i povijesnoj situaciji, u 
svakoj prilici i neprilici života. 
To je: ako budemo imali zdra¬ 
vu mladost, ako budemo imali 
zdrave obitelji, preživjet ćemo i 
živjet ćemo! 

Ovo veleslavlje, ovaj pobož¬ 
ni zbor vjernika Hrvata u Ninu 
danas neka bude usredotočen na 
jedno središte koje smatramo bit¬ 
nim da bismo živjeli i da bismo 
preživjeli. Znate koje je to sredi¬ 
šte, koja je to ustanova, koja je to 
zajednica? To je obitelj. Da bismo 
progovorili o obitelji, moramo se, 
braćo i sestre, spustiti duboko u 
Povijest spasenja, na prvu stranicu 
Svetoga Pisma u kojoj reče Bog: 
»Na svoju sliku stvori Bog čo¬ 
vjeka, na sliku Božju on ga stvo¬ 
ri, muško i žensko stvori ih« (Post 
1,27). Kako velika objava! 


Što bismo mi mislili o obitelji? 
Kakve misli imamo, kakve ocijene 
o obitelji? Ne možemo pravo od¬ 
govoriti na to pitanje ako ne od¬ 
govorimo na pitanje tko je čovjek, 
što je ljudska osoba, čime se čo¬ 
vjek uzdiže iznad svih stvorenja. 
Vrjedniji je od zvijezda, vrjedniji 
više nego sva zemlja. Sva živa bića 
i sve što postoji u njegovoj je mi¬ 
sli. On sve promatra, sve prou¬ 
čava. Traži istinu svakog bića, od 
onog crva u zemlji do galaksija, 
i šalje svoje satelite među zvijez¬ 
de, da bi nešto doznao, da bi nešto 
spoznao. Traži svoje izvore, traži 
svoje uzroke. Tko je čovjek? Po 
čemu je čovjek misaono biće? Po 
čemu čovjek ima savjest? Zašto je 
on etičko biće? Zašto on razlikuje 
što je dobro a što je zlo? 

Bog reče: »Na svoju sliku stvo¬ 
ri Bog čovjeka, na sliku Božju on 
ga stvori« (Post 1,27), dakle neki 
božanski odraz neka božanska 
misao odsijeva u čovjekovu biću. 
Tu je temelj čovjekova dostojan¬ 
stva. Čovjek nije izišao iz slije¬ 
pih kozmičkih sila kao neki slu¬ 
čajni proizvod u evoluciji života, 
nego je čovjek stvoren od Stvori¬ 
telja ljubavi i Objavitelja istine, od 
darovatelja života, na sliku Bož¬ 
ju. Tu je temelj, tu je dostojanstvo 
ljudske osobe nepovrjedivo. Tu je 

POSTUPAK ZA PROGLAŠENJE BLAŽENIM 
SLUGE BOŽJEGA FRANJE KUHARIĆA 

L 



* Kardinal Franjo Kuharić s prvim sestrama karmelićankama 
nakon osnutka Karmela u Mariji Bistrici 


izvor svih onih prava s kojima se 
čovjek rađa. Gdje je taj izvor ži¬ 
vota, gdje je to svetište? To je obi¬ 
telj. »Muško i žensko stvori ih« 
(Post 1,27). 

Braćo i sestre, Bog je po svo¬ 
joj naravi jedan, neizmjerna puni¬ 
na života, punina ljubavi, radosti, 
svemoći i mudrosti. To je ta jedna 
jedina Božja bit, Božja narav, je¬ 
dan jedini Bog. Ali u svom unu¬ 
tarnjem životu, u bujnosti neizre¬ 
civoj svoje samospoznaje i svoje 
ljubavi Bog je zajedništvo, u sebi 
je On Trojstvo: Vječni Otac, Vječ¬ 
ni Sin i Vječni Duh Sveti su jedno. 

Bog je stvorio obitelj da bude 
odraz toga zajedništva. Tu se su¬ 
sreću muž i žena, dvije ljudske 
osobe jednakoga dostojanstva 
jednake uzvišenosti, jednako sli¬ 
ka Božja, da budu jedno, ali jedno 
u ljubavi, jedno u neraskidivom 
zajedništvu, jedno u suputništvu 
kroz život. Bog posvećuje i bla- 
goslivlje to zajedništvo. On ga po¬ 
vezuje. Zato će za to zajedništvo 
Isus Krist reći:...»Sto je Bog sje¬ 
dinio, neka čovjek ne rastavlja«! 
(Mt 19,6). Ako je obitelj uteme¬ 
ljena na ljubavi, ljubav ne prolazi, 
ljubav ne može trajati na određe¬ 
no vrijeme. Kad bi jedan zaruč¬ 
nik rekao svojoj zaručnici da će je 
voljeti samo godinu dana, a onda 
će izmijeniti »robu«, zar bi to bila 


U svom unutarnjem životu, 
u bujnosti neizrecivoj svoje 
samospoznaje i svoje ljuba¬ 
vi Bog je zajedništvo, u sebi 
je On Trojstvo: Vječni Otac, 
Vječni Sin i Vječni Duh Sveti 
su jedno. 

Bog je stvorio obitelj da bude 
odraz toga zajedništva. Tu 
se susreću muž i žena, dvije 
ljudske osobe jednakoga do¬ 
stojanstva jednake uzvišeno¬ 
sti, jednako slika Božja. 

ljubav? Zato ljubav ima trajno ži¬ 
vjeti u srcu muža, u srcu žene. A 
zašto Bog hoće da oni budu jedno 
tijelo, tako duboka i tako intimna 
povezanost osoba? Zato da budu 
suradnici samoga Boga stvoritelja 
u darivanju života, koji doziva iz 
ništavila nova ljudska bića kao što 
je napisao sv. Ciril: »Nisam po¬ 
stojao, sada postojim i vječno ću 
živjeti« (Casoslov 5. srpnja). Zato 
je bračna ljubav. Bogom stvorena 
i Bogom blagoslovljena da bude 
suradnička ljubav muža i žene u 
dostojanstvu bračnog života, i su¬ 
radnička ljubav sa živim i vječnim 
Bogom da se rodi novi čovjek, 
novo ljudsko biće. Tako si Bog 
zamišlja čovjeka i tako si Bog za¬ 
mišlja obitelj. 



Čovjek nije izišao iz slijepih 
kozmičkih sila kao neki slu¬ 
čajni proizvod u evoluciji ži¬ 
vota, nego je čovjek stvoren 
od Stvoritelja ljubavi i Obja- 
vitelja istine, od darovatelja 
života, na sliku Božju. Tu je 
temelj, tu je dostojanstvo 
ljudske osobe nepovrjedivo. 

Objava Božja je objava te isti¬ 
ne. Ali znamo da je čovjek slab, da 
je u sebi ranjen, da ga je lako razo¬ 
riti jer posljedica grijeha je u nje¬ 
mu trostruka požuda, kako kaže 
apostol Ivan: požuda tijela, požu¬ 
da očiju i oholost života (usp. 1 Iv 
2,16). Isus Krist dolazi da izlije¬ 
či čovjeka od te trostruke požu¬ 
de da čovjek bude gospodar a ne 
rob; da bude slobodan, a ne oko¬ 
van zlom, da bude vrijedan Boga, 
kao što nam Papa reče: »Postali 
ste dostojni Boga«. 

Tko je nosio terete povijesti? 
Tko je nosio taj veliki križ naših 
dugih i mučnih stoljeća? To je no¬ 
sio narod, a u narodu obitelj. To 
su te naše obitelji. I ako danas ži¬ 
vimo i ako danas jesmo na ovom 
našem »dragom tlu lijepe domo¬ 
vine« i na obalama našeg mora, 
za kojeg sinoć rekoše u recitalu: 
»Ne damo našeg mora!«, onda to 
moramo zahvaliti našim očevima, 
našim majkama, koji su imali hra¬ 
brost biti roditelji brojnoga po¬ 
tomstva uz križ, uz odricanje, ali s 
vjerom, s poštovanjem života. 

Iskažimo danas poštovanje 
svim pokoljenjima naših hrabrih 
očeva i naših pobožnih požrtvov¬ 
nih majki i zahvalimo im, ali ne 
samo onima, u prošlosti! Zahvali¬ 
mo našim očevima i majkama da¬ 
nas koji imaju hrabrost, da daruju 
život Crkvi i da daruju život na¬ 
rodu, jer Crkva i narod rađaju se 
u obitelji. I naša sudbina, naša bu¬ 
dućnost odlučuje se u tom zajed¬ 
ništvu. 

Iskažimo poštovanje svim pokoljenjima naših 
hrabrih očeva i majki i zahvalimo im, ali ne samo 
onima, u prošlosti! Zahvalimo našim očevima i 
majkama danas koji imaju hrabrost, da daruju 
život Crkvi i da daruju život narodu, jer Crkva i 
narod rađaju se u obitelji. I naša sudbina, naša 
budućnost odlučuje se u tom zajedništvu. 


Riječ Božja nas podče da po¬ 
novno utvrdimo svoju vjeru u 
živote. Ako gledamo čovjeka u 
svjetlu riječi Božje i njegova vječ¬ 
nog poziva, onda gledamo i obi¬ 
telj u svjetlu riječi Božje i njezi¬ 
na čudesnog poziva, ali ne samo u 
horizontali vremena nego i u ver¬ 
tikali vječnosti. 

Zato mi vjernici moramo dru¬ 
gačije razmišljati, drugačije govo¬ 
riti, drugačije prosuđivati nego 
što to čini svijet kad ga zarobi gri¬ 
jeh. Jedan vjernik iz Bosne dose¬ 
lio je sa svojom brojnom obitelji u 
jednu našu župu u Slavoniji. Inače 
radio je u Njemačkoj da bi nešto 
zaradio za svoju obitelj. Kad smo 
se susreli ove godine, rekao mi je: 
»Vratio sam se na odmor i našao 
sam svoju ženu zabrinutu, žalo¬ 
snu. Pitam je, što je, što se dogo¬ 
dilo? A ona mi odgovori žalosno 
da je trudna. Taj hrabri otac kaže: 
»>Pa što onda?> Da, braćo i se¬ 
stre, ja se sjećam iz svoga djetinj¬ 
stva da su žene u trudnom stanju 
nazivane blagoslovljenima. Go¬ 
vorilo se: ta i ta je u blagoslovlje¬ 
nom stanju. To je prava vjernička, 


hrabra kršćanska 
riječ, poštovanje 
prema ženi koja 
nosi novi život. I 
taj naš mladi vjer¬ 
nik je smatrao da 
je to blagoslovlje¬ 
no stanje i rekao 
je: »Nema straha, 
živjet ćemo!« Ali 
ona kaže da je ne¬ 
što drugo muči. 

Susjede su joj ka¬ 
zale da će sabrati novac da ode k 
liječniku da je on oslobodi trud¬ 
noće, jer je sirotinja i ima brojnu 
djecu. To je porazno, braćo i se¬ 
stre. Ta je obitelj došla u sredinu 
koja se smatra kršćanskim. Mož¬ 
da, te žene koji put dođu i u cr¬ 
kvu, možda uzmu i krunicu u 
ruke, ali platile bi ubojstvo čovje¬ 
ka. Muž vjernik ohrabrio je svo¬ 
ju ženu da se raduje djetetu koje 
dolazi. Poštovanje prema čovje¬ 
ku! Zaista je žena u blagoslovlje¬ 
nom stanju slična svetohraništu. 
Nikada ona nije tako ponižena i 
tako obešćašćena kada služi samo 
kao stvar da bi se zadovoljilo po¬ 
žudi tijela. Ona je uzvišena svojim 
djevičanstvom prije braka, ona je 
uzvišena svojim majčinstvom u 
braku. Ali, ako roditelji misle da 
bi bio pretežak teret brojnijeg po¬ 
roda za njihove mogućnosti, a 
znamo da su danas tolike nemo¬ 
gućnosti, onda ima samo jedan 
moralan način, samo jedan način 
u skladu s dostojanstvom braka, 
bračnog zajedništva i ljubavi, a 
to je periodična suzdržljivost od 
bračnog života u vrijeme plodnih 


dana. Papa apelira na znanstve¬ 
nike da proučavaju taj tajanstve¬ 
ni ciklus žene da bi se na dostojan 
način moglo živjeti odgovorno 
roditelj stvo, ali ne obeščašćujući 
osobu nego čuvajući njezino do¬ 
stojanstvo. 

Braćo i sestre, »Glas Konci¬ 
la« je pisao za ovaj susret »Jed¬ 
no dijete više, jedna obitelj više«. 
U velikom dijelu naše domovine 
ugrožava nas to da ima sve više 
mrtvih a sve manje rođenih. I da 
su pobačaji nadmašili brojem ro¬ 
đene. Mnogi mladići rastu i odra¬ 
staju i ne sklapaju brak, ne ulaze 
u obiteljski život. Zašto? Da li se 
boje odgovornosti? Doživljava¬ 
mo iseljavanje i preseljavanje! I o 
tome treba voditi računa! Što je 
to da čovjek napušta svoje rodno 
ognjište i da odlazi nada naša. Bog 
neka bude ljubav naša. Zato, ži¬ 
vjet ćemo! 

Povjeravam sve zagovoru 
Majke Božje koju štujemo. To 
nam priznaju i pape i biskupi i 
svi stranci kad prolaze našom do¬ 
movinom i kad nas vide u našim 
svetištima kako molimo i pjeva¬ 
mo i plačemo i nadamo se! Njoj, 
Kraljici Hrvata, povjerimo svoju 
sadašnjost, svoju mladost, svoje 
obitelji, svoju budućnost. 

Pjesnik reče: »Dok je srca, bit 
će i Kroacije!« A mi možemo 
reći: Dok je vjere u našim misli¬ 
ma, nade u našim srcima i ljubavi 
prema Bogu i ljudima, prema sva¬ 
kom čovjeku u našoj savjesti, ži¬ 
vjet će, bit će i Kroacija! 1 


I 1 'jesnik Radarske nadbiskupije, XXXIV. (1989.), br. 

9.-10., str. 178.-183. 

POSTUPAK ZA PROGLAŠENJE BLAŽENIM 
SLUGE BOŽJEGA FRANJE KUHARIĆA 


Svjedočanstvo Kristine Mikšić o sluzi Božjemu 

Franji Kuhariću 



Kristina Mikšić rođena je u 
Zagrebu 10. prosinca 1932. Kr- 


ži tada su živjeli Kustošiji. Tu je 
Kristina završila osnovnu ško¬ 
lu. Nakon što je godine 1945. 
Kustošija bombardirana obitelj 
Mikšić preselila se u Horvate, 
u župu Rakov Potok. Otuda je 
Kristina pohađala gimnaziju ča¬ 
snih sestara milosrdnica u njiho¬ 
voj gimnaziji u Savskoj cesti u 
Zagrebu. Završila je tri razreda 
gimnazije, potom položila po¬ 
trebne ispite i zaposlila se u ban¬ 
ci. Sjeća se dolaska vlč. Franje 
Kuharića u župu Rakov Potok 


štena je u župi sv. Petra. Njezi- godine 1946. Češće je dolazio i 
ni roditelji Petar i Josipa r. Kere- u kuću njezinih roditelja. Njezin 


tata radio je kao trgovac u Rako¬ 
vom Potoku. 

Dok je stanovala u Horva- 
tima Kristina je s nekoliko dje¬ 
vojaka više puta išla u Krašić 
posjetiti bi. Alojzija Stepinca. 
Duhovnu povezanost s bi. Aloj- 
zijem Kristina je posvjedočila 
u pismu Postulaturi 3. prosin¬ 
ca 2014.: »Otkako sam ponov¬ 
no u Zagrebu išla sam svaki mje¬ 
sec 10. u katedralu. Međutim, u 
siječnju 2000. godine sam pala i 
slomila bedrenu kost.« O sluzi 
Božjemu Franji Kuhariću dala je 
sljedeće svjedočanstvo: 


»Vlč. Kuhanć je u početku stanovao u Rakovom Potoku, a kad je ubijen župnik u Sv. Mar- 
tinupod Okičem, mladom župniku Franji Kuhariču dodijeljena je i ta župa. Tada se on nasta¬ 
nio kod obitelji Ivana Razuma u Konščici. 

Ljudi su mladog župnika Kuharića dobro prihvatili. Ispočetka je propovijedao sklopljenih 
ruku, a kasnije je riječi pratio skladnim gestama. Išla sam sa župljanima na hodočašće pješice 
u Mariju Bistricu. Rado je s vjernicima molio krunicu, često je govorio o Majci Božjoj. Bio je 
sveta života. Zračio je dobrotom i ljubavlju. Jako je štovao euharistijskog Isusa. Često je molio 
pred svetohraništem. Uvelike se brinuo za bolesnike. Nije čekao da ga se pozove, nego je, čim 
je čuo daje netko bolestan, dotičnoga pohodio. Osvajao je blagom naravi. Bio mi je ispovjed¬ 
nik i duhovni vođa. 

Mislim da je kardinal Kuharić zavrijedio da bude proglašen svetim. On je lik modernog 
svećenika, vrlo zauzetog u pastoralnom djelovanju. Obilazio je prostranu župu pješice ili na 
biciklu. Zračio je dobrotom i ljubavlju u svakom pogledu i prema Bogu i prema ljudima, pre¬ 
ma dušama. Radi pričesti je održavao post i ostajao nedjeljom cijeli dan bez jela. Osobito na¬ 
kon što su bezbošci u nakani da ga ubiju metcima ranili vlč. Lovru Galica, župnika u Sv. Ma¬ 
riji Okićkoj, neko vrijeme vlč. Kuharić vodio je tri župe. jednog uskrsnog ponedjeljkapovjerio 
mi je, prije odlaska u Sv. Martin, shvaćajući opasnost da bi ga u šumi Brezovici mogli ubiti, da 
je Isus uskrsnuo i to je dovoljan razlog da se i mi ne bojimo položiti život za pobjednika nad 
smrću. 

Kad sam odlučila zavjetovati doživotno djevičanstvo savjetovao mi je da to učinim na Ti- 
jelovo i da svoj zavjet stavim u srce euharistijskog Isusa. Taj zavjet obavila sam pred glavnim 
oltarom crkve sv. Martina pod Okičem. Sjećam se da mi je rekao da se on u mislima svaki 
sat pokloni euharistijskom Isusu. Volio je djecu. Iz dobrote bi ih povukao za uši, ali je s njima 
obavljao križni put. Preko djece je u onom kraju i u ono teško vrijeme za vjeru osvajao ljude. 

Pohvalno je govorio o kardinalu Stepincu, često ističući da je bio nevino optužen. I ja bi. Ste¬ 
pinca doživljavam kao sveca. Molim se Stepincu i Kuhariću. Reknem Kuhariću da mi izmoli 
milost da strpljivo živim i blaženo preminem, da mi izmoli pomoć Duha Svetoga da spoznam 
Božju volju i milost da je ispunim. 

Jednom sam ga molila milost za jednog susjeda da ozdravi. Taj se čovjek osjećao bolje. 
Vraćajući se jednom iz crkve rekla sam mu da sam se molila blagopokojnom Kuhariću za 
njegovo zdravlje. Srdačno mi je zahvalio. Kasnije je umro od infarkta, predan u volju Božju. 

Kristina ljubomorno čuva dvadesetak pisama koja joj je, počevši od Koncila godine 1964., 
uputio sluga Božji Franjo Kuharić. Ona je ta pisma spremno ustupila Postulaturi radi pri¬ 
preme postupka za proglašenje svetim kardinala Kuharića, a o njemu je 15. veljače 2015. 
dala sljedeće svjedočanstvo: 

»Sluga Božji kardinal Franjo Kuharić je bio dobar pastir. Uvijek je mislio samo na to 
kako će najbolje koristiti dušama. Gajio je osobitu ljubav prema Isusovoj i našoj Majci, Bez- 
grješnoj Djevici Mariji. Redovito je molio krunicu. Sjećam se da je propovijedi o Bezgrješnoj 
Djevici govorio u zanosu. Meni je na dar dao tri krunice, jednu kao biskup i dvije kao kar¬ 
dinal, a na sličicama je uvijek napisao: ‘Povjeravam Vas zagovoru Majke Božje i blagosliv¬ 
ljam u ime Oca i Sina i Duha Svetoga. Amen« 


Pismo sluge Božjega Franje Kuharića gospođici Kristini 
Mikšić o kršćaninovoj prosudbi događanja u Crkvi poslije 
Drugoga vatikanskog koncila, Zagreb, 13. svibnja 1968. 


Zagreb,13.V.1968. 

Poštovana Kristina! 

Razumijem Vaše poteškoće u vezi s nekim obrednim promjenama. Ništa 
Vam ne zamjeram. Samo to nije razlog ni najmanji da gubite povjerenje 
u Crkvu i Sv. Oca. Ono što je Crkva uvijek učila o njegovoj nepogrje- 
šivosti kao Učitelja vjere uči i danas. Što nije prije učila, ne uči 
ni danas. Treba razlikovati kada on nastupa s puninom svoje vlasti — 
ex cathedra , i kada uči redovitom vlašću. U prvom slučaju ima nakanu 
vezati cijelu Crkvu na vjerovanje, jer proglašuje dogmu i tada mu je 
osigurana zaštita Duha Svetoga da ne pogriješi. Vjerovati u tu prisut¬ 
nost Duha Svetoga u tom nastupu također je dogma. A kad tumači nešto 
redovito, onda nema nakane proglašavati dogme, ali mi ipak i to pri¬ 
mamo s punim povjerenjem, da nam govori najautentičniji tumač Riječi 
Božje. Klečati ili ne klečati kod sv. pričesti ne spada nimalo na na¬ 
uku vjere. To su posve obredni propisi koji se mirne duše mogu mije¬ 
njati prema okolnostima vremena. 

U nekim narodima klečanje uopće nije uobičajeno kao izraz osobitog 
poštovanja. Oni imaju druge načine izražavanja. Nekad su ljudi ležali 
ničice pred vladarima, danas to više ne čine. Dosta gesta ušlo je i 
u ritual Crkve iz svijeta onoga vremena. Morate znati, da je Isus re¬ 
kao svojim apostolima, da sve štogod razriješe, bit će razriješeno, a 
štogod svežu, bit će svezano. Vidite, to se odnosi i na takve propise 
obreda, discipline itd. Ne mijenja se vjera. Ne mijenja se vjera ni 
onda kad Crkva dublje uđe u Božje istine i tumači im sadržaj s dubljom 
spoznajom vođena Duhom Svetim. A da je bilo uvijek u povijesti Crkve 
njezinih predstavnika, koji su mogli pogriješiti ne samo moralno, nego 
i upravno, tj. da u pravo vrijeme nisu uočili pravo što bi trebalo uči¬ 
niti i kako postupiti, to je također istina. Nije Crkva pogriješila u 
vjerovanju, ali su njezini odgovorni ljudi kadkad pogriješili propu¬ 
stom i načinom. Ako danas opet Sv. Otac izražava kajanje u ime Crkve, 
ne kaže: Krivo smo vas učili, nego nismo uvijek na pravi način radili. 
To je samo poniznost Crkve, a ne promjena vjere. Vas vodi sadašnje po- 

glavarstvo Crkve, i sadašnjem poglavarstvu Crkve dugujete povjerenje. 
I to je poniznost. Ne bojte se, Duh Sveti neće ostaviti svoju Crkvu 
ni danas, ni sutra, ni nikada. Što se tiče stajanja kod sv. pričesti, 
to nije ni zapovijeđeno ni zabranjeno. Negdje to diktiraju praktične 
okolnosti. Može biti pogrješaka u taktici. Taktički nije ispravno, ako 
svećenik nalaže stajanje, a nije radi mnoštva nikakva potreba za to. 
Za to nije dobio nalog ni od Sv. Oca ni od biskupa. A ako misli, da su 
njegovi župljani shvatili ispravno njegovo tumačenje, i ako je uvjeren, 
da to nimalo ne umanjuje njihovu vjeru ni ljubav ni poštovanje prema 
Isusu, onda mu nema nijedan poslušan vjernik što zamjeriti. Zašto ne 
bi čovjek i u stavu stajanja pred Isusom mogao izražavati puno pošto¬ 
vanje prema Njemu? Bitno je unutarnje raspoloženje. Sigurno ima vjer¬ 
nika koji ga pobožnije primaju makar i stojeći, nego gdjekoji klečeći, 
ali rastresen i kleči samo iz običaja. Nitko nije ukinuo genufleksiju 
pred svetohraništem. Ona je propisana i dalje kao izraz vjere u Isuso¬ 
vu prisutnost. Ako ministranti to ne čine, to je njihova rastresenost, 
koja uostalom nije nova, a ne propis ili promjena vjere. Dobro biste 
učinili, kad biste župnika na to upozorili i time mu pomogli, da po¬ 
sveti više pouke svojim ministrantima. 

Što se pak tiče onog redovnika u inozemstvu, to je žalosni primjer, 
ali ne bi bilo pravedno generalizirati i onda sve drugo trpati u nje¬ 
gov koš, ili primati kao da dolazi iz njegovog koša. Ima još i gorih 
ekscesa, ali time nećemo optužiti cijelo gibanje liturgijske reforme 
u Crkvi, koja je već, uostalom, donijela i divnih plodova. Vjerojatno 
ćete priznati da je Isusu drago, kad cijela crkva zajednički prati sv. 
Misu i razumije što moli. Sigurno ćete priznati, da je Isusu drago, da 
nam Misa bude bliža i razumljivija. Nismo li mi Božja obitelj? Nije li 
sam Isus na posljednjoj večeri rekao: Više vas ne zovem slugama nego 
prijateljima! Zašto ne bismo bili oko oltara kao djeca oko Očevog Sto¬ 
la! Ako mladi dožive Isusa kao svoga Prijatelja i Brata, imat će više 
dispozicije da mu budu vjerni iz ljubavi nego što bi to bili iz stra¬ 
ha. Crkva Božja nije nikakva okamina, nego živa zajednica Božjeg naro¬ 
da koji putuje kroz mnoge promjene povijesti. Nepromjenljivom mora sa¬ 
čuvati samo svoju Božju Baštinu, a ljudsko se može mijenjati baš zato 
da Božja Baština postane pristupačnija i bliža i draža. 

Ne bojte se, Crkva neće mijenjati ni moralnih zakona, samo joj osta¬ 
je pravo da autentično tumači što je moralno, a što nije. Što je bilo 
čedno i ostat će čedno, a krivo tumačenje kojeg svećenika ne treba ge¬ 
neralizirati. Moda na pr. može biti čedna i nečedna! Kad je u jednom 
kraju ili vremenu čedna ili nečedna, tu Crkva daje načela, ali ne pro¬ 
glasu je dogme. Ne kani mjeriti na centimetre ženskih haljina. Kad bi se 
u vrijeme krinolina ili haljina do zemlje koja žena pojavila na ulici 
obučena onako kako se danas smatra posve čednim, onda bi je bili pro¬ 
glasili nemoralnom. Onda biste i Vi bili takvom tada proglašeni u svo¬ 
joj sadašnjoj haljini, a danas ste potpuno čedno obučena. Svaka prava 
kršćanka znat će prosuditi po načelima Crkve što je danas čedno, a što 
nečedno u odijevanju. Ja svakako ne smatram osobito čednima djevojke 
u kratkim mini suknjama, ali tko nam jamči da će se one dugo održati u 
modi i tko nam jamči, da bi se odmah povukle iz mode, da Sv. Otac izda 
encikliku protiv njih. Isto tako mislim, da bi svaki svećenik znao sa¬ 
vjetovati čednu modu, da ga pitaju i da sigurno ne odobrava, da mu cr¬ 
kvena pjevačica oblači mini suknju. Sigurno nećemo Crkvu optužiti radi 
nečedne mode. 

Molite se za Crkvu i svu svoju braću, vjernu i nevjernu, grješnu i 
nevinu. Autentičnost Evanđelja je vršenje ljubavi! 

Primite pozdrav i blagoslov 
t Fr. Kuharić 

BLAŽENI ALOJZIJE STEPINAC 




Župnik Augustin Holi ovim je riječima u Spomenici župe 
Vinagora predstavio slugu Božjega Franju Kuharića 
prigodom njegove posvete za pomoćnog biskupa u 
Zagrebu: 

»Novi pomoćni biskup: dne 3. 
svibnja posvećen je novi pomoćni 
biskup zagr. nadbiskupije, preuz. 

Franjo Kuharić. Rođen je u Pri 


stira. Sunce iz Krašića osvijetlilo 
je i zagrije plodno tlo mjesta Pri- 
bić. Geslo mu je ‘Bog je ljubav!’ 
- Neka tom ljubavlju grije, pali, 


biću kao 13. dijete. Zajedno smo osvjetljava zamrzla i nesretna srca 
u istom tečaju polazili bogoslov- vjernika Zagrebačke nadbiskupije 
ni fakultet i zajedno zaređeni 15. čiji je brat, pastir.« 
srpnja 1945. Već smo na teologi- Kuharić, kao generalni vikar na 
ji naslućivali, da će ga Gospodin Vinagori dijelio je sv. Potvrdu 29. 
pozvati, jednog dana, nama za Pa- srpnja 1966. 


* Mladi biskup Franjo 
Kuharić upisuje se u 
Spomenicu župe Vinagora 
prigodom podjeljivanja 
sakramenta krizme, 

29. srpnja 1966. 


MOLITVENA ZAJEDNICA BLAŽENOGA 
ALOJZIJA STEPINCA 


Već sedmu godinu u Zagrebu djeluje Molitvena zajednica blaženoga Alojzija Stepinca. 
To je skupina katoličkih vjernika koja nastoji živjeti evanđelje nadahnuta primjerom 
bi. Alojzija Stepinca. Do sada se u zajednicu uključilo oko 5000 molitelja. Ta naša braća 
i sestre nastoje molitvom, praćenom savjesnim kršćanskim životom, pridonijeti vlastitoj 
osobnoj duhovnoj formaciji, a time i duhovnoj i moralnoj obnovi Crkve u Hrvata i 
samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Molitve¬ 
ne zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke Crkve 

■ za čvrstoću osobne vjere i vjernosti Isusu Kri¬ 
stu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i jav¬ 
nom životu 

■ surađivati s Postulaturom u promicanju blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete Mise ili na molitvenom sastanku 

■ darom i žrtvom pridonositi uspješnom dovr¬ 
šetku postupka za proglašenje svetim bi. Aloj¬ 
zija Stepinca. 


S vjerom u Općinstvo svetih članovi »Zajednice štovatelja blaženoga Alojzija Stepinca« mole 
za svoje potrebe i potrebe braće ljudi, osobito za ozdravljenje bolesnih i obraćenje nevjernika, 
Posebna nakana njihovih pobožnosti je molitva da blaženi Alojzije Stepinac bude što prije 
proglašen svetim. 

POSTUPAK ZA PROGLAŠENJE BLAŽENIM 
SLUGE BOŽJEGA JOSIPA LANGA 

k _ 


»Krjepostan u herojskom 

stupnju« 


Čitateljima Glasnika poznato je da je u tijeku ka¬ 
nonski postupak za proglašenje svetim sluge Božje¬ 
ga Josipa Langa, pomoćnog biskupa zagrebačkoga. 
Taj izvanredni apostol kršćanske ljubavi i navjesti¬ 
telj kršćanske \ jere zauzima ugledno mjesto u obli¬ 
kovanju Hrvatskoga katoličkog pokreta, bio je ne¬ 
umorni pronositelj čašćenja Presvete Euharistije i 
promicatelj vjerodostojnosti svećeničkog života. 




Uređuje dr. J. BATELJ A 

* Sluga 
Božji 

Josip Lang 
osvjedočio 
je svoj 
kanonski 
pohod i 
dijeljenje 
sakramenta 
Krizme u 
župi Kraljev 
Vrh, 14. 
rujna 1922. 


• ✓ a 



* Sluga Božji Josip Lang bio je 
osobito pobožan Majci Božjoj od 
Pohoda čiji je lik dragocjena baština 
crkve Majke Božje na Dolcu u 
Zagrebu 

Svjedočanstva o sluzi 
Božjemu Josipu Langu 

1. O Langu, duhovniku, po¬ 
svjedočio je 1925. godine dr. Fra¬ 
njo Šimečki: 

»K njemu poniznomu i lju- 
beznomu lako si došao i otkrio 
mu svoju nutrinu, svoje ne¬ 
znanje i svoju zloću (...). Zna¬ 
mo svećenika koji priznaje da 
ne bi valjda nikad bio sveće¬ 
nik, da nije u sjemeništu našao 
tako svetog i dobrog duhovnog 
vođu. Kolike je bogoslove, koji¬ 
ma i nije bio ispovjednikom, za¬ 
držao u sjemenišnim zidinama 
i danas su revni radnici na njivi 
Gospodnjoj.« 1 


I KAT ALI NIC, Ante, Až/.f veliki l Zagreb, 

1970., str. 161. 


2. Svjedočanstvo č. s. Amona- 
rije Durlen: 

»Bilo je to godine 1910. U dvo¬ 
rani ‘Kolo’ (iza kazališta) bilo je 
neko predavanje. Poslije predava¬ 
nja atmosfera se zaoštrila. Došlo 
je do gungule i do tučnjave izme¬ 
đu studenata organiziranih u ka¬ 
toličkoj organizaciji i socijalista. 
Bogoslovima, u crnim reverenda- 
ma nije preostalo drugo nego da 
se što prije razbjegnu. Mjesto da 
dođu natrag u sjemenište dva po 
dva, u redu, kako su običavali, 
došli su pojedinačno ili u grupica- 
ma, kad koji. A Lang? Sto je bilo 


s njim u toj gunguli? Nije bježao 
niti je kušao bježati. Budući da je 
predavanje bilo gotovo, mirno se 
udaljivao. Neki od socijalista, kad 
je već došlo do tučnjave, htjeli su 
ga napasti, jer ga nisu poznavali, 
nisu znali da je to Lang. Ali onda 
se čula oštra i prigušena koman¬ 
da socijalističkih vođa i onih so¬ 
cijalista koji su poznavali Langa: 
‘Ovoga ne dirajte, ovo je svetac!’ 
I nitko ga nije dotaknuo.« 2 


2 KATA IJNIC, Ante, AV/.f mliki Iuwg, srr. 246. 

BLAŽENI ALOJZIJE STEPINAC 



Molitva za proglašenje blaženim sluge Božjega Josipa Langa 


G ospodine, Bože naš, ti si svome sluzi Josipu Langu udijelio milost da tvoju ljubav posvjedoči u 
žarkoj pobožnosti prema Presvetoj Euharistiji i prema Blaženoj Djevici Mariji te pomaganjem 
siromaha i odgojem budućih svećenika, i tako ga učinio sredstvom svoga milosrđa. Udijeli i nama mi¬ 
lost da nas njegov život i primjer vode putem nasljedovanja tvoga jedinorođenoga Sina. Uzdigni, do¬ 
bri Oče, svoga slugu na čast oltara i učini ga zaštitnikom našega puta prema tebi. Po Kristu Gospodinu 
našemu. Amen. 

Pozivam stoga svakog čitatelja Glasnika da bude pronositelj glasa svetosti ovog Sluge Božjega i 
moli da Bog na njegov zagovor učini koji čudesan znak kao potvrdu da se Bogu u potpunosti svi¬ 
dio. 


Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb 


■ Alojzije STEPINAC, nadbiskup zagrebački, Pro¬ 
povijedi, govori, poruke (1934.-1940.) Priredio i 
predgovor napisao: dr. Juraj BATELJA; proslov: dr. 
Ante MATELJAN, Zagreb, 2000. (100 kn + pošta¬ 
rina) 

■ BATELJA, J., Euharistijska evangelizacija nadbi¬ 
skupa Alojzija Stepinca, izd. Postulatura za progla¬ 
šenje svetim blaženoga Alojzija Stepinca i Glas Kon¬ 
cila, Zagreb, 2006. (100 kn + poštarina) 

■ BATELJA, J., Blaženi Alojzije Stepinac i grad Ja- 
strebarsko. Euharistijski kongres 1939. i pohod 
ratnoj siročadi 1943., Zagreb, 2008., (30 kn + pošta¬ 
rina). 

u Alojzije kard. STEPINAC, Propovijedi o lurd- 
skim ukazanjima; pozdravno slovo: mons. Juraj 
Jezerinac, vojni ordinarij; priredio te uvodnim slo¬ 
vom i bilješkama popratio dr. J. Batelja, Zagreb, 
2 2008.; (50 kn + poštarina) 

■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postulatu¬ 
re blaženoga Alojzija Stepinca: Propovijedi iz su- 
žanjstva, sv. 2.; pozdravna riječ: kard. Tomaš Špid- 
)ik; uvodne misli, bilješke, biblijska kazala i kaza¬ 
lo imena sastavio J. Batelja; Zagreb, 2009. (50 kn + 
poštarina) 

■ Alojzije kard. STEPINAC, Propovijedi Pre¬ 
svetom Srcu Isusovu; proslov: mons. Valentin 


Pozaić, pomoćni biskup zagrebački; priredio te 
uvodnim slovom i bilješkama popratio dr. J. Ba¬ 
telja; Zagreb, 2009. (50 kn + poštarina) 

u Blaženi Alojzije STEPINAC, Propovijedi na 
Magnificat. »Veliča duša moja Gospodina!« (Lk 
1,46-55), Zagreb, 2012. (20 kn + poštarina) 

■ Juraj BATELJA, Blaženi Alojzije Stepinac - uzor 
svećenik, Priručnik za državno natjecanje iz Vje¬ 
ronauka - vjeronaučne olimpijade osnovnih i sred¬ 
njih škola u Republici Hrvatskoj, za školsku godinu 
2009./2010., Zagreb, 2012. (50 kn + poštarina) 

■ Alojzije kardinal STEPINAC, nadbiskup za¬ 
grebački, Propovijedi, govori, poruke (1941. - 
1946.), Zagreb, 2012. (100 kn + poštarina) 

u Blaženi Alojzije STEPINAC, Propovijedi o Deset 
zapovijedi Božjih, Zagreb, 2013. (75 kn + poštarina) 

u Blaženi Alojzije STEPINAC, Katehetske propovi¬ 
jedi, sv.. 1. i 2., Zagreb, 2015. (150 kn + poštarina) 

■ Juraj BATELJA, Poruke Stepinčeva groba, Zagreb, 
2 2015. (30 kn + poštarina) 

■ VRANEKOVIĆ Josip, Dnevnik. Život u Krašiću 
zasužnjenog nadbiskupa i kardinala Alojzija Ste¬ 
pinca. Pozdravno slovo za knjigu napisao je zagre¬ 
bački nadbiskup i kardinal Josip Bozanić, uvodne 
misli i bilješke dr. Juraj Batelja; ilustracije su iz arhiva 
Postulature (200 kn + poštarina) 

SVJEDOČANSTVA 


Ljubav prema bližnjemu 

Brojna su s\jedočanstva o 
glasu svetosti i mučeništva 
bi. Alojzija Stepinca. Ona 
očituju udivljenje vjerni¬ 
ka, inovjeraca i nevjernika 
nad svime što je on učinio 
za stradalnike Drugoga 
svjetskoga rata, i za koje je 
kao sužanj u Krašiću sva¬ 
kodnevno molio i prika¬ 
zivao svetu Misu. Za ovaj 
broj Glasnika izabrao sam 
nekoliko takvih svjedočan¬ 
stava koja su zapisana u 
različito vrijeme, ali iz po¬ 
štovanja prema njegovoj 
časnoj osobi i u potvrdu ^ 
istine. & j. batllja 



i. Ljubav prema bližnjemu bila je najprepoznatljivija značajka pastoralnog 
djelovanja bi. Alojzija Stepinca. Svjedok su tome i brojni domovi u koje su 
bila smještena mnoga djeca i katoličkih i srpskih, židovskih i muslimanskih 
roditelja te stariji ljudi različitih vjeroispovijesti. 

POPIS KATOLIČKIH KARITATIVNIH ZAVODA koji su nakon osnutka Karitasa pristupili Karitasu 
kao članovi te su: 

1. primali smjernice središnjice Karitasa o smjeru rada, o stručnom odgoju djece itd., 

2. izvještavali Karitas o svome radu, a Karitas ih je nadzirao u ime crkvene vlasti, 

3. primali stalne i povremene potpore prema potrebi, a napose u minulo ratno vrijeme. 



Ime zavoda i vrsta 

Sjedište 

Osnov. 

Ćl. K. od 
god. 

Kapacitet 

mjesta 

Do sada 

primio 

djece 

1 . 

»Antunovac« - dječji dom 

Zgb. - Maksimir 

1917. 

1935. 

40 

415 

2. 

»Dom sv. Terezije M. I.« 

Zgb. - Vrhovac 

1925. 

1933. 

91 

660 

3. 

»Dom sv. Josipa i Mihov.« 

Hrv. Leskovac 

1920. 

1933. 

75 

310 

4. 

»Orlovac« - sklonište sv. Franje 

Zagreb 

1935. 

1943. 

34 


5. 

»Nazaret« - dječji dom 

Šestine 

1938. 

1940. 

49 

360 

6. 

»Brezovica« - dječji dom 

Brezovica 

1943. 

1943. 

40 

70 

7. 

»Sirotište Kćeri B. Ljub.« 

Koprivnica 

1925. 

1943. 

10 

100 

8. 

»Dom naučnica - Gospe L.« 

Zagreb 

1938. 

1940. 

64 

300 

9. 

»Dom biskupa Langa« 

Zagreb 

1934. 

1939. 

45 

12000 

10. 

»Dom sv. Ivana Krst.« 

Samobor 

1933. 

1935. 

15 


11. 

»Mirovni dom« za gospodj.« 

Zagreb 

1863. 

1935. 

65 

12. 

»Dječje sklonište« 

Zagreb - Mira- 
marska 

1934. 

/ 

62 


13. 

»Pučka kuhinja za neimućne« 

Zagreb - Sv. Blaž 

1933. 

1943. 

Prema potrebi 

14. 

»Pučka kuhinja za neimućne« 

Trešnjevka 

1945. 


Prema potrebi 

UK1 

UPNO 




590 

14.215 


2. Dopis »drugarici Meliti Singer, glavnoj i odgovornoj urednici tjednika 
Vjesnik u srijedu«, u Zagrebu, u kojem se pobijaju klevete protiv kardinala 
Alojzija Stepinca: 


Drugarica Melita Singer glavni i odgovorni urednik VUS-a, Zagreb 


Mnogopoštovana drugarice Singer! 

Pošteno se zapitajmo, kakvu svrhu imaju Vaše klevete u VUS-u na davno preminulog kardinala 
Stepinca? Rođen sam (pisac ovih redaka) četiri godine pred početak II. svjetskoga rata, dakle, rat go¬ 
tovo nisam ni zapamtio, a kada je vođen proces protiv pok. kardinala /1946./ imao sam 9 godina. Na¬ 
ravno, o tome sam procesu tek sada nešto saznao. Da Vam pravo kažem, iz Vaših članaka u nastavci¬ 
ma stekao sam čitajući ih dojam da je pok. kardinal nevin stajao pred sudom. Osnovno je u optužbi 
i zapravo i jedina »razumljiva krivica« pok. kardinala što su ondašnje vlasti za vrijeme rata vršile pri¬ 
tisak na neke Srbe u Hrvatskoj da se iz pravoslavlja prekrštavaju na katolicizam. Pa što se na koncu 
dogodilo tim prekrštenicima? Pa ništa, ostali su živi i zdravi i u miru prebrodili rat. Druge optužbe 
su zapravo beznačajne. Na koncu, u ono vrijeme nije ni postojala narodna vlast u ovim krajevima. 

Vašim napisima o pok. kardinalu Vi zapravo šijete mržnju među našim svijetom. A čemu to na¬ 
kon toliko godina? Vi ovim klevetama nećete odvratiti hrvatske vjernike (80 % naroda) od iskazi¬ 
vanja poštovanja prema pok. kardinalu. Pa njegov grob u katedrali, počam od njegove smrti, stalno 
dnevno posjećuju mnogobrojni vjernici, mole se i pale svijeće. A sada, nakon kleveta još i više. Mo¬ 
žete se uvjeriti. 

Ne valja Vam što šijete otrov mržnje. Nije važna Blaževićeva knjiga, koju, uostalom, kada izađe, 
malo će tko i čitati, nego je posrijedi Vaš časopis, koji ipak mnogi ljudi čitaju, pa i u inozemstvu. 

Drugarice Melita i ostali drugovi iz VUS-a, nemojte se zavaravati iluzijama da će vjera odumrijeti 
(koliko hiljada ili milijuna godina će to odumiranje trajati?), pa je treba što više napadati i ismjehivati, 
a da su Vaši napisi upereni više i zapravo protiv vjere i Crkve nego protiv pok. kardinala, to je svako¬ 
me razboritom čitatelju Vaših napisa potpuno jasno. 

Da završim, drugarice Melita, doći će vrijeme, pa Vi i Vaši vjerovali ili ne, da će jednoga dana, na¬ 
ravno, kada neće više biti na životu ni poluobrazovanog pisca ovih redaka (iako je još relativno mlad), 
pa ni Vas, drugarice Melita, pa ni Vaših drugova nabrojavanih u svakom broju VUS-a na str. 2., pa ni 
Blaževića ni Mate Rajkovića, doći će, dakle, dan, kada će danas tako ruglu izloženi pok. hrv. metro¬ 
polita i kardinal Stepinac biti proglašen svecem - mučenikom cijele Katoličke crkve. Dakle, historija 
će kardinala - mučenika ovjekovječiti, a o Vama, koji mu ni mrtvome ne date mira i koji ga tako stra¬ 
hovito i nehumano ponižavate, što će povijest o Vama reći? Ništa, neumitni zaborav. 

Tempora mutanturl 

Stalni čitatelj VUS-a 

R S. Nemojte misliti da ovo piše neki svećenik, ne, nego sasvim običan građanin-laik. 

15. kolovoza 1976. 

3. Svjedočanstvo Vere Wantur pl. Dolovčak iz Heidelberga u Njemačkoj o 
bi. Alojziju Stepincu: 


Heidelberg, 25. srpnja 2015. 

Visoko štovani gospodin dr. Batelja, 

s moje 83 godine želim progovoriti o mojim sjećanjima o Drugom svjetskom ratu u našim hr¬ 
vatskim područjima u vezi sa blaženim kardinalom dr. Alojzijom Stepincem. 

U selu Vugrovec kod Kašine imala je Zagrebačka nadbiskupija imanje s kurijom - u selu zva¬ 
nom »Biskupija« - i obradivu zemlju u okolici zvanu »Šalata«. Radovi na zemlji i oko kurije bili 
su ujedno izvor zarade za stanovnike u selu. Moj pradjed dr. Ivan Ružić, zastupnik Stranke Pra¬ 
va u Hrvatskom Saboru prije Prvoga svjetskog rata, kupio je kuću s posjedom u nizini u selu još 
koncem 19. stoljeća, koji su poslije njegove smrti preuzeli nasljednici iz obitelji Ružić, Krnic i Po- 
silović. 

Sjećam se, bila sam dijete, još prije Drugoga svjetskog rata, kako su na brežuljak i u nadbiskup¬ 
sku kuriju dolazili u doba berbe grožđa dostojanstvenici iz Crkve i javnog života, jer je upravitelj 
imanja gospodin Vuković dolazio kadkada kod moje prabake i tete posuditi pribor za jelo. Kurija 
je bila vrlo dobro održavana, a oko gospodarskih zgrada povrh kurije, na brežuljku, bila je kalva- 
rija. 

Nastankom tzv. NDH i dolaskom dr. Pavelića u Zagreb i na vlast, dogodile su se strašne stva¬ 
ri, koje još danas terete Hrvatsku u svijetu. Tako se krivo predbacuje blaženom kardinalu mnogo 
toga, za što on nije niti odgovoran, a niti [zlo] učinio ili opravdavao. 

Sjećam se, kako je nadbiskup Stepinac krajem kolovoza 1941. boravio više dana u Vugrovcu, u 
Nadbiskupskoj kuriji, jer je imao potpuno različit stav u gotovo svim događajima u Hrvatskoj od 
Pavelića, koji ga nije želio u Zagrebu niti je imao veze s njime. Moja majka Blaženka pl. Dolovčak 
i moje tete Vera Posilović i Ivana Ružić uvijek su govorile, kako je blaženi kardinal u neku ruku 
interniran i ne smije napustiti Vugrovec, o čemu ih je upravitelj nadbiskupskog imanja podrob¬ 
no izvješćivao. Blaženi kardinal primao je u posjete u Vugrovcu poznate ličnosti i dnevno se šetao 
moleći do kalvarije. 

Drugo moje sjećanje je dolazak časnih sestara s kamionom punim djece u Vugrovec 1942. godi¬ 
ne. One su kod crkve - ondašnji župnik bio je gospodin Mitrečić - po nalogu blaženog kardinala 
spašavale djecu iz pravoslavnih ili srpskih obitelji u mjestima, gdje su državni organi NDH radi¬ 
li na žalost strašna nedjela. Tako su među tom djecom bila djeca iz sela Kusonje kod Pakraca [...]. 
Seljaci u Vugrovcu su dobrovoljno uzimali djecu na stan i hranu. Mojoj teti Ivani Ružić se smili¬ 
la jedna 3-godišnja djevojčica, koja je pognuto držala glavu i nije ništa govorila i prihvatila ju je u 
kuću. Slijedeći dan došla je jedna veća djevojčica - oko 7 godina i kazala je da se zove Mica - do 
svoje sestre koja je bila kod nas. I ona je ostala u našoj kući. Treći dan je došla najstarija sestra, 11 
godina stara, po imenu Mara - i ta je ostala kod nas. Moja baka Olga Krnic u razgovoru s djecom 
saznala je njihovo prezime - Damjanović iz Kusonja. Nadalje je saznala, kako otac djece nije bio 
kod kuće, pošto je otišao kupiti mlijeko u susjedno mjesto. Tamo je čuo za sudbinu svoje obite¬ 
lji, ostao je priseban i sjeo je na vlak za Zagreb, gdje se prijavio na dobrovoljni rad u Njemačkoj i 
odmah tamo otputovao. Moja baka dobila je njegovu adresu u Njemačkoj i ostala u dopisivanju s 
njim. Tete su slale djecu dnevno u školu u Vugrovec i išla nedjeljom s nama na Misu. 

Moja majka, međutim, nije im dozvolila primanje prve pričesti ili kasnije primanje hostije kod 
pričesti sve do konca rata, jer je slutila kako bi to kasnije neki ljudi mogli zlonamjerno tumačiti 
kao »prisilno pokrštavanje«, što se obistinilo kod poslijeratne hajke na Katoličku 
Crkvu i blaženog kardinala. Otac djevojčica je u ljetu 1945. došao po djecu i 
zahvalio se na svemu što su tete učinile za njegovu djecu. Zanimljivo je, kako taj 
čovjek nije vikao na Hitlera, već ga je ocijenio kao čovjeka bez osjećaja, ali kako je 
u Njemačkoj mogao preživjeti i zaraditi novac. 

Još mi je jedna uspomena ostala u sjećanju. Dr. Gjuro Bezuk, nećak nadbiskupa Posilovića i bratić 
dr. Stjepana Posilovića, muža moje tete Vere Posilović, oženio se još prije rata sa Gizom A., iz čiste 
židovske obitelji, i on je govorio o velikom neslaganju blaženog kardinala s Pavelićem. S dolaskom 
Pavelića i postankom NDH došlo je do protjerivanja Židova i slanja u koncentracione logore. Tada 
je teta Giza donijela cijeli svoj nakit mojoj mami u Mesničku ulicu 39, koja ga je pohranila u svoj gla¬ 
sovir. Iz obitelji tete Gize, nitko se nije spasio. Sama teta Giza i njen sin, ostali uz muža i oca, te pre¬ 
živjeli rat, zahvaljujući pomoći blaženog kardinala. Nakon rata i zlih optužbi, kako je blaženi kardi¬ 
nal u nadbiskupiji skupljao i uzeo židovski nakit i zlato, došla je teta Giza mojoj mami po svoj nakit 
i kazala »Liebe Blaženka, ich will Dich von meinem Schmuck befreien, dass auch Du nicht in Verruf 
kommst, das jiidische Vermogen sich anzueignen!« 1 

Nadam se, kako sam Vam, kao svjedok vremena, iznijela zanimljive podatke o blaženom kardina¬ 
lu dr. Alojziju Stepincu i gorkim godinama koje smo jedva preživjeli. I moga oca, dr. Petra Dolovča- 
ka- a koji je i za Pavelića imao velikih neugodnosti i bio protjerivan iz Zagreba - odveli su »drugovi« 
koncem svibnja 1945. u jedan od njihovih logora, i to bez optužbe ili razloga (on koji je slabo vidio i 
imao šećernu bolest te povredu na desnoj ruci, nije nikada služio vojsku ili bio u ratu), oduzeli su mu 
inzulin i injekcije i pustili ga umrijeti gotovo na životinjski način. Ovih dana bilo je 70 godina od nje¬ 
gove smrti. Za njega ne postoji niti smrtni list - a tko bi ga izdao, zar ubojice? 

Bit će mi drago, ako dobijem Vaš cijenjeni odgovor. Ostajem sa izrazima štovanja, 

Vera Wantur pl. Dolovčak 


»Draga Blaženka, ja ću te osloboditi od moga nakita, da i ti ne bi bila krivo 
optužena, da si prisvojila židovsku imovinu.« 



4. Vinko Barbiš osuđen 
je zbog prepisivanja i 
dijeljenja govora dr. Ive 
Politea kojim je branio 
nadbiskupa Alojzija 
Stepinca. 

Vinko Barbiš rođen godine 
1924. u Dubašnici - Malinskoj. 
Uz druge je dužnosti kroz 50 go¬ 
dina bio zborovođa i orguljaš žu¬ 
pne crkve sv. Apolinara. Bio je 
ljubitelj i poznavatelj crkvene li¬ 
turgije 1 pjevanja. 

U nepoželjnim prilikama tr¬ 
pio je za vjeru, Crkvu i Hrvatsku. 
Iz ljubavi prema povijesti i isti¬ 
ni prepisivao je na pisaćem stroju 
obrambeni govor koji je Ivo Poli- 
teo održao u obranu nevino op¬ 
tuženoga zagrebačkog nadbisku¬ 
pa Alojzija Stepinca i taj govor 
dijelio prijateljima. Jer je UDBA 
bila i njegova sudba, zbog prepisi¬ 


vanja i dijeljenja Politeova govora 
komunističke jugoslavenske vlasti 
uhitile su Vinka Barbiša, pa je i on 
godine 1947. i 1948. trpio za vjeru 
uz nevino osuđenog lepoglavskog 
zatvorenika bi. Alojzija Stepinca. 
Vinko je umro u Malinskoj godi¬ 
ne 1999. 

5. Uslišanje na zagovor 
bi. Alojzija Stepinca, koje 
je svome sinu Zvonku 
Čmarecu izmolila majka. 

Zvonko Cmarec rođen je 16. 
rujna 1966. u Slanom Potoku u 
župi Gornja Stubica. Kad je bio 
star 6 i pol godina obolio je od tu¬ 
mora kože na licu. Bolest je prela¬ 
zila u fazu zloćudnosti. Liječnici 
su održali nekoliko konzilija i bili 
neodlučni na koji način pristupi¬ 
ti liječenju. U međuvremenu su se 
savjetovali i s roditeljima u slučaju 



* Zvonko Čmarec 


neuspješnosti operativnog zahva¬ 
ta ili drugih posljedica po dječa¬ 
ka. Štoviše, više su puta spome¬ 
nuli roditeljima da ne isključuju 
mogućnost da će dječak biti traj¬ 
no narušenog zdravlja (defektan), 
unakaženog lica. 

Odluka je ipak bila da će se iz¬ 
vršiti operativni zahvat. Zvonko 
pripovijeda: »Dok sam ja ležao 
na krevetu u bolnici u Vinograd¬ 
skoj ulici u Zagrebu, a operaciju 
je vršio dr. Balog, moja mama je 

molila na grobu kardinala Stepin- 
ca. Operacija je polučila izvrstan 
rezultat i pogledajte moje lice na 
kojem nema nikakvih posljedica 
niti brazgotina. Do dana današ¬ 
njega ne osjećam nikakvih tegoba 
glede bolesti koja me zahvatila u 
djetinjstvu. Oženjen sam i imam 
sedmero zdrave djece. Svoje izlje¬ 
čenje i zdravlje zahvaljujem usli- 
šanju bi. Alojzija Stepinca, koje 
mi je udijelio na molitvu moje 
majke. Želim posvjedočiti da mu 
se i ja molim.« 

6 . Svjedočanstvo Ivana 
Bešlića 

Udbaši u Petrinji krojili javno 
mnijenje vrijeđajući i ponižava¬ 
jući vjernike zbog njihove ljubavi 
prema bi. Alojziju Stepincu. 

Ivan Bešlić rođen je godine 
1913. u Petrinji. Na dan sprovoda 
kardinala Stepinca došao je na au- 
tobusnu postaju u Petrinji. Prola¬ 
zeći pokraj njega jedan »špijun - 
Spitzel« pristupi mu i pred svima 
mu reče: »Lopov ide lopovu na 
sprovod!« Ivan se nije osvrtao na 
tu gestu svoga sumještanina niti 
mu je uzvratio riječima, nego je 
mirno ušao u autobus kao da ni¬ 
šta nije čuo i kao da se ništa nije 
dogodilo. 

Kad se godine 1990., dakle 
nakon trideset godina, u Petri¬ 
nji svečano proslavljao sv. Lovro 
(»Lovrenčevo«), prvi put nakon 
Drugoga svjetskoga rata u parku 
se okupilo veliko mnoštvo naro¬ 
da, i bilo je to veliko vjerničko i 
narodno veselje. Kad je Ivan Bešlić 
ulazio na prostor blizu oltara, pri¬ 
stupi mu isti onaj »Spitzel« i, tap- 
šajući ga po ramenu, glasno pred 
svima okupljenima reče: »Ovo je 
jedini pravi čovjek u Petrinji!« 

Bio je to Ivan Bešlić koji se nije 
bojao posvjedočiti u neprijatelj¬ 
skom okruženju za hrvatski na¬ 
rod i Katoličku Crkvu da je vjer¬ 
nik i da ne može prihvatiti lažne 
optužbe protiv svoga nadbiskupa 


dr. Alojzija Stepinca. Bio je to ka- iskazati svoje nacionalno osjeća- 
rakteran čovjek koji nije tajio svo- nje bez obzira na režim, političku 
je katoličko uvjerenje niti se bojao vlast. 



* Članovi KUD-a Luzor sudjeluju u obilježavanju 90. obljetnice 
Euharistijskog kongresa u Preku, 6. rujna 2015. 



* Župljani iz Donje Kupčine hodočastili su u Krašić 10. svibnja 2015. 
Najprije su obavili pobožnost križnog puta, a onda su u crkvi imali klanjanje 
pred Presvetim. Predvodio ih je njihov župnik mons. Franjo Ćuk, rodom iz 
Krašića. 


Svjedočanstvo o uslišanju na zagovor bi. Alojzija Stepinca 
popraćeno medicinskom dokumentacijom na ured Postula- 
ture poslali su: Marija PERKOVIĆ, Sanja VERVEGER, Jela 
ŽUPARIĆ, Mijo GRGIĆ, Slavica GRAHOVAC - Sisak. 

Izumiru naše seoske župe 

& Lojzo BUTURAC 


Suočeni s činjenicom izumiranja hrvat¬ 
skog naroda i nestajanja čitavih sela u 
kojima više nema ni škola, ni liječnika, 
ni veterinara, a u nekima ni svećenika, 
u nastavcima ćemo donositi kraće pri¬ 
kaze o mjestima koja su nestala nakon 
Drugoga svjetskoga rata ili su na izdisa¬ 
ju. Ne može se za sve loše u Hrvatskoj 
tužiti strance. Krivac za takvo stanje dr¬ 
žavna je politika koja nije hrvatski dr¬ 
žavotvorna, pa uspostavlja društvenu i 
gospodarsku politiku u kojoj se hrvat¬ 
ski čovjek ne osjeća svoj na svome. Bit 
ćemo zahvalni svakom čitatelju i surad¬ 
niku za prilog na ovu temu. 

U ovom broju Glasnika donosimo pri¬ 
kaz o odumiranju Hrvatske koji je pri¬ 
premio gosp. Lojzo Buturac, naš hvale¬ 
vrijedni dopisnik iz Siska. 


U članku „Nestanak žumberačkih sela", po¬ 
ziva nas pisac članka Glasnika. ‘Bi. Alojzije 
Stepinać J. Batelja, da i mi čitatelji napiše¬ 
mo nešto na temu - nestanak hrvatskih katoličkih 
naselja. Prihvaćam poziv, pa navedenu temu, kao 
svjedok, prikazujem u dva slična primjera, jedan iz 
rodnog mi kraja, iz Požeške biskupije, i drugi iz si¬ 
sačkog kraja, gdje živim već 60 godina. 

Na krajnjem jugoistoku Požeške kotline postoji 
stara župa Ruševo, koja je postojala još prije turskih 
ratova. Obnovljena je tek 1778. godine i uskoro pro¬ 
mijenila svoj titular sa župe sv. Nikole u župu Sve¬ 
tog Spasitelja. Obuhvaćala je preko 10 sela u kojima 
je bilo najmanje 5 filijalnih kapela. Nakon Drugog 
svjetskog rata odvojile su se od te ruševačke dvije 
nove župe: 1945. župa sv. Alojzija u Caglinu i 1958. 
župa Gospe Lurdske u Zdenkovcu. U prvo vrijeme 
su te župe normalno djelovale i međusobno odlično 
surađivale. Prikazujemo statističko stanje tih župa 
1970. godine: 

Ruševo br. vjernika 1463 krštenih 19 umrlih 26 
Caglin br. vjernika 1956 krštenih 20 umrlih 12 
Zdenkovac br. vjernika 1420 krštenih 14 umrlih 12 


Vidimo da je broj vjernika u Caglinu veći od Ru- 
ševa, ali prema broju krštenih i umrlih, Caglin na¬ 
preduje i raste, a Ruševo opada i izumire. Današnje 
stanje je porazno. Istina je da postoji i nestašica sve¬ 
ćenstva, ali danas niti u Ruševu niti u Zdenkovcu 
nema više svećenika, župe su bez župnika. Postoji 
samo župnik u Caglinu, koji upravlja s tri župe. U 
Ruševu i Zdenkovcu nema više nedjeljnjih i blagdan¬ 
skih, kako je narod govorio, „velikih" Misa. U fili- 
jalnim kapelama, gdje se nekada češće slavila Misa, 
sada se slavi samo jedanput godišnje, na seoski blag¬ 
dan. Zaista žalosno! 

A sada prikažimo stanje u Sisačkom kraju, gdje 
je stanje nešto drukčije, ali jednako žalosno. Po¬ 
sljednjih su godina seljaci napuštali svoja sela i selili 
u gradove ili bliže gradu. Rezultat toga je da nam u 
gradovima župe rastu, a u selima propadaju i nesta¬ 
ju. U Sisku od starine postoji župa Svetoga Križa, u 
najstarijim zapisima zapisana 1334. godine. Župa je 
obuhvaćala veliko područje, od kojega su se odvaja¬ 
le pojedine nove župe, tako 1702. župa Marije Mag¬ 
dalene u Selima kod Siska i 1789. župa Svete Katari¬ 
ne u Komarevu, nakon čega se 150 godina nije ništa 
novo događalo. Međutim, u posljednjih pedeset go¬ 
dina pojavile su se u Sisku i bližoj okolici nove župe, 
odvojene od župe Svetoga Križa: 

1961. Sv. Marija u Sisku, bivši Caprag 
1968. Sv. Josip Radnik u Sisak - Galdovo 
1993. Sv. Kvirin u Sisku, Zeleni Brijeg 
2004. Bi. Alojzije Stepinać Sisak - Budaševo 
2004. Sv. Antun, Opat, Odra Sisačka. 

Prošlih godina su osnovane još neke župe u bli¬ 
žoj okolici, u Petrinji, Lekeniku i Bi. Alojzija Ste- 
pinca u Rutinskoj Slatini. Sve je to za pozdraviti. Sve 
su te župe veoma aktivne u svom vjerskom djelo¬ 
vanju. Ali?! Postoji taj nesretni ali!. Ali je istina da 
na tom sisačkom području gotovo dvostruko župa 
nema više svećenika, postoje župe, ali bez župnika. 
Nabrojimo ih: 

Sveta Marta u Šišincu 

Pohođenje BD Marije u St. Farkašiću 

Sv. Juraj u Maloj Gorici 

Sv. Ilija u Maji 

Ranjeni Isus u Maloj Solini 

Sv. Nikola u Gušću 

Sv. Rok u Kratečkom 
Sv. Katarina u Komarevu 
Sv. Bartol u Hrastovici. 

Navedimo još dvije specifične župe: 

Sv. Jakov u Gvozdanskom nema župnika od 1941. g. 
Sv. Križ u Zrinu nema ni crkve ni župnika od 1943. g. 


Niti u župi Divuša nema žup¬ 
nika nego župnik iz Dvora uprav¬ 
lja župama Divuša i Gvozdansko. 

90-ogodišnji pisac ovih redaka 
sjeća se da su prije 50-ak godina 


sve te župe bile popunjene župni¬ 
cima. Ne samo nedjeljom i blag¬ 
danom, i svakodnevno su se u ta¬ 
mošnjim župnim crkvama slavile 
Mise i obavljali svi potrebni ob¬ 


redi. Župnici su u svojim župama 
bili vjernicima na rapolaganju i da¬ 
nju pa po potrebi i noću. Nisu li 
te župe danas i tužne i jadne? Ne¬ 
staju župe, ali nestaju nam i seoska 
naselja, za koja se nekada reklo da 
svojim proizvodima prehranju¬ 
ju hrvatski narod. Sto učiniti da se 
ovo nenormalno stanje zaustavi? 
Da nam opet ožive naša sela kao 
što su nekada bila puna pjesme i 
radosti, da se okupljaju oko svojih 
crkava i svojih svećenika? 




Partizanski pokolj u Završju 


Župa Završje ustanovljena 
je u 18. st. Ima prekrasnu crkvu 
rođenja Blažene Djevice Marije, 
sagrađenu 1794. godine. Godi¬ 
ne 1973. župa je brojila oko 350 
župljana i u župi je djelovala po¬ 
dručna škola. Danas župa Za¬ 
vršje ima 120 župljana, a škola 
je zatvorena. 

Tako malen broj župljana 
posljedica je izumiranja uvjeto¬ 
vanoga i masakrom koji su nad 
nedužnim ljudima izvršili parti¬ 
zanska vojska i tajne službe Ti¬ 
tova režima. Vijest o tragičnim 
zbivanjima u Završju čitatelji¬ 
ma Glasnika prenosimo iz re¬ 
portaže koju je napisao Tomi¬ 
slav MILOHANIC i objavio u 
vjersko-informativnom časopi¬ 
su »Ladonja«: 

»Međutim, ljudi su čekali 
oslobođenje od fašizma kao 
duša raj. A kad je komunizam 
došao, onda je tek počela 
tragedija ovoga kraja i ove 
župe. Kulminacija je bila 
kada su UDBA, OZNA i 
JNA 1949. godine namamile 
dvanaest mladića i djevojaka 
iz okolice Pazina da bi ih kraj 
završkog groblja svetog An¬ 


drije izmasakrirali, a oni nisu 
jedini. To su učinili kako bi 
zastrašili okolno stanovništvo 
da ne bježi preko granice. O 
tome se donedavno nije smje¬ 
lo govoriti ni grob obilježi¬ 
ti. Bilo je ljudi (i još ih ima), 
kaže župnik Jukopila, koji su 
željeli da se taj zločin zataška 
i padne u zaborav. Zastrašiva¬ 
lo se i svećenike. Kada se oči¬ 
stilo groblje svetoga Andri¬ 
je, prije ulaska u Završje, gdje 
su ta dvanaestorica pokopana, 
ja sam stavio drveni križ i tra¬ 
jao je tri noći. Stavio sam dru¬ 
goga, za desetak dana i taj je 
nestao. Onda sam u crkvi re¬ 
kao da Crkva sve mučenike i 
sve žrtve oplakuje i blagosliv¬ 
lja, tako da ću i ja dok sam ov¬ 
dje moliti i nad žrtvama faši¬ 
stičkog terora i nad žrtvama 
komunističkog režima koje su 
poslije rata nastradale, i da dok 
sam ja živ i dok su dvije grane 
drva u Istri, da će križ biti tamo. 
Ovoga trećega nisu nikad dira¬ 
li. Križ je ostao. Kad sam, do¬ 
laskom demokracije, poticao da 
se taj spomenik napravi, onda je 
to učinjeno zahvaljujući dobro¬ 

* Križ na mjestu gdje su UDBA, 
OZNA i JNA izmasakrirali 
dvanaestero mladića i djevojaka u 
župi Završje u Istri, 1949. godine 

ti ‘Kamena’ Pazin, odnosno di¬ 
rektora Karmela Krebela. Križ je 
postavljen na krivom mjestu; po 
njemu nitko ne bi znao što se do¬ 
godilo. Ja sam postavio jednu plo¬ 
ču da se zna istina. Taj križ i danas 
stoji. Još je tamo. Učinio je velik 
odjek. Razumije se, vremena su 
onda bila teška, sve je bilo u po- 
luruševnom stanju.« 1 


1 Usp. Mll ,Of IAN1C, Tomislav, »Reportaža. Za- 
vršje. Župa Rođenja BDM«, u: f mlonja, vjerski informa- 
l/mio-knftunii list, XXXII. (2013.), br. 10, str. 14. 

Katolički kler stavljen 
izvan zakona 

Zbog sustavne šutnje u hrvatskoj društvenoj javnosti, moguće i političkom moći nametnutoj, 
nastavljamo u našem Glasniku rubriku »Narod vam to nikada neće zaboraviti«. Bez ikakve 
namjere da se bilo koga ozloglašuje ili nerazumno optužuje, dužni smo čuvati svijest o lju¬ 
dima koji su svoje živote utkali u slobodu Crkve i samobitnost hrvatskog naroda i slobodne 
njegove države. Naime, ti su svećenici vršili svoju dužnost prema Bogu i vlastitome narodu 
u razdoblju kad su tzv. »antifašisti« stvarali, prema riječima Josipa Broza Tita u razgovoru s 
nadbiskupom Stepincem 4. lipnja 1945., »južnoslavensku zajednicu naroda na temelju brat¬ 
stva i jedinstva«. Bilo je to razdoblje kad su zastupnici hrvatske države i njezine samostalnosti 
bili proglašavani veleizdajicama i neprijateljima naroda, odvođeni na vojne i prijeke sudove, 
na dugogodišnja tamnovanja ili ubijeni. 


Pripremio: dr. J. Batelja 





Vlč. Matija CRNKOVIĆ 


Rođen je 19. veljače 1890. u 
mjestu Apatiji. Gimnaziju je po¬ 
hađao u Varaždinu i Zagrebu gdje 
je i zaređen 26. srpnja 1914. Naj¬ 
prije je službovao kao kapelan u 
Malom Ravenu, Novigradu Po¬ 
dravskom, a potom je, onemo- 
gavši nastaviti kapelansku službu 
u Petrinji (1919.), na molbu lud- 
breškog župnika Bočkaja postao 
kateheta u nižim školama u Lud- 
bregu, Cukovcu i Slokovcu. Na¬ 
kon umirovljenja Ivana Bočkaja, 
Matija je 4. srpnja 1937. imenovan 


ludbreškim župnikom. Odli¬ 
kovao se radom oko duhovne 
izgradnje povjerenih vjernika, 
ponajviše mladeži. U njegovo 
vrijeme oživjelo je djelo Kato¬ 
ličke akcije, Društvo Srca Isu¬ 
sova, Društvo katoličkih žena i 
Hrvatsko srce. Za vrijeme rata 
udomaćio je bogoslove iz župe 
da ne budu u opasnosti zbog 
ratnih događanja, a zauzeto se 
brinuo za izgled svetišta Pre- 
dragocjene Krvi Kristove. Dje¬ 
latnici OZNE toliko su ga mr¬ 



zili da su ga glačali užarenim 
peglama, i vlč. Matija je u 
besvjesnom stanju dovezen 
u Varaždinsku bolnicu. 
Nakon par dana odveden 
je u nepoznatom pravcu 1 
ubijen 1945. godine. 




Augustin DUKOVIĆ 


Rođen je 11. kolovoza 
1915. u mjestu i župi Mirna 
u Sloveniji od oca Stjepana i 
majke Antonije, rođ. Kramar. 
Pučku je školu završio u rod¬ 
nome mjestu, gimnaziju i studij 
teologije u Zagrebu. Za sveće¬ 
nika je zaređen u lipnju 1942., 
a zaredio ga je nadbiskup Aloj- 
zije Stepinac. Bio je kapelan u 
Kutjevu i u Slavonskoj Ora- 


NAROD VAM TO NIKADA NEĆE ZABORAVITI 


hovici, a poslije toga je imeno¬ 
van upraviteljem župe Cačinci. 
Potkraj života, na prijedlog Bo¬ 
goslovnoga fakulteta u Zagre¬ 
bu, imenovan je asistentom bi¬ 
blijske struke na tom fakultetu. 
Komunisti su ga ubili potkraj 
kolovoza 1948. sa sedam hitaca 
iz revolvera u njegovu stanu u 
Cačincima. 




f 





NAROD VAM TO NIKADA 
NEĆE ZABORAVITI 



Fra Eugen KUKINA 

Rođen je 16. rujna 1893. u Va¬ 
raždinu od oca Ivana i majke Ma¬ 
rije, rođ. Kebl. U Varaždinu je za¬ 
vršio gimnaziju. U franjevački je 
red stupio na Trsatu. Filozofiju je 
studirao u Varaždinu, a bogoslo¬ 
viju u Zagrebu, gdje je 1917. zare¬ 
đen za svećenika. Obavljao je razne 



službe, kao i svi drugi franjevci. 
Bio je kapelan, kateheta, župnik 
i gvardijan, na Trsatu, u Cerniku, 
Našicama, Vukovaru, Bjelovaru i 
opet u Cerniku. 

Zvjerski je ubijen 9. listopada 
1945. u bolnici na Sušaku, po na¬ 
rudžbi Ozne iz Nove Gradiške. 



i 



Don Mitar PAPAC 

Rođen je 25. listopada komunistička vlast nije uhitila 
1896. u Stocu od oca Nikole godine 1946. i osudila na osam 
i majke Zorice, rod. Bilić. Za- godina strogog zatvora. Pogi- 
vršio je gimnaziju u Travniku nuo je 28. travnja 1951. u želje- 
i bogosloviju u Sarajevu. Uoči zničkoj nesreći kod Slakovaca, 
Božića 1919. zaređen je za sve- u blizini Vrpolja, koju su iza- 
ćenika. Služio je u Donjem i zvali udbaši kada su brzi vlak 
Gornjem Hrasnu, a nedugo pustili na teretni, u kojemu su 
zatim preuzeo je župu Gradac, bili svećenici koje su iz zeničke 
gdje je ostao gotovo četvrt sto- tamnice sprovodili u kaznioni- 
ljeća - sve dok ga, potpuno ne- cu u Srijemsku Mitrovicu. 
vina i bez ikakve krivice, nova 


1 


Prof. dr. fra Bono RADONIC 



Rođen je 12. veljače 1888. u 
Kotezima, u župi Vrgorac, od 
oca Mije i majke Jozefine rođ. 
Radić. Franjevačku klasičnu gi¬ 
mnaziju završio je u Sinju, bo¬ 
gosloviju u Makarskoj. Godine 
1914. zaređen je za svećenika. 
Bio je prefekt sjemeništa u Si¬ 
nju, a zatim je otišao na poslije¬ 
diplomski studij u Innsbruck i 
u Fribourg, gdje je i doktorirao. 


' 


Preostali dio života bio je pro¬ 
fesor - u početku na gimnaziji 
u Sinju, a zatim na Franjevačkoj 
visokoj bogosloviji u Makar¬ 
skoj. Preživio je Bleiburg, a za¬ 
tim ga je Vojni sud u Zagrebu 
osudio na smrt 9. srpnja 1945. 
godine. Kada je, kako i gdje 
ubijen nije poznato. 1 


1 Anto BAKOVIĆ, Hrvatski martirologij XX. sto¬ 
ljeća , Zagreb, 2007., str. 547. 

Don Ivan TIČIĆ 



Rođen je 11. svibnja 1908. u 
Pagu, od oca Ante i majke Lu- 
cije, rođ. Špero. Osnovnu ško¬ 
lu polazio je u Zadru, a gimna¬ 
ziju u Šibeniku. Bogosloviju je 
studirao u Splitu. Za svećenika 
je zaređen 1933. u Sukošanu, a 
prvu Sv. misu slavio je u rodno¬ 
me Pagu. Bio je upravitelj župa 
Radošić i Zirje, zatim župni po¬ 
moćnik u šibenskoj župi Dolac 
te katedralnoj župi sv. Jakova, 
pa upravitelj župe Vrpolje i ka¬ 
pelan u Preku na otoku Uglja¬ 
nu. Godine 1939. premješten 
je u rodni Pag kao župni po¬ 


moćnik tamošnjem župni¬ 
ku don Anti Baniću. Ondje 
ostaje do svoje mučeničke 
smrti. Partizani su ga stri¬ 
jeljali 1943. godine. 1 Prema 
predaji krvnici su od njega 
tražili da isplazi jezik i da će 
ga pričestiti. Nasilno su mu 
otvorili usta, presjekli jezik, 
strijeljali i bacili u Paunovu 
lokvu. Bilo bi lijepo kad bi 
svijetli lik mučenika Tičića bio za¬ 
štitnik svećenika i svih pričesnika.. 



1 Anro BAKO VIC, Hrvatski martiro/ogif XX. stoljeća, 
ste. 657. 



* Paunova lokva uz cestu na ulazu u Podlapaču iz smjera Udbine, gdje su 
partizani ubili 14 uhićenika i bacili ih u lokvu, među njima vlč. Ivana Tičića, 
kapelana u Pagu 



* Moćnik - dar mons. 
Jurju Batelji, postulatom 
za proglašenje svetim 
kardinala Alojzija 
Stepinca, prinesen 
je i darovan za 40. - 
obljetnicu njegova 
svećeništva, u Rastokima, 
12. srpnja 2015. 


38 


NAROD VAM TO NIKADA NEĆE ZABORAVITI 








Nadbiskup 
Stepinac i 
župa Noršić 
Selo 

& \. BATE] JA 

Župa Noršić Selo osnovana 
je 1821. godine. Kao lokal¬ 
na kapelanija utemeljena 
je 1789. godine. Područna 
kapela Svetoga Duha, koja 
je prigodom osnutka župe 
postala župnom crkvom, 
sagrađena je 1642. godine. 
Župa se nalazi u Zagrebač¬ 
koj nadbiskupiji i pripada 
Okićkom dekanatu. 

Dana 5. listopada 1941. 
župu je pohodio nadbiskup 
Alojzije Stepinac. Došao je 
blagosloviti novi križni put. 
On se na župnikovu molbu 
»rado odazvao i dopeljao se 
prvi i po prvi put sa svojim 
autom u Noršić Selo!«; žu¬ 
pnik Martin Prša dočekao 
ga je s brojnim vjernicima 
»na križištu novoga puta«. 


O n je u župnoj spomenici 
zapisao: »Tu je Nadbi¬ 
skupa kratkim riječima 
pozdravio pred prvim slavolu¬ 
kom upravitelj župe Martin Prša, 
iza njega mu je održala deklama¬ 
ciju djevojčica Franciska Jurćin iz 
Noršić Sela. Zatim se je procesi¬ 
ja počela razvijati, a između toga 
vremena je domaća tamburaška 
glazba zasvirala i po prvi puta na¬ 
stupila, pošto je malo prije toga 
događaja bila osnovana. U proce¬ 
siji su farnici molili i popjevali cr¬ 
kvene pjesme. Došli smo do dru¬ 
goga slavoluka, kojega su Jarušani 



napravili. Tu je najprije djevojči¬ 
ca Bara Jukovčić deklamirala, iza 
toga je predsjednik tamburaško¬ 
ga zbora Božo Ivkovčić pozdra¬ 
vio Preuzvišenoga gospodina dr. 
Alojzija Stepinca nadbiskupa, za¬ 
tim Glušić Pero, predsjednik Ka¬ 
toličke akcije za mladiće, zatim je 
tamburaški zbor zasvirao. Kod 
trećeg slavoluka koji je stajao kod 
župnog dvora nije bilo deklama¬ 
cije. Zatim smo došli do četvrtog 
slavoluka. Tu je najprije pozdravi¬ 
la Preuzvišenog gospodina Katica 
Ivkovčić, sa dirljivim riječima. Iza 
nje je održao govor u ime cijele 
župe Franjo Tušinec iz Višnjevca, 
kao crkveni šekutor. 

Nakon vanjskoga slavlja smo 
išli u crkvu, gdje je preuzviše- 
ni gospodin najprije blagoslovio 
novi Križni put, te odslužio sv. 
Misu, preko koje je sav narod u 
velikom broju popijevao crkvene 
pjesme. Poslije sv. evanđelja Pre- 
uzvišeni je gospodin imao pro¬ 
povijed. Njegove riječi je narod 
velikom pobožnošću i pažnjom 
slušao. Iza sv. Mise preuzvišeni je 
podijelio svima apostolski blago¬ 
slov te počeo dijeliti djeci knjižice 
Kruh nebeski. Dođi, Isuse i sličice. 

Iza svečane funkcije išli smo 
uz pratnju Preuzvišenoga k obje¬ 
du u župni dvor. Upravitelj župe 



Uoči svečanosti u pola noći 
zazvonila su zvona u župnoj 
crkvi i kapelama. Na sam 
dan narod se uputio s glaz¬ 
bom prema Velikoj Horvat- 
skoj na doček nadbiskupa 
Alojzija Stepinca. 

je po mogućnosti dao prirediti 
skroman objed. Kod objeda bio je 
Preuzvišeni, dr. Dragutin Nežić, 
duhovnik sjemeništa, poštovani 
pater Vladimir Bobek iz Samo¬ 
bora, koji nas je zabavljao svojim 
pripovijedanjem. Isto tako su pri¬ 
sustvovali g. Stimac, savjetnik na 
Ministarstvu bogoštovja u Zagre¬ 
bu te Meštrović, umirovljeni uči¬ 
telj iz Samobora sa svojim sinom, 
koji je lijepo svirao u crkvi i pratio 
narod u pjevanju.« 1 

Početkom 20. st. u župi Nor¬ 
šić Selo župnikovao je Ivan Sam- 
bolek, koji će kasnije biti župnik 
u Petrovini. U ratno vrijeme, na¬ 
kon što je ujesen 1943. vlč. Mar¬ 
tin Prša morao pobjeći pred ra¬ 
zjarenim partizanima iz župe u 
Sv. Janu, župom je upravljao vlč. 
Karlo Malajner, svećenik Mari¬ 
borske biskupije, a njega je iste 


1 Spomenica fype Nortić Selo, str. 138.—139. 

1945. godine naslijedio vlč. Antun 
Cafuta. 2 Potom je župom uprav¬ 
ljao mladomisnik Josip Vraneko- 
vić, kasnije domaćin bi. Alojziju 
na izdržavanju kazne u župnom 
dvoru u Krašiću. 


Nadbiskup Stepinac 
u župama Marinci i 
Vinagora 

Župa Marinci nalazi se u Za¬ 
grebačkoj nadbiskupiji, u Tabor- 
skom dekanatu, na sjecištu pu¬ 
tova između Pregrade i Tuhelja 
te Desinića i Krapinskih Topli¬ 
ca. Nekoć je bila dio župa Vina¬ 
gora, Pregrade i Desinića, a od 
1966. postaje samostalna župa. 
Župa Marinci sastoji se od neko¬ 
liko manjih sela: Pavlovec, Višnje¬ 
vac, Stipernica, Gorjakovo, Zbilj 
Gornji i Zbilj Donji, te u središtu 
župe, mjesto Marinci po kojem 
je župa dobila ime. U Marinci- 
ma se nalazi župna crkva, svetište 
Kraljice Mira i samostan sestara 
Družbe kćeri milosrđa. Nekoć su 
na području župe djelovale dvije 
osnovne škole do četiri razreda, 
jedna u Gorjakovu, a druga u Sti- 
permci. 

Dana 31. svibnja 1942. godine, 
na molbu vlč. Ivana Vukine i Ma- 
rinćana, došle su u Marince časne 
sestre Kćeri milosrđa. Smjestile su 
se u kuću obitelji Karla Ćuka, a ta 
obitelj s osmero djece stanovala je 
u maloj drvenoj kućici u dvorištu; 
spavali su na sijenu, jer je bilo lje¬ 
to. Sestre su imale i malu kapelicu 
u kući, a dolazio im je misiti vlč. 
Leopold Kolenc, prognani sveće¬ 
nik iz Slovenije, starac od 75 godi¬ 
na, kapelan na Vinagori. 

Gradnja kapele 

Zbog udaljenosti od župne cr¬ 
kve u Vinagori vjernici iz Marina- 
ca i Gorjakova tražili su izgrad¬ 
nju kapele radi lakšeg dolaska 


2 Sf)o.weuica jnpe NoršićSelo, str. 140.-141. 



Nadbiskup Stepinac blago¬ 
slovio je kamen temeljac i 
održao propovijed o Mari¬ 
ji Kraljici Mira. U ruke cr¬ 
kvenog odbora on je prvi 
položio svoj prilog za grad¬ 
nju zavjetne crkve Kraljici 
Mira. Bila je to, vjerojatno, 
prva kapela u našoj Domo¬ 
vini koja je bila posvećena 
Kraljici Mira usred pusto¬ 
šenja II. svjetskog rata. 


na Misu. Župnik Ivan Vukina o 
tome je zapisao u »Glasniku Maj¬ 
ke Božje Vinagorske«: »U Marin- 
cima, selu vinagorske župe, gradit 
će se ovog proljeća kapela. Tu istu 
želju su izrazili i župljani iz sela 
Gorjakova, koje pripada pregrad- 
skoj župi. Oni su udaljeni cestom 
oko 10 km od crkve. U Gorjako¬ 
vu je već šest godina pučka ško¬ 
la u koju dolaze i djeca iz Marina- 
ca. Osim djeci i starcima će dobro 
doći kapela jer su daleko od cr¬ 
kve, a nekad nemaju ni u čemu 
poći tako daleko. 


Kapela će biti posvećena Mari¬ 
ji Majci. Razlog je upravo jedno¬ 
stavan jer i selo Marinci ima ime 
po Mariji. A njezin blagdan će biti 
11. listopada kad je blagdan Mate¬ 
rinstva Blažene Djevice Marije.« 3 

Građevni radovi u izgradnji 
nove kapele započeli su na Pe¬ 
pelnicu 22. veljače 1939. godi¬ 
ne. Taj dan zazvonila su sva zvo¬ 
na u župnoj crkvi na Vinagori te 
obližnjim kapelama u Sopotu i 
Pavlovcu. Gradnju kapele vodio 
je svećenik Leopold Kolenc, koji 
je bio kapelan u župi Vinagora. 

Blagoslov kamena 
temeljca 

Na svečanost blagoslova teme¬ 
ljnog kamena kapele u Marin- 
cima, zakazanu za 19. listopada 
1941. bio je pozvan nadbiskup 
Alojzije Stepinac. 

U župnoj crkvi na Vinagori 
i u kapelama u Pavlovcu i Sopo¬ 
tu obavljena je trodnevnica za taj 
dan. Molila se Gospina krunica i 
ostale pobožnosti. Uoči svečano¬ 
sti u pola noći zazvonila su zvo¬ 
na u župnoj crkvi i kapelama. Na 
sam dan narod se uputio s glaz¬ 
bom prema Velikoj Horvatskoj 
na doček nadbiskupa Alojzija 
Stepinca. Poslije svečanog dočeka 
i pozdrava zajedno s nadbisku¬ 
pom Stepincem krenuli su svi u 
Marince. Nakon pozdrava kod 
križa u središtu mjesta, svi su se 
uputili na mjesto gdje su već za¬ 
počeli radovi za gradnju kapele. 
Nadbiskup Stepinac blagoslovio 
je kamen temeljac i održao pro¬ 
povijed o Mariji Kraljici Mira. U 
ruke crkvenog odbora on je prvi 
položio svoj prilog za gradnju za¬ 
vjetne crkve Kraljici Mira. Bila je 
to, vjerojatno, prva kapela u našoj 
Domovini koja je bila posvećena 
Kraljici Mira usred pustošenja II. 
svjetskog rata. Župnik Vukina je 
zabilježio da će »Crkva Kraljice 


3 Glasnik Majke Božje Vinagorske, godina 1938., 
br. 11.-12., str. 7. 

* Uništena freska Majke Božje Zaštitnice koja je 
krasila ulaz u hodočasničku i župnu crkvu Majke 
Božje na Vinagori 


Mira ostati velik spome¬ 
nik na te dane i ujedno za¬ 
hvala Bogu da je naše Hr¬ 
vatsko zagorje sačuvano 
od onih najgorih strahota 
rata«. 

Blagoslov crkve 
Kraljice Mira 
u Marincima 

Blagoslov još nedo¬ 
vršene kapele, privreme¬ 
ne crkve u Marincima, 
posvećene Kraljici Mira, 
obavio je nadbiskup Aloj- 
zije Stepinac na blagdan 
sv.. Kuzme i Damjana, 27. 
rujna 1942. 

Nova crkva bila je pri¬ 
vremena jer bi gradnja 
stalne crkve trajala predu¬ 
go, a potreba je bila velika. 

Župnik je zabilježio: »U 
blizini naime od 2 km na¬ 
lazi se škola Horvatsko, 
a na drugu stranu ško¬ 
la Gorjakovo. Potreba je 
dakle velika ne samo radi 
odraslih, nego i radi djece. U bli¬ 
žoj se okolici nalaze četiri velika 
sela, koja sva imadu vrlo daleko 
do svojih župnih crkava. Grad¬ 
njom dakle crkvice izašlo se u su¬ 
sret velikoj potrebi vjernika.« 

Spomenute nedjelje u 10 sati 
nadbiskupu Stepincu je pred ma¬ 
lom školom (obdaništem) prire¬ 
đeni svečani doček. »Na dočeku 
je bio velik broj vjernika, glazba, 
društva i školska djeca. Od sve¬ 
ćenstva bio je na dočeku preč. 
Marcel Novak, župnik i dekan iz 
Tuhelja, vinagorski župnik i kape¬ 
lan, te vlč. Leopold Kolenc, koji je 
vodio gradnju crkve. Nadbiskupa 
je kod slavoluka pozdravio žu¬ 
pnik u ime župe, kotarski pred¬ 
stojnik g. Mirko Kovač u ime vla¬ 
sti, načelnik Radek Horvat u ime 
općine Pregrada, Franjo Bene u 
ime Marinčana, jedan mladić u 
ime križara i jedna djevojčica u 
ime djece. Preuzvišeni je u proce¬ 


siji pošao do crkvice i obavio nje¬ 
zin blagoslov, a onda odslužio sv. 
Misu, i pod Misom održao vrlo 
lijepi prigodni govor.« 4 Nakon 
toga, slijedilo je podjeljivanje sa¬ 
kramenta sv. Potvrde. Na izlazu 
iz crkve nadbiskupu se u ime svih 
župljana zahvalio Ivan Žnidarec 
iz Vinagore. 

Blagoslovu nove crkve prisu¬ 
stvovao je veliki broj domaćih 
župljana te hodočasnici koji su u 
procesiji došli iz Tuhelja, Pregra¬ 
de i Desinića. 5 

Bi. Alojzije Stepinac u 
Spomenici župe Vinagora 

Gotovo sve župe zagrebačke 
nadbiskupije, koje imaju sačuva¬ 


4 »Blagoslov crkve Kraljice Mira u 
Marincima«, u: Katolički list , 93. (1942.), br. 
44, str. 526. 

5 I, sp. Isto. 


ne spomenice iz vremena 
Drugoga svjetskoga rata i 
poraća, biranim su riječi¬ 
ma i sa željom da se po¬ 
krene kanonski postupak 
za proglašenje svetim kar¬ 
dinala Alojzija Stepinca 
popratile njegov prijelaz u 
vječnost. Smrt bi. Alojzija 
Stepinca zabilježena je i u 
Spomenici župe Vinagora 
ovim riječima: 

Eheu 

tužni 10.11.1960. 

Umro je najveći sin u 
povijesti Hrvatske. 

Patnik, heroj Crkve, 
hrvatski metropolita, kar¬ 
dinal Eminens dr. Alojzije 
Stepinac. 

Umro je u Krašiću, pre¬ 
vezen u Zagreb i pokopan! 

Zvona su tužno zvoni¬ 
la... 

Requiem za nj s tugom 
uz prisustvo mnoštva bilo 
je 16., 17., 18. veljače, a na 
sam dan Gospe Lurdske 
pjevana sv. Misa. 

Tko je on za Crkvu Božju reći 
će historija - a njegov grob pun je 
cvijeća, svijetla ... suza. 

Majko Božja Vinagorska uči¬ 
ni da što prije bude proglašen sve¬ 
tim. 

[Ispod slike:] In te, Domine, 
speravi! 

Ime ovoga slavnog velikana 
vezano je uz ovo svetište Majke 
Božje Vinagorske.« 6 

Blaženi Alojzije Stepinac 
i župa Presvetoga Srca 
Isusova u bolnici Vrapče 

U zapadnom dijelu Grada Za¬ 
greba nalazi se poznato naselje 
Vrapče u gradskoj četvrti Sused- 
grad. Naselje je možda najpozna¬ 
tije po svojoj glasovitoj Psihija¬ 
trijskoj bolnici Vrapče, no manje 
je poznato da ta bolnica ima svo- 


6 I Jber /,mrnorabilium parochiae St. S lariae in Vinagora. 

ju vlastitu župu. Župu Presvetog 
Srca Isusova, koja obuhvaća mali 
i specifičan prostor i okuplja sve 
bolesnike i osoblje Bolnice. Još je 
manje poznato da je Župu osno¬ 
vao blaženi Alojzije Stepinac pr¬ 
vog dana 1944. godine. 

Znajući da je riječ o ratnom 
vremenu i o osobito teškom eko¬ 
nomskom stanju, ovo je osnivanje 
župe bilo veliki događaj. Ponešto 
zapisa ostalo nam je u Spomenici 
Župe. Ti su nam zapisi od velike 
važnosti kako bismo si mogli pre¬ 
dočiti ondašnje prilike. Tako se na 
prvoj stranici Spomenice nalazi 
prijepis Dekreta osnivanja Župe 
(ur/br. 10504/1943.). Dekret po¬ 
jašnjava koji je teritorij Župe, tko 
su podložnici, te prostor bogo¬ 
štovlja. Kako je dotad postojala 
kapelica, ona je ovim činom po¬ 
stala župnom crkvom. Dekret je 
razjasnio i koji su prihodi Župe 
i župnika. Tom prijepisu slijedi 
drugi (ur/br. 10601/1943.) kojim 
se imenuje dosadašnjeg duhovni¬ 
ka Bolnice prvim župnikom, a ri¬ 
ječ je o vlč. gosp. Karlu Bubani- 
ću. Upravo je taj župnik ostavio u 
Spomenici svoje dragocjene upi¬ 
se, koji nam pomažu pobliže upo¬ 
znati blaženog Alojzija Stepinca, 
osnivatelja te nove župe. 

Program na dan osnivanja 
nove župe, 1. siječnja 1944. godi¬ 
ne, započeo je svečanom Euha¬ 
ristijom (s odlično primljenom 
i vrlo nadahnutom homilijom), 
nastavio se posjetom odjelima i 
na kraju svečanim objedom. No, 
na samom početku, nadbiskupa 
Stepinca dočekao je narod pred¬ 
vođen predstavnicima državnih 
vlasti, novim župnikom i ravna¬ 
teljem Bolnice dr. Vladimirom 
Frankovićem. Zbor je otpjevao 
za dobrodošlicu Ecce sacerdos - 
Evo [veliki] Svećenik. Ravnatelj 
je u svom pozdravnom govoru 
među ostalim rekao: „.. .srdačno 
pozdravljamo... pogotovo Vas, 



* Mila Wood pred 
8. postajom križnoga 
puta za svetište MB u 
Sinju; u Isusovu liku 
predočila je bi. Alojzija 
Stepinca (1963.) 


Spomenica se nastavlja s ni¬ 
zom podataka. Tako npr. spomi¬ 
nje da je u godini osnivanja bilo 
478 muških župljana, 507 žen¬ 
skih, te 421 namještenika Bolnice, 
a danom osnivanja Župa Presve¬ 
toga Srca Isusova brojila je 1406 
župljana. Treba svakako spome¬ 
nuti da je onda, a i danas je ta¬ 
kav slučaj, Jankomir bio ispostava 
iste bolnice. Susretljivošću uprave 
Bolnice podignut je ubrzo i mali 
toranj, koji je prvi put zazvonio 
na Veliku Subotu 8. travnja 1944. 
godine. 

Ovo je dokaz da i u vrlo teš¬ 
kim trenutcima rata i neimaštine 
postoje stvari koje se mogu i mo¬ 
raju učiniti za brata čovjeka. Ovo 
je veliko djelo onoga tko je to pre¬ 
poznao i učinio sve da se duhov¬ 
no pomogne svima koji boluju 
i koji rade u Psihijatrijskoj bol¬ 
nici Vrapče. Lijepo je znati da su 
tadašnji Stepinčevi suvremenici 
prepoznali to veliko djelo i imali 
mu priliku zahvaliti na tome. 

Krešimir Žižek 


Preuzvišeni, koji da¬ 
nas dolazite da nam 
u ovom danu otvo¬ 
rite župnu crkvu, da 
što tješnje povežete 
dušobrižje s našom 
kućom i njenim sta¬ 
novnicima i da što 
obilnije poteku Kri¬ 
stove utjehe u duše 
bolne i ranjene." 

Novi župnik, vlč. 
gosp. Bubanić, spo¬ 
minje samog Nad¬ 
biskupa u govoru na 
ovaj način: „Vaša velika skrb, da 
se u Vašoj nadbiskupiji prove¬ 
de što veći i uspješniji pastoral¬ 
ni rad oko spasa duša, osnovala 
je već mnoge župe... Vaš osobni 
dolazak k nama pokazuje veli¬ 
ku očinsku skrb i ljubav prema 
župljanima ove župe, osobito 
bolesnicima. Naglasiti moramo 
koliko je bila velika briga i na¬ 
stojanje Vaše, da se osnuje ov¬ 
dje župa." Pozdravni su govori 
završili recitacijom ministranta, 
maloga Mirka: 


„Hvala Ti! Hvala! 

Mnogo ti hvala! 

Bog nek ti plati za velik dar, 
Župnika, župu, ti si nam dao 
O, to je krasan, dragocjen dar! 


Sad ćemo imati pastira svoga 
I župni ured, župnikov stan 
Maticu svoju i oca svoga 
Životu našem dao si plan. 


Bolnica naša odsad će cvasti 
Vjerskim životom baš sviju nas 
Mi ćemo molit blagoslov tebi 
Bolesnoj braći, zdravlje i spas." 

Dr. Branko Vinek - suradnik nadbiskupa 
Stepinca u spašavanju Židova 



* Prim. dr. sc. Branko Vinek, 
dr. med. 


Dr. Branko Vinek rođen je u 
Kašini 22. rujna 1899. Završio je 
Medicinski fakultet u Zagrebu 
1923. i zaposlio se u Općoj bolni¬ 
ci »Dr. Mladen Stojanović«, kako 
se do 1971. godine zvao današnji 
KBC Sestre milosrdnice, radio je 
od 18.7.1923. do smrti 22.9.1957. 
Prim. dr. Branko Vinek bio je spe¬ 
cijalist kirurg i voditelj Kirurškog 
odjela u Bolnici sestara milosrd¬ 
nica u Zagrebu od 1930. do 1939., 
a od 1941. do 1943. bio je voditelj 
jednog od dvaju odjela, jer je tada 
Kirurški odjel bio podijeljen na 


dva odjela. Zbog povijesti i kr¬ 
šćanske ljubavi prema bližnjemu 
ovdje ističemo da su nadbiskup 
Alojzije Stepinac i dr. Branko Vi¬ 
nek zajedničkim akcijama spasili 
i pomogli mnogim ratnim stra¬ 
dalnicima, među kojima su bili i 
Zidovi i Srbi. U prilog tome go¬ 
vori i kratki dopis od 12. velja¬ 
če 1943., kojim je nadbiskup Ste¬ 
pinac zamolio dr. Vineka da na 
svoj odjel uzme »poručnika Voj- 
ka Kotnika koji dolazi iscrpljen i 
ranjen iz Bosne«. 


*»*■ 

*' Pismo nadbiskupa Stepinca dr. Branku Vineku, 
u kojem ga moli da namještanjem u Vinogradskoj 
bolnici zaštiti dr. Vojka Motnika [Srbina], 12. 
veljače 1943. 


P ovezanost nad¬ 
biskupa Stepin¬ 
ca i dr. Vineka 
vidljiva je iz želje da ga 
baš on operira, prigo¬ 
dom napadaja slijepoga 
crijeva. Ali budući da je 
17. kolovoza 1943. dr. 

Vinek bio na odmoru, 
nadbiskupa je operirao Brani- 
slav Bogičević. 1 

Nadbiskup Stepinac je tije¬ 
kom svoje službe više puta u po¬ 
sebnu audijenciju primio dr. Vi¬ 
neka. Bilo je to 6. prosinca 1938., 2 
zatim 30. listopada 1944. 3 i 15. 
studenoga 1943. godine. 4 

Zabilježena je i njihova pisme¬ 
na korespondencija i nakon Nad¬ 
biskupova utamničenja. Kad je 
kao sužanj u Krašiću 5. srpnja 
1955. primio pismo preč. Segu- 
dovića »da dr. Vinek dosta trpi i 
da mu je velika utjeha pismo koje 
sam mu poslao« - reče kardinal i 
nadoda: »Bogu hvala. Opet sam 


1 STEPINAC, tlr. Alojzije, nadbiskup zagrebački, 
Dnevnik, sv. 111., str. 127. 

2 Isto, str. 204. 

3 STEPINAC, dr. Alojzije, nadbiskup zagrebački, 
Dnevnik, sv. V, str. 300. 

4 1 st#, str. 121. 


mu danas napisao pismo. Jasno 
je, da u pismu ne mlatim praznu 
slamu, nego želim, da svakome 
nešto kažem. Čemu inače pisati? 
Posebno, kad se toliki naši laici i 
redovničke kuće obraćaju i pitaju, 
što bi i kako bi? Samo ne gubiti 
pouzdanja. Kušnja ide kraju. Iz¬ 
držati! Sto bih drugo odgovorio! 
Dodam koji primjer iz prošlosti, 
kada su prije nas proživljavali slič¬ 
ne časove... Mnogi mi odgovara¬ 
ju, da su utješeni.« 5 


5 VRANEKOVIĆ, str. 414. 


Dr. Branko Vinek umro je u 
Zagrebu, na svoj rođendan, 22. 
rujna 1957. Snaha dr. Vineka, Ma¬ 
rijana Vinek, rođena u Krapini 
godine 1929., specijalistica u neu- 
ropsihijatriji, sačuvala je nekoliko 
pisama koje je bi. Alojzije Stepi¬ 
nac uputio njezinu svekru. 

Zahvalni doktorici Marijani 
Vinek za uručenje spomenutih pi¬ 
sama, čitateljima donosimo pre- 
slik pisma supruzi dr. Branka Vi¬ 
neka, sažalnicu povodom njegove 
smrti. 

Krašić, 27.IX.1957. 

Velecijenjena gospodjo! 

Primio sam obavijest o smrti Vašeg dragog gospodina supruga, a mog dobrog školskog druga, Dr. 
Branka Vineka. 

Bolno me dirnula vijest o njegovoj smrti. Za Vas je dakako teški gubitak i teška bol. Izvolite primiti 
moje iskreno saučešće. Prema nauci materijalističkog naziranja na svijet, bilo bi dakako s time sve svr¬ 
šeno što je Vaš dragi suprug zaklopio oči. Ali svako razborito ljudsko biće osjeća instiktivno, htio ili 
ne htio, da je on nešto sasvim drugo od sveg ostalog stvorenja na zemlji, i da taj duh, koji je oživljavao 
njegovo tijelo, mora i dalje postojati. Ne govori uzalud Psalmist: »Neka mi nestane tijela i srca, ostaje 
ipak Bog još branik srca mojega, baština moja dovijeka!« 

Kaže neka njemačka riječ: »Wohlgeboren ist Ehr’ - Wohlerzogen noch viel mehr - Wohlge- 
lebt ist Freud’ - Wohlgestorben Seligkeit!« 6 A ja se čvrsto nadam, da je ovo posljednje palo u dio i 
Vašem nezaboravnom suprugu. Kroz dugi niz godina kao vrstan i uvažen kirurg otro je mnogo suza 
bijednicima, pa sam uvjeren, da Bog, koji ne ostavlja ni čaše hladne vode bez nagrade, kad se pruži u 
Njegovo ime, ne će ostaviti bez nagrade života vječnoga ni Vašeg supruga, koji je ostavio ovaj svijet. Za 
pokoj njegove plemenite duše, bit će i ovdje odslužena jedna sveta Misa. 

Uz želju, da se nakon ovoga prolaznog i mučnog života na zemlji opet nađete s njime u pravom ži¬ 
votu preko groba, izrazujem Vam još jadnom svoje iskreno saučešće! Uz duboko poštovanje 

t Alojzije kard. Stepinac 
nadbiskup zagrebački 

6 »Dobro rođen je čast, dobro odgojen je mnogo više, dobro živjeti je radost, blago umrijeti je blaženstvo!« 


Dr. Stanko Sielski 
- Pravednik među narodima 



U utorak 14. travnja 2015. u palači Dverce ve¬ 
leposlanica države Izrael Zina Kalay Kleitman 
predala je Maji Juras, unuci postumno odlikova¬ 
nog dr. Stanka Sielskog, odličje Pravednik među 
narodima. To je odlikovanje Yad Vashem po¬ 
tvrdio 7. listopada 2014. Dodjeli odlikovanja uz 
brojne poštovatelje prisustvovala je i predsjedni¬ 
ca RH Kolinda Grabar-Kitarović. 


* Dr. Stanko Sielski 


V eleposlanica države Izra¬ 
el Zina Kalay Kleitman u 
svom je govoru naglasila 
da je dr. Sielski 111. pravednik u 
Hrvatskoj, što puno govori o na¬ 
šoj maloj zemlji. Do svjedočan¬ 


stava na temelju kojih se dodje¬ 
ljuje priznanje pravednicima sve 
je teže doći jer je svjedoka zbog 
protoka vremena sve manje. No, 
glavni svjedok u slučaju dr. Siel¬ 
skog bio je dr. Teodor Griiner, 


kojemu je dr. Sielski tijekom Dru¬ 
goga svjetskog rata dva puta spa¬ 
sio život. 

Predsjednica Grabar-Kitaro¬ 
vić, prisjetivši se svih »hrvatskih 
pravednika«, među kojima su 




POVIJESNI KUTAK 







POVIJESNI KUTAK 


Ji 


Nezavisna država Hnatska 
Zavod 

za suzbijanje endemijskog sifilise 
Banja Luka 
B^-» ; Spi?-1944. 

* Pismo nadbiskupa Stepinca dr. Branku Vineku, u kojem ga moli da 
zapošljavanjem u Vinogradskoj bolnici zaštiti dr. Vojka Motnika [Srbina], 
12. veljače 1943. 


ljudi različitih vjera, nacija, poli¬ 
tičkih i drugih uvjerenja, rekla je 
kako su to jedinstveni ljudi, koji 
su znali razlikovati dobro od zla 
i koji se nisu bojali stati na stranu 
dobra. 

Gospođa Maja Juras u svom 
je govoru istaknula knjigu Esther 
Gitman Kad hrabrost prevlada , u 
kojoj je na temelju brojne doku¬ 
mentacije i na stotinjak intervjua 
sa spašenim Židovima u NDH u 
vremenu od 1941. do 1945. godi¬ 
ne javnosti ukazala na brojne vri¬ 
jedne podatke o ljudima koji nisu 
podržavali ustaški režim i mržnju 
prema Židovima, nego su svojim 
postupcima i zalaganjem spasili 
živote mnogih Židova. Tu ubra¬ 
jamo Alojzija Stepinca, dr. Antu 
Vuletića, dr. Sielskog i još mnoge 
druge. 

Akciju spašavanja židovskih 
liječnika vodio je dr. Ivan Petrić. 
Bio je rodom sa Šolte. Žena mu je 
bila Zagrepčanka. On je u vrije¬ 
me Banovine bio direktor bolni¬ 
ce za infektivne bolesti u Zagrebu, 
a uspostavom NDH imenovan je 
prvim ministrom zdravlja. Prema 
svjedočanstvu dr. Sielskoga i dr. 
Krunoslava Draganovića, a pre¬ 
ma svjedočanstvu i dokumentima 
iz pismohrane prof. Vjencesla- 
va Topalovića, »tu akciju je sve¬ 
strano podupro zagrebački nad¬ 
biskup Alojzije Stepinac. Ta je 
akcija brojila 83 člana. Namjera 
je bila dvostruka: da bi se spaša¬ 
valo živote Židova liječnika i nji¬ 
hovih obitelji, a s druge strane li¬ 
ječenje mnogobrojnih oboljelih 
od endemskog sifilisa. Najvećim 
dijelom muslimana. Sastanak je 
održan u sastavu: dr. Ivan Petrić, 
ministar zdravstva NDH, prof. 
dr. Mile Budak, prof. na Medicin¬ 
skom fakultetu, prof. dr. Kruno- 
slav Draganović, prof. dr. Stan¬ 
ko Sielski i drugi. Taj sastanak je 
održan u zgradi Židovske općine 
u Zagrebu. To je bila dobrovoljna 
akcija. Za odlazak je svaki liječnik 


i njegova obitelj dobio jamstvo 
života, plaću i stan. Ova je akci¬ 
ja provedena u sjevernoj Bosni, 
srednjoj Bosni i nekim dijelovima 
istočne Bosne. Preko dvadeset li¬ 
ječnika s obiteljima otišlo je u Tu¬ 
zlu, i tu je provedena najopširnija 
akcija liječenja. U Travnik je do¬ 
šao dr. Nahmias iz Osijeka (umro 
1953.) sa suprugom, sinom i kćer¬ 
kom. U Guču Goru iz Zagreba su 
tada došla tri liječnika, a jedan od 
njih bio je dr. Miroslav Dajč«. 

Stanko Sielski, Hrvat, rimo¬ 
katolik, rođen je 18. lipnja 1891. 
godine u Gračanici. Nakon po¬ 
loženog ispita zrelosti 21. ožuj¬ 
ka 1910. na Nadbiskupskoj veli¬ 
koj gimnaziji u Travniku upisuje 
studij na Medicinskom fakultetu 
u Beču, na kojem diplomira 16. 
lipnja 1919. godine. Istovremeno 
u Beču prve dvije godine studira 
slikarstvo i povijest umjetnosti. 

Još kao apsolvent medicine vr¬ 
šio je liječničku dužnost na rati¬ 
štu tijekom Prvoga svjetskog rata. 
Čitav svoj radni vijek proveo je u 
Bosni i Hercegovini. Svojim ra¬ 


dom djelovao je u Konjicu, Pro¬ 
zoru, Glamoču, Mrkonjić-Gradu, 
Ključu, Travniku, Bihaću, Tuzli, u 
Banjoj Luci kao ravnatelj Zavoda 
za suzbijanje endemijskog sifilisa, 
te kratko vrijeme u bolnici u Sara¬ 
jevu, gdje je 1944. godine obnašao 
i dužnost dekana novoosnovanog 
Medicinskog fakulteta i profesora 
povijesti medicine. 

Dr. Sielski spasio je brojne 
židovske liječnike iz Zagreba i 
njihove obitelji da izbjegnu lo¬ 
gore Jasenovac i Auschwitz. Po¬ 
vukao ih je u BiH, tvrdeći da su 
mu nužno potrebni u Zavodu 
za suzbijanje endemskog sifili¬ 
sa u Banjoj Luci, s obzirom na 
masovnu pojavu pjegavog tifusa 
koji bi bio mogao zaraziti i nje¬ 
mačke vojnike, pa su izbjegli tra¬ 
gičnu sudbinu. 

Bio je izuzetno široko obra¬ 
zovan, govorio je nekoliko svjet¬ 
skih jezika, a u slobodno vrijeme 
bavio se slikarstvom, kolekcio¬ 
narskom i istraživanjem kultur¬ 
ne baštine, pokazujući poseban 
interes za narodna vjerovanja, 

stare turske i arapske medicin¬ 
ske rukopise, etnologiju i arhe¬ 
ologiju. Bavio se znanstvenoi¬ 
straživačkim radom na području 
epidemiologije zaraznih bole¬ 
sti i povijesti medicine u Bosni 
i Hercegovini. Vršio je i arheo¬ 
loška iskapanja po cijeloj Bosni i 


Hercegovini, sakupljao je i tako 
spašavao od propadanja stare 
kodekse, povelje i dokumente. 
Mnogi muzeji, arhivi i bibliote¬ 
ke mogu se pohvaliti arhivalija- 
ma i knjižnim fondom, koje je 
dr. Sielski darivao tim ustanova¬ 
ma. Prvi je upozorio na važno 


neolitsko naselje Nebo na Bili, 
kasnije iskopano od strane Ze¬ 
maljskog muzeja u Sarajevu, kao 
i na još neka važna arheološka 
nalazišta. Umro je u Zagrebu 30. 
listopada 1958. godine u 68. go¬ 
dini života i pokopan na groblju 
Mirogoj. 


Vlada NDH zamolila je biskupa Jozu Garića da svim župnicima na području Banjolučke 
biskupije pošalje obavijest s preporukom da pronađu ili ustupe prostor u kojem bi liječnici 
sa svojim pomoćnicima liječili tu opaku bolest. Biskup Garić je svojim cirkularnim pismom 
obavijestio o rečenoj akciji sve župnike - i oni su se spremno odazvali toj biskupovoj molbi. 
Dr. Sielski je zamolio poglavnika da mu odobri za suradnika dr. Ernesta Grdna, prognanog 
Židova iz Njemačke. Poglavnik je toj molbi dr. Sielskoga odmah udovoljio. 


Banjolučki biskup dr. Jozo Garić spremno je prihvatio spomenutu zamolbu 
i zatražio od svećenika da liječnicima stave na raspolaganje i dio slobodnih 
crkvenih prostorija: 


Broj: 632 

SUZBIJANJE ENDEMIJSKOG SIFILISA 

Zavod za suzbijanje endemijskog sifilisa u Banjoj Luci, osnovan Po- 
glavnikovom odredbom dne 27. lipnja 1941., ima da u roku od 2-3 godine 
iskorijeni sifilis kao endemi ju na području Bosne i Hercegovine. Kob¬ 
ne su njegove posljedice, jer smrtnost dojenčadi i druge male djece do 
prve godine života u zaraženim krajevima iznosi oko 40%, a uzrok toj 
smrtnosti dobrim je dijelom u endemijskom sifilisu. 

Likvidacija njegova jest prijeka narodna potreba i od velikog rasno- 
higijenskog značenja: Put za to postoji samo jedan, a taj je, da se na 
cijelom zaraženom području jednom velikom akcijom pronađu što prije svi 
izvori zaraze i da se izliječe odnosno učine neinfekcioznim za okolinu. 

U tu svrhu upotrijebit će se oko 100 liječnika i 100 pomoćnih osoba, 
koje će raditi na terenu u BiH, i to najviše u selima. Zavod je podu¬ 
zeo sve što je potrebno, da takova akcija uspije. Osigurao je lijekove 
i sav potreban drugi materijal. Treba samo da tu akciju sav narod pomo¬ 
gne te liječnike rada primi i pomogne im svladati sve poteškoće na te¬ 
renu. - Liječenje je besplatno. 

U svrhu što bržeg i uspješnijeg rada u tom pravcu pozivam sve vlč. 
svećenstvo, da liječnicima i njihovim pomoćnim osobama idu u svemu na 
ruku te 

1) da izvoli prilikom svojih redovnih dužnosti opomenuti narod da se 
odaziva pozivu liječnika radi pregleda i liječenja; 

2) da, ukoliko imadu na raspolaganju kakove stare ljekaruše ili druge 
podatke o toj bolesti, o tome obavijeste spomenuti zavod. 

Banja Luka, dne 27. veljače 1942. 

t Fr. JOZO, biskup. 1 


1 Glasnik biskupije banjolučke , 25. (1. ožujka 1942.), br. 1., str. 27.-28. 

Preminuo isusovac 
o. Ivan Knafeljc 



U četvrtak 26. veljače 2015. u Rimu 
je preminuo o. Ivan Knafeljc, isu¬ 
sovac. Smrt ga je zatekla u u 85. godi¬ 
ni života, 65. redovništva i 55. svećeniš- 
tva. Ivan Knafeljc je rođen 21. listopada 
1930. u Beogradu. U novicijat Druž¬ 
be Isusove u Zagrebu stupio je 7. ruj¬ 
na 1950. Nadbiskup zagrebački Fra¬ 
njo Seper zaredio ga je za svećenika 28. 
srpnja 1960. Nakon studija teologije o. 
Ivan Knafeljc vršio je službu duhovni¬ 
ka u Dječačkom sjemeništu u Zagrebu, 
a od 1981. u Biskupskome sjemeništu u 
Dubrovniku. Početkom 1984. premje¬ 
šten je u Generalnu kuriju Družbe Isu¬ 
sove u Rimu gdje ostaje do smrti. Od 
1984. do 2009., četvrt stoljeća, obna¬ 
šao je službu regionalnoga tajnika isu¬ 
sovačke Asistencije za Istočnu Euro¬ 
pu. Od 2009. do smrti bio je tajnikom 
središnjeg Rimskog povijesnog arhiva 
Družbe Isusove. 

Zahvaljujemo o. Ivanu Knafeljcu za 
vrijednu suradnju u postupku progla¬ 
šenja svetim kardinala Stepinca, osobi¬ 
to u prijevodima s hrvatskoga i njemač¬ 
koga jezika na talijanski, u dovršetku 
Pozicije, dokumenta na temelju kojih je 
kardinal Stepinac proglašen blaženim. 
Tijelo pokojnoga o. Knafeljca poko¬ 
pano je 28. veljače 2015. na rimskome 
gradskom groblju Campo Verano. 


Dokumentarni film »Oteto 
djetinjstvo - djeca iz Rame na 
prehrani u Zagrebu i okolici« 


U dvorani »Vije¬ 
nac« Nadbisku- 
pijskog pastoralnog 
instituta u Zagrebu, 
u četvrtak 5 . ožujka 
2015 . premijerno je 
prikazan dokumen¬ 
tarni film »Oteto 
djetinjstvo - djeca iz 
Rame na prehrani u 
Zagrebu i okolici«. 

U središtu filma je * Nadbiskup Stepinac hodočasti u Mariju 
686 djece: oko 400 Bistricu u srpnju 1938. godine 
njih bilo je prisilje¬ 



no skloniti se na sigurno 
nakon četničkog pokolja u 
Rami 18. listopada 1942., a 
150 nakon 15. travnja 1943. 
uslijed zlodjela Titovih par¬ 
tizana i bitke za Prozor. 

Okupljanje i prijevoz 
djece organizirala je tadaš¬ 
nja hrvatska vlast na čelu 
s narodnim zastupnikom 
Nikolom Kovačevićem i 
povjerenicima općina Šćit i 
Prozor. Osobita je bila ulo¬ 
ga u spašavanju te djece ta¬ 
dašnjeg zagrebačkog nad¬ 
biskupa Alojzija Stepinca. 
On je pozvao župnike iz 
svoje Nadbiskupije da po 
župnim Caritasima pri¬ 
me djecu i raspodjele ih po 
imućnijim katoličkim obi¬ 
teljima. Dio njih, od kojih 
neka nisu znala ni svoje ime 
ni prezime ni datum svog 
rođenja, smjestio je u zagri¬ 
janom stakleniku uz Nad¬ 
biskupski dvor. Tako je od 


686 djece samo 11 umrlo i 
12 nestalo, a sva ostala dje¬ 
ca poslije rata vratila su se 
svojim domovima. Tek ne¬ 
znatan dio ostao je u domo¬ 
vima ili kod udomiteljskih 
obitelji po kontinentalnoj 
Hrvatskoj. 

O filmu su govorili mons. 
Juraj Batelja, postulator ka- 
uze zagrebačkog nadbisku¬ 
pa Alojzija Stepinca, dr. 
Zeljko Tanjić, rektor Hr¬ 
vatskoga katoličkog sve¬ 
učilišta, fra Mijo Džolan, 
ravnatelj Franjevačkog in¬ 
stituta za kulturu mira, i 
autor filma don Pavao Cr- 
njac, rektor kapele Corpus 
Domini u Zagrebu. Film je 
snimio Pavao Vranjicani. 
Sudionici premijere ovog 
filma mogli su pozdraviti 
brojne od protagonista fil¬ 
ma i spašenih u ovoj huma¬ 
nitarnoj akciji. 

Istina o Jasenovcu 
u Kathpressovu pisanju 

Katolička austrijska tiskovna agencija (KATHPRESS) objavila je na svojem portalu 24. travnja 
2015. podulji članak o bogoslužju što ga je u Jasenovcu predvodio srpski patrijarh Irinej 22. trav¬ 
nja 2015. o 70. obljetnici oslobođenja logora. Izvješće donosi tvrdnje i podatke iz komunističke i 
velikosrpske propagande te je Biskupski ordinarijat u Požegi smatrao potrebnim na njega odgo¬ 
voriti sljedećim pismom: 

Redakciji »Kathpress« 

BEČ 

Zakladi »Pro Oriente« 

BEČ 

PITANJE ISTINE 

O KONCENTRACIJSKOM LOGORU U JASENOVCU 

Uvijek nas raduje kada Katolička austrijska tiskovna agencija (KATHPRESS) objavi vijesti iz ži¬ 
vota Katoličke ili Srpske Pravoslavne Crkve u Hrvatskoj, koje služe istini i pravdi. No to nije slučaj 
s člankom »70 Jahre Jasenovac-Befreiung: Gedenkfeier mit Patriarch Irinej« koji je 24. travnja 2015. 
objavljen na web stranici Agencije. Izvor iz kojeg je autor članka preuzeo informacije nije bio dobro 
informiran ili je možda namjerno želio čitatelje lažno informirati. Nismo uspjeli konzultirati izvje¬ 
štaj zaklade »Pro Oriente« o spomen slavlju u Jasenovcu, na koji se članak u KATHPRESS-u poziva. 
Budući da se Jasenovac nalazi na području Požeške biskupije, da bismo spriječili štetu koju bi članak 
mogao prouzročiti, osjećamo se obveznima pisati redakciji KATHPRESS-a s molbom da naše pismo 
objavi na istoj web stranici. 

Spomenuti članak izvješćuje o bogoslužju koje je 22. travnja 2015. prigodom 70. obljetnice bijega 
zatvorenika iz koncentracijskog logora Jasenovac u Hrvatskoj Njegova Svetost, patrijarh Srpske Pra¬ 
voslavne Crkve Irinej, slavio u Jasenovcu s nekoliko biskupa svoje Crkve, na kojem je bio prisutan i 
predstavnik katoličke Požeške biskupije. Informacija boluje od površnosti, jer ona npr. kaže daje slav¬ 
lje bilo u mjestu Mlaka, a ne u srpskoj pravoslavnoj crkvi u Jasenovcu, da je patrijarh German 1984. 
godine posvetio crkvu u Mlaki, a ne u Jasenovcu. Istina je da je crnogorski mitropolit gosp. Amfilo- 
hije Radović u predvečerje spomenutog dana slavio večernju molitvu u Mlaki, a patrijarh Irinej sutra¬ 
dan glavno bogoslužje u pravoslavnoj crkvi u Jasenovcu, koju je patrijarh German 1984. bio posvetio. 

No problematičnije od toga jest što autor članka u svom opisu koncentracijskog logora u Jasenovcu 
zastupa propagandističku, komunističko-ideološku i velikosrpsku tezu da je hrvatski ustaški režim u 
ovome logoru ubio 700.000 ljudi, a od toga 100.000 djece. Ovaj broj žrtava smislila je Titova komuni¬ 
stička komisija nakon Drugoga svjetskog rata zbog dva razloga: s jedne strane da bi mogla od Nijema¬ 
ca tražiti što veći novčani iznos ratne odštete, a s druge strane da bi za ta nedjela mogla optužiti cijeli 
hrvatski narod i Katoličku Crkvu te progoniti vlastite političke i ideološke neprijatelje. Broj stanovni¬ 
ka u tadašnjoj Nezavisnoj Državi Hrvatskoj nije moguće povezati s navedenim brojem žrtava, kako 
su potvrdila ozbiljna znanstvena istraživanja. Ta istraživanja su dokazala da bi broj žrtava ustaškog 
režima u Hrvatskoj, uključujući Srbe, Zidove, Rome, Hrvate i druge narodnosti, mogao iznositi oko 
80.000. Nitko tko danas na temelju činjenica govori o koncentracijskom logoru u Jasenovcu ne zastu¬ 
pa spomenutu brojku od 700.000, osim onih koji ne traže istinu, nego žele još uvijek djelovati s polazi¬ 
šta komunističke ili velikosrpske ideologije da bi postigli vlastite interese. Ne čudi stoga što autor član¬ 
ka u KATHPRESS-u u tom smislu nema poteškoću sa svojih 700.000 žrtava povezati riječi patrijarha 
Irineja u njegovoj propovijedi u Jasenovcu o »desetcima tisuća ljudi koji su morali ostaviti svoj život«. 

Time nikako ne želimo pokušati umanjiti težinu zlodjela ustaškog režima na ljudima u jaseno- 
vačkom koncentracijskom logoru. Željeli bismo upozoriti na složenost jasenovačkog pitanja, zalo¬ 
žiti se za istinu i dostojanstvo žrtava, kako se s njima ne bi manipuliralo u različite svrhe, uobičajeno 

u komunističko vrijeme. Katolička Crkva u Hrvatskoj i danas čvrsto zastupa mišljenje zagrebačkog 
nadbiskupa Alojzija Stepinca, koji je 19. veljače 1943. kazao da je koncentracijski logor u Jasenovcu 
»sramotna ljaga«, a ubojice osudio kao »najveću nesreću Hrvatske«. Požeška biskupija, na čijem se 
području nalazi Jasenovac, svake godine u petak prije Nedjelje Cvjetnice organizira posebno pokor- 
ničko bogoslužje u jasenovačkoj katoličkoj župnoj crkvi, da bi se spomenula žrtava svih nacija, religija 
i ideologija. Na takvom bogoslužju bio je ove godine prisutan i mjesni srpskopravoslavni episkop iz 
Pakraca, gosp. Jovan Culibrk. Željeli bismo da se i druge Crkve u Hrvatskoj ne spominju samo vla¬ 
stitih žrtava, nego i žrtava hrvatskog naroda, napose onih koje je Titova vojska po završetku Drugog 
svjetskoga rata bez sudskih postupaka u velikom broju na tzv. »Bleiburškom križnom putu«, pogu¬ 
bila na različitim mjestima, djelomice nepoznatima do danas. 

Željeli bismo poradi istine napose upozoriti da koncentracijski logor u Jasenovcu nije bio zatvoren 
1945. godine, i da je jugoslavenski komunistički režim ondje, nakon Drugoga svjetskog rata, imao lo¬ 
gor za svoje ratne i ideološke neprijatelje sve do 1948. ili do 1951. Nažalost, nije moguće pronaći do¬ 
kumente iz ovoga vremena da bi se mogla temeljito istražiti komunistička zlodjela nad mnogim ljudi¬ 
ma i imati punu istinu o koncentracijskom logoru u Jasenovcu. 

Zahvaljujemo redakciji KATHPRESS-a što će kroz objavljivanje ovoga našeg dopisa omogućiti 
svojim čitateljima da dobiju bolju informaciju o koncentracijskom logoru u Jasenovcu. 

Požega, 30. travnja 2015. 


Hodočašće Svetonedeljskoga dekanata na grob 
bi. Alojzija Stepinca 


V jernici iz svih osam župa 
Svetonedeljskog dekanata, 
Sveta Nedelja, Kerestinec, Be- 
stovje - Novaki - Rakitje, Kupi- 
nec, Klinča Sela, Rakov Potok, 
Lučko - Stupnik i Brezovica, 
zajedno sa svojim župnicima, 


predvođeni dekanom Božida- 
rom Cindorijem hodočastili su 
18. travnja 2015. u zagrebačku 
katedralu na grob bi. Alojzija 
Stepinca. Okupilo se oko tisuću 
vjernika, a među njima su bili i 
ovogodišnji krizmanici. 


Svečanu Misu predvodio je za¬ 
grebački pomoćni biskup mons. 
Ivan Šaško, pjevanje je animirao 
župni zbor »Bi. Alojzije Stepi- 
nac« iz župe Bestovje - Novaki 
- Rakitje. 


Razgovori između Svete Stolice i SPC 



N akon što je L’Osservatore 
Romano objavio vijest da 
je mons. Dominique Mamberti, 
državni tajnik za odnose s dru¬ 
gim državama, boravio u Beo¬ 
gradu od 26. lipnja do 1. srpnja 
2014. godine, svjetska javnost 
doznala je i za vijest da je Srpska 
Pravoslavna Crkva predala nad¬ 
biskupu Mambertiju posebno 
pismo za papu Franju u kojem 
je iznijela svoj stav prema kano¬ 
nizaciji bi. Alojzija Stepinca. U 
posebnom razgovoru za Politi¬ 
ku patrijarh Irinej rekao je da su 


»najave iz Vatikana da bi 
kardinal Stepinac mogao 
biti kanonizovan do kra¬ 
ja ove godine, bile veli¬ 
ko iznenađenje za srpske 
arhijereje, jer - da neko 
bude svetitelj, to mora 
biti zaista svetla i sveta 
ličnost koju prihvataju kao ta¬ 
kvu i drugi hrišćani«. 

Uvažavajući potrebu za ra¬ 
svjetljavanjem povijesnih činje¬ 
nica, papa Franjo je u Beograd 
poslao svoga osobnog izaslani¬ 
ka kardinala Kurta Kocha, pred¬ 


sjednika Papinske komisije za 
jedinstvo kršćana. Patrijarh SPC 
Irinej, u zajedništvu s crnogor¬ 
skim mitropolitom Amfilohijem 
i zvorničko-tuzlanskim vladi¬ 
kom Hrizostomom te topličkim 
vladikom, primio je kardinala 
Kocha u Patrijaršijskom dvoru 

u Beogradu u utorak 24. velja¬ 
če 2015. U kardinalovoj pratnji 
bili su mons. Orlando Antoni- 
ni, apostolski nuncij u Beogra¬ 
du, i mons. Stanislav Hočevar, 
nadbiskup beogradski. 

Đakon Aleksandar Sekulić 
dao je priopćenje iz Ureda nje¬ 
gove svetosti patrijarha Irineja 
da se »za vrijeme dvosatnih raz¬ 
govora, raspravljalo o brojnim 
značajnim temama koje su tre¬ 
nutačno otvorene u uzajamnim 
odnosima između Rimokatolič¬ 
ke Crkve i Srpske Pravoslavne 
Crkve, s osobitom raščlambom 
na povijesna sagledavanja doga¬ 
đaja na teritoriju bivše Jugosla¬ 
vije u razdoblju Drugoga svjet¬ 
skoga rata«. 

Dok iz sjedišta SPC nije bilo 
za javnost drugog komentara o 
ovome susretu, Politika je u na¬ 


vedenom broju, perom J. Ča- 
lije, objavila da je »Srpska pra¬ 
voslavna crkva predočila svoje 
stavove u vezi sa događajima iz 
perioda Drugog svetskog rata 
visokom predstavniku Vatika¬ 
na. Kako je juče objavljeno na 
zvaničnom sajtu SPC, patrijarh 
srpski Irinej sastao se u utorak 
sa kardinalom Kurtom Kohom, 
predsednikom Pontifikalnog 
saveta za unapređenje jedinstva 
hrišćana, a u dvočasovnom raz¬ 
govoru naročito je analizirana 
istorijska perspektiva zbivanja 
na tlu bivše Jugoslavije u perio¬ 
du Drugog svetskog rata«. 

Štoviše, pozivajući se na 
izvore u SPC, novinar je ustvr¬ 
dio: »’Gosti iz Vatikana su izne- 
li svoje stavove i sa pažnjom sa¬ 
slušali i uvažili stavove Njegove 
Svetosti Patrijarha srpskog Iri¬ 


neja i članova Svetog arhijerej- 
skog sinoda Srpske pravoslav¬ 
ne crkve. Objektivan pristup u 
sagledavanju istoriografskih či¬ 
njenica može doprineti budu¬ 
ćoj jasnijoj analizi kompleksnog 
istorijskog odnosa naročito dva 
naroda, srpskog i hrvatskog - i 
dalje aktuelne istorije’, objavila 
je SPC.« 1 

Daleko smjera ovako sroče¬ 
no izvješće o ovom susretu. 
Crkve moraju razgovarati o 
teološkim temama i dušobriž¬ 
ništvu Božjega naroda, a politi¬ 
čari »o budućoj jasnijoj analizi 
kompleksnog istorijskog od¬ 
nosa naročito dva naroda, srp¬ 
skog i hrvatskog - i dalje aktu¬ 
elne istorije >«. 

http:// www.polirika.rs/ rubrike/Društvo/ 
SPCCi-Vatikan-o-Drugonvsvetskom-ratudt.html 


Euharistijski dekanatski kongres u Biogradu na Moru 


U subotu i nedjelju 3. i 4. 

svibnja te u subotu 9. i 30. 
svibnja 2015. održani su euha¬ 
ristijski kongresi u svim deka¬ 
natima Zadarske nadbiskupije 
kao priprava za nadbiskupijski 
euharistijski kongres, koji će 
se održati u Zadru 17. listopa¬ 
da 2015. Time će završiti Eu- 
haristijska godina u Zadarskoj 
nadbiskupiji kao vrhunac tro¬ 
godišnjeg pastoralnog hoda u 
Zadarskoj nadbiskupiji, koji je 
počeo proglasom i proslavom 
Godine vjere 2012./2013. po 
odluci pape Benedikta XVI. uz 
obilježavanje 50. obljetnice po¬ 
četka Drugoga vatikanskog sa¬ 
bora. Po odluci zadarskog nad¬ 
biskupa mons. Želimira Puljića 
u Zadarskoj nadbiskupiji Go¬ 
dina vjere nastavljena je pro- 
slavljanjem Godine obitelji 
2013./2014. te Godinom Euha¬ 
ristije 2014./2015. 


Svečano misno slavlje na de¬ 
kanatskom euharistijskom kon¬ 
gresu Biogradskog dekanata, 
koji sačinjavaju župe Biograd, 
Drage, Pakoštane, Polača, Ra- 
došinovac, Sv. Filip i Jakov, 
Tinj, Turanj, Vrana, Vrgada, u 
župnoj crkvi Sv. Stošije u Bio¬ 
gradu n/M, u nedjelju 3. svibnja, 
predvodio je postulator kauze 
za proglašenje svetim kardinala 
Alojzija Stepinca mons. dr. Ju¬ 
raj Batelja. Izražavajući radost 
zbog skorog proglašenja svetim 
kardinala Stepinca, koji je upra¬ 
vo iz otajstva euharistije branio 
živote ugroženih i nezaštiće¬ 
nih, u propovijedi je govorio o 
odnosu bi. Stepinca prema tom 
otajstvu. Istaknuo je niz Aloj- 
zijevih misli koje je izricao u 
prigodama euharistijskih kon¬ 
gresa u Zagrebačkoj nadbisku¬ 
piji, npr. da je misna žrtva sa¬ 
žetak Isusova života na zemlji, 


da za ljudski rod ima nade sve 
dok se na zemlji služi Misa ko¬ 
jom čovjek prinosi Bogu žrtvu 
za otkup svojih grijeha te da 
su euharistijski kongresi škola 
za navještaj i usvajanje vjerskih 
istina, osobito o stvarnoj Kri¬ 
stovoj prisutnosti u euharistiji. 
»Stepinac je u teškim vremeni¬ 
ma, uz nerazumijevanje iznu¬ 
tra i protivštine izvana, u Zagre¬ 
bačkoj nadbiskupiji pripremao 
sedamnaest euharistijskih kon¬ 
gresa. Ponekad nije imao pot¬ 
pore ni od najbližih, a državni 
režim se bojao katoličkih vjer¬ 
skih manifestacija jer su učvr¬ 
šćivale nacionalno osvješćivanje. 
Ali on nije odustajao. Smatrao 
je da su ti kongresi najbolji li¬ 
jek protiv vjerničke osrednjosti 
i malodušnosti«, rekao je mons. 
Batelja, istaknuvši misao Alojzi¬ 
ja kako je »euharistija sakrament 
nepotkupljive Kristove ljubavi 

koji nam on daje za okrepu i 
spasenje i kojeg je Isus izrezao iz 
svog srca«. 

U želji da euharistijski kon¬ 
gres ražari u ljudima vjernost 
Ljubavi koja ne vara, nego po¬ 
svećuje u istini, mons. Batelja 
je sa žalošću ustvrdio kako se i 
danas onemogućuje znanstveno 
istraživanje povijesnih činjeni¬ 
ca po kojima je bi. Alojzije bio 
svjedok kršćanske savjesti, a ne 


K ad se 12. listopada 1938. 

nadbiskup Stepinac nakon 
rehabilitacije u Supetru vraćao 
u Zagreb, najprije je prenoćio 
u Splitu pa 13. listopada ujutro 
nastavio teretnim parobrodom 
»Hrvatska« put po cijeloj Dal¬ 
maciji do Sušaka. Najprije se 
brod zaustavio u Šibeniku, gdje 
ga je dočekao šibenski biskup 
dr. Mileta kod kojega je bio i na 
ručku, a zatim proslijedio do Bi¬ 
ograda na Moru. U Biogradu je 
parobrod noćio, i Nadbiskup u 
njemu. Rano ujutro, 14. listopa¬ 
da 1938., misio je u crkvi sv. Sto- 
šije, »koja bi imala biti katedrala 
novog ninskog biskupa«. 

Gospodin Marko Strpić 
o tome je posvjedočio 3. svib¬ 
nja 2015.: »Župnik Biograda 
tada je bio don Ante Šoša ro¬ 
đeni Prečanin. Moj djed Mar- 


pobornik nehumanog politič¬ 
kog sustava. Propovijed je za¬ 
ključio Stepinčevim riječima 
na euharistijskom kongresu u 
Karlovcu 28. lipnja 1936. godi¬ 
ne: »Kriste u Presvetom Sakra¬ 
mentu, ti si Bog. Nema te sile na 
ovom svijetu koja bi nas bila ka¬ 
dra pokolebati u tom našem vje¬ 
rovanju.« 

Nakon Mise ulica¬ 
ma Biograda uslijedila je 


ko bio je tada poslužitelj i 
zvonar, pokojni stric Sla¬ 
vo bio je u sjemeništu u 
Šibeniku, a ostali stričevi 
i moj pokojni otac bili su 
ministranti. Don Ante je 
te večeri pozvao mog oca 
Milana-Dušana Strpića, 
rođenog 2.5.1922. i Vjeko- 
slava (Vjeku) Urodu rođe¬ 
nog 12.5.1922., da ujutro 
poslužuju kod oltara Uzo¬ 
ritom kardinalu. Uzoriti 
kardinal Stepinac, svetu je Misu 
slavio na Gospinom oltaru u če¬ 
tiri sata ujutro, a put je nastavio 
u pet sati.« 

Brod je prolazio uz dalma¬ 
tinske otoke. U mnogim mje¬ 
stima Nadbiskupa je srdačno 
pozdravljao okupljeni narod, 
a na otoku Olibu došao ga je 
na parobrod pozdraviti župnik 


procesija s Presvetim, sa župni¬ 
cima i pukom Biogradskog de¬ 
kanata s brojnim crkvenim bar¬ 
jacima. Mnogi vjernici bili su u 
narodnoj nošnji. Nakon slavlja 
predvoditelj je svima podijelio 
tiskom objavljen cjeloviti tekst 
propovijedi koja je sažetak nau¬ 
ka bi. Stepinca o Euharistiji. 



* Oltar Gospe od Ružarija u 
župnoj crkvi sv. Stoši je u Biogradu 
na kojem je bi. Alojzije Stepinac 
slavio sv. Misu 14. listopada 1938. 

don Ivo Pulišić, koji je usrdno 
molio Nadbiskupa da poradi 
oko osnutka Ninske biskupije. 
Nadbiskup je sišao s broda i oti¬ 
šao na groblje, gdje se pomolio 
na grobu pokojnog zadarskog 
nadbiskupa Vinka Pulišića.« 


Nadbiskup Stepinac u Biogradu 
na Moru 1938. godine 


Proslava sv. Florijana i bi. Alojzija Stepinca u 
Slavonskom Brodu 


N a poziv domaćeg župnika 
Ivana Lenića župu Gos¬ 
pe Brze Pomoći u Slavonskom 
Brodu u ponedjeljak 4. svibnja 
2015. godine pohodio je mons. 
Juraj Batelja, voditelj postupka 


za proglašenje svetim bi. Aloj¬ 
zija Stepinca. On je dopodne 
predvodio duhovnu obnovu za 
svećenike brodske regije, a na¬ 
večer misno slavlje na kojem su 
sudjelovali i brodski vatrogas¬ 


ci, koji su toga dana slavili svog 
nebeskog zaštitnika sv. Florija¬ 
na, a nakon Mise je u Pastoral¬ 
nom centru predvodio tribinu 
na temu »Bi. Alojzije Stepinac - 
svetac naših dana«. 

S bi. Alojzijem pred Gospom Brze 
Pomoći u Slavonskom Brodu 


P od geslom »Kraljice Neba, 
pomoć nam daj!« proslavljen 
je u petak 8. svibnja 2015. godi¬ 
ne hodočasnički dan Gospi Brze 
Pomoći u njezinoj župi i sveti¬ 
štu u Slavonskom Brodu, a u du¬ 
hovnoj povezanosti s bi. Alojzi¬ 
jem Stepincem o danu njegova 
rođenja. Molitvena nakana cije¬ 
loga dana kod pet misnih slav¬ 
lja bila je i za njegovo što skorije 
proglašenje svetim. Pristupajući 
sakramentu pomirenja, te sudje¬ 
lujući u pobožnostima i euhari- 
stijskim slavljima, kroz svetište je 
toga dana prošlo mnoštvo vjer¬ 
nika grada i hodočasnika s razli¬ 
čitih strana. Središnje popodnev¬ 
no hodočasničko slavlje, kojem 
je prethodio bogati molitveni 
program ispunjen Blaženikovim 
razmišljanjima i riječima, pred¬ 


vodio je zagrebački pomoćni 
biskup Ivan Šaško. On je u na- 
dahnutoj propovijedi sudioni¬ 
ke slavlja pozvao »da se trudimo 
bolje upoznati lik bi. Stepinca, da 
se ponosimo tom dragocjeno- 
šću kakvu je teško naći u svijetu, 
dragocjenošću o kojoj bi trebale 
pjevati naše pjesme, govoriti naši 
udžbenici, a i mi s ponosom svje¬ 
dočiti«. S posebnim osjećajem 
vjerničkog poštovanja primlje¬ 
ne su relikvije blaženog Stepin¬ 
ca kako među vjernicima, tako i 
svećenicima. Predavši ih župni¬ 
ku Stepinčeve župe Tomislavu 
Curiću, biskup Šaško je poru¬ 
čio da »prisutnost Blaženikovih 
relikvija u toj župi i gradu bude 
poticaj da uvidimo kamo želi ući 
Božji Duh, koji - kao i Blaženika 
- vodi naše živote«. 


Hrvatska predsjednica Kolinda Grabar- 
Kitarović u Zavodu sv. Jeronima 


P apa Franjo primio je 28. 

svibnja 2015., u audijenciju 
predsjednicu Republike Hrvat¬ 
ske Kolindu Grabar-Kitarović, 
a potom se ona susrela s držav¬ 
nim tajnikom Svete Stolice kar¬ 
dinalom Pietrom Parolinom i 
tajnikom za odnose s državama 
nadbiskupom Paulom Richar- 
dom Gallagherom. U polusat- 
nom srdačnom susretu sa Svetim 
Ocem razmotrena su brojna pi¬ 


tanja bilateralnog i međunarod¬ 
nog značenja, a dotaknuto je i 
pitanje moguće skore kanoniza¬ 
cije blaženoga kardinala Alojzi- 
ja Stepinca. Nakon razgovora s 
papom predsjednica Republi¬ 
ke Hrvatske prenijela je javnosti 
papine riječi da glede kanoniza¬ 
cije blaženoga kardinala Alojzi- 
ja »za njega nema oko toga nika¬ 
kve dvojbe«. U sklopu pohoda 
Svetoj Stolici predsjednica Re- 


Simpozij o odnosu 
nadbiskupa Stepinca 
i Srba u Hrvatskoj 

Z agrebački nadbiskup kardi¬ 
nal Josip Bozanić pokrenuo 
je u utorak 5. svibnja 2015. go¬ 
dine inicijativu za organiziranje 
međunarodnoga znanstvenog 
simpozija o odnosu blaženoga 
Alojzija Stepinca i Srba u Hrvat¬ 
skoj, osobito u kontekstu Dru¬ 
goga svjetskog rata. 

Na sastanku kojim je pred¬ 
sjedao kardinal, sudjelovali su 
zagrebački pomoćni biskupi Va¬ 
lentin Pozaić, Ivan Šaško i Mijo 
Gorski, generalni postulator za 
kauze kanonizacije Zagrebačke 
nadbiskupije mons. Juraj Bate- 
lja, rektor Hrvatskoga katolič¬ 
kog sveučilišta dr. Željko Tanjić, 
voditelj Nadbiskupijskoga arhi¬ 
va dr. Stjepan Razum i modera¬ 
tor Nadbiskupskoga duhovnog 
stola mons. Nedjeljko Pintarić. 

Na sjednici je Hrvatskome 
katoličkom sveučilištu povje¬ 
reno stvaranje organizacijskoga 
odbora za pripremanje simpo¬ 
zija koji će se održati u utorak 
24. studenoga 2015. godine u 
Zagrebu. 

publike Hrvatske Kolinda Gra¬ 
bar-Kitarović posjetila je u srije¬ 
du, 27. svibnja Papinski hrvatski 
zavod sv. Jeronima i susrela se s 
hrvatskom rimskom zajednicom, 
gdje su joj domaćini bili rektor 
Zavoda mons. Jure Bogdan, vice- 
rektor vlč. Marko Đurin i sveće- 
nici-studenti iz gotovo svih hrvat¬ 
skih (nad)biskupija. 


Hvala vam što čitate i drugima omogućujete primati Glasnik blaženi Alojzije Stepinac. Ako na vrijeme 
podmirite svoje obveze prema Glasniku , on će moći redovito izlaziti i biti vjesnik Blaženikovih vrli¬ 
na, kojima ga je Bog proslavio za dobro svoje Crkve i hrvatskoga naroda. Glasnik može svaki čitatelj 
i svjedok obogatiti svojim dopisom i uspomenama na kardinala Stepinca ili fotografijom iz njegova 
života. Ako ste bili dionikom koje svečanosti priređene u njegov spomen, podijelite to u Glasniku sa 
svim prijateljima i štovateljima kard. Stepinca. 

Nagrada Glasniku Postulature »Blaženi Alojzije Stepinac« 
za 20 godina izlaženja 


U povodu 49. Međunarod¬ 
nog dana sredstava društ¬ 
venih komunikacija Hrvatsko 
društvo katoličkih novinara do¬ 
dijelilo je na posebnoj svečanosti 
održanoj na Hrvatskom katolič¬ 
kom sveučilištu u ponedjeljak 1. 
lipnja 2015. nagrade i priznanja, 
koja je laureatima uručio pred¬ 
sjednik Vijeća za medije HBK ri¬ 
ječki nadbiskup i metropolit Ivan 
Devčić. Nagrada za životno dje¬ 
lo dodijeljena je novinaru Gla¬ 
sa Koncila Tomislavu Vukoviću 
za višedesetljetno publicističko 


djelovanje i trag koji je ostavio 
istraživačkim novinarstvom, po¬ 
sebice feljtonima »Drugačija po¬ 
vijest«. Godišnju nagradu pri¬ 
mila je Tanja Popec, urednica 
Vjerskog programa Hrvatskog 
katoličkog radija, za odabir te¬ 
ma, njihovu obradu, kreativnost 
i inovativnost. Za 50 godina izla¬ 
ženja priznanja su dodijeljena 
Mjesečniku za kršćansku kul¬ 
turu »Zvona« (Rijeka) i glasilu 
Pokreta fokolara »Novi svijet« 
(Križevci). Kršćanska obitelj¬ 
ska revija »Kana« (Zagreb) do¬ 


bila je priznanje za 45 godina, a 
list franjevačkih zajednica »Brat 
Franjo« (Zagreb) za 40 godina 
izlaženja. Za 35 godina izlaženja 
priznanje je dobila »Crkva na 
kamenu« - pastoralno-informa- 
tivni list hercegovačkih biskupija 
(Mostar), a za 20 godina izlaže¬ 
nja Glasnik Postulature »Blaženi 
Alojzije Stepinac« (Zagreb) i Ka¬ 
tolički list »Zvonik« (Subotica). 

U glazbenom dijelu sudjelo¬ 
vali su Valentina Mekovec, so¬ 
pran, i Borna Erceg, klavir, a 
program je vodila Ivana Simunić. 


Spomenik bi. Alojziju Stepincu u Popovači 


S večanim euharistijskim slav¬ 
ljem Popovača je u nedjelju 
21. lipnja 2015. godine proslavila 
svetkovinu nebeskog zaštitnika 
sv. Alojzija Gonzagu. Tom pri¬ 
godom otkriven je i spomenik 
bi. Alojziju Stepincu, koji je pri¬ 
je 80 godina blagoslovio teme¬ 
ljac za izgradnju graditeljskim 
iskazom posebne crkve u Mo¬ 
slavini - u starohrvatskom stilu 


u moslavačkom kamenu grani¬ 
tu. Spomenik bi. Stepincu je dje¬ 
lo zagrebačkog kipara Ivana Du- 
rakovića. Ostvaren je suradnjom 
Župe Popovača i Ogranka Matice 
hrvatske Kutina - Popovača, za¬ 
hvalno je naglasio mjesni župnik 
Mato Draganović. 

Novi spomenik bi. Stepincu 
smirena i opuštena impostacija 
lika sa spuštenim rukama uz tijelo 


te odaje smirenost i kontempla- 
tivnost blaženikove osobe, po¬ 
istovjećujući ga s njegovom re¬ 
čenicom: »Moja je savjest čista.« 
Iskidana i izbrazdana epiderma 
skulpture upućuje na teška vre¬ 
mena, bure i oluje kroz koje je 
prolazio bi. Alojzije za svojega 
života prema svetosti. Skulptu¬ 
ru je blagoslovio i Misu predsla- 
vio biskup kotorski Ilija Janjić. 


»Gaženje istine« Aleksandra Vulina, ministra u Vladi 
Republike Srbije 


K levetničke izjave srpskog 
ministra Aleksandra Vuli¬ 
na da ja »Alojzije Stepinca bio 
ustaški vikar« (Jadovno, 21. lip¬ 
nja 2015.), potom i direktora 
Centra »Simon Vizental« Efra- 
ima Zurofa da je nadbiskup Ste¬ 
pinac bio »Pavelićev sveštenik, 
duhovni savetnik« ( Politika , 
15. srpnja 2015.), proizašle su 
iz istog mentalnog sklopa koji 
je protkan sustavnom mržnjom 


na Katoličku Crkvu i državnu 
samostalnost hrvatskog naroda. 
Čitateljima Glasnika prenosimo 
priopćenje o sramotnoj izjavi o 
blaženomu Alojziju Stepincu 
Aleksandra Vulina, ministra u 
Vladi Republike Srbije: 

»Izjava o blaženomu Alojziju 
Stepincu ministra u Vladi 
Republike Srbije Aleksandra 
Vulinaujadovnu,21.1ipnja2015. 
godine, za katoličke je vjernike 


vrijeđanje najdubljih osjećaja, 
za Hrvate ponižavajuća, a za 
svakoga istinoljubivog čovjeka 
gaženje istine. 

Nije vrijedno pozornosti mi¬ 
ješanje ministra Vulina u pita¬ 
nja o kanonizaciji kardinala Ste¬ 
pinca, ali je pozornosti itekako 
vrijedno sasvim neutemeljeno 
povezivanje Blaženika s uboj¬ 
stvima ljudi i spominjanje nje¬ 
gova imena u kontekstu stra- 

danja djece u koncentracijskim 
logorima. 

Osim toga, ne samo da je vri¬ 
jedna pozornosti, nego je pravo 
iznenađenje činjenica da odgo¬ 
vorni hrvatske vlade dopušta¬ 
ju u Hrvatskoj iznošenje neisti¬ 
na i vrijeđanje hrvatskih građana 


i to od strane predstavnika vlasti 
druge države. Iznenađenje je još 
veće zbog toga što su poznati i 
raniji istupi toga istog ministra 
tijekom posjeta našoj zemlji. 

Takav nemaran odnos hrvat¬ 
skih vlasti prema istini o blaže¬ 
nomu Alojziju Stepincu i prema 


hrvatskoj prošlosti znak je nepo¬ 
štovanja dostojanstva vlastito¬ 
ga naroda i domovine. Nadamo 
se da stavove koje je u toj prigo¬ 
di iznio ministar Vulin ne dije¬ 
le ostali sudionici iste komemo¬ 
racije, posebice ne predstavnici 
vjerskih zajednica.« 


Umro don Josip Čorić 


U subotu 4. srpnja 2015. pre¬ 
minuo je u Obiteljskom 
domu za starije osobe Cor bo- 
num u Podstrani don Josip Co- 
rić, svećenik Splitsko-makarske 
nadbiskupije i osobiti štovatelj 
bi. Alojzija Stepinca. Don Josip 
Čorić rođen je 31. ožujka 1941. 
u župi Žeževica. Odluku za sve- 
ćeništvo ostvarivao je u vremenu 
kad je komunistički režim vršio 
represiju protiv Katoličke Crkve 
u Hrvatskoj. Dao je zatvoriti sje¬ 
menište i nadbiskupijsku klasič¬ 
nu gimnaziju u Splitu, a njihove 
zgrade privremeno je oduzeo. 
Radi toga je Josip Nadbiskupij¬ 
sku klasičnu gimnaziju godine 
1959. završio u Zadru, a teološ¬ 
ki studij na Katoličkom bogo¬ 
slovnom fakultetu u Zagrebu. 
Nakon što je 29. lipnja 1966. u 
Splitu zaređen za svećenika ime¬ 
novan je upraviteljem župe Me- 
dov Dolac, zatim župe Kraljice 
mira u Makarskoj, a neko vri¬ 
jeme i ekskurzorom župe Ma- 
kar-Kotišina. Nadbiskup Franić 
poslao ga je 1977. u Rim na po¬ 
slijediplomski studij pastoralne 
teologije. Stanovao je u Papin¬ 
skom hrvatskom zavodu sv. Je¬ 
ronima i posjećivao predavanja 
na Papinskom učilištu Lateran te 
u Institutu Ivan Pavao II. za stu¬ 
dije o braku i obitelji. Licencijat 
je postigao 1979. a doktorirao je 
1983. o temi »Laički apostolat u 
Hrvatskoj od 1945. do 1965.« 

Nakon povratka u domovi¬ 
nu don Josip je imenovan žu¬ 


pnikom Kaštel Stari, a uskoro su 
mu povjerene službe u katehi- 
zaciji srednjoškolaca i visokoš¬ 
kolske mladeži. Godine 1991. 
premješten je u Split, gdje je ime¬ 
novan sužupnikom u katedralnoj 
župi Uznesenja Blažene Djevi¬ 
ce Marije i djelatnikom u nadbi- 
skupijskim pastoralnim tijelima i 
programima. Predavao je i pred¬ 
mete iz pastoralne teologije, naj¬ 
prije od 1993. na Teološko-kate- 
hetskom institutu, a potom od 
1995. i na Teologiji u Splitu, da¬ 
našnjem Katoličkome bogoslov¬ 
nom fakultetu. 

Don Josip je osobito bio anga¬ 
žiran u aktivnostima Nadbisku- 
pijskog pastoralnog vijeća te u vi¬ 
jećima i uredima za pastoral braka 
i obitelji, čiji je voditelj bio u više 
mandata i u njima aktivno djelo¬ 
vao sve do umirovljenja. Animi¬ 
rao je i poticao rad predbračnih 
pouka, bračnih susreta i bračnih 
vikenda, sudjelovao na brojnim 
stručnim skupovima iz toga pod¬ 
ručja u Hrvatskoj i u inozemstvu. 

Osobito je značajna njego¬ 
va knjiga Crveni je crveni, Split, 
2003. u kojoj je pobilježio neprav¬ 
de koje su njemu, hrvatskom na¬ 
rodu i Katoličkoj Crkvi nanosili 
korifeji »Marks-engels-lenjinov- 
skih evanđelja« (str. 38.). Bolje¬ 
lo ga je što se ideolozi i operativ- 
ci svemoćne Titove komunističke 
partije i bezbožne ideologije nisu 
ispričali za svoja nedjela, osobito 
zločinom nad golorukim hrvat¬ 
skim narodom, od Bleiburga do 


službenog pada toga diktator¬ 
skog režima 1990. godine. Za 
istinu o tim žrtvama i radi tra¬ 
ženja slobode mišljenja i izraža¬ 
vanja na vlastitoj je koži osjetio 
»blagodati« komunističke ide¬ 
ologije, dišući vlagu i pijući če¬ 
mer komunističkih sudova i za¬ 
tvora. Zato je razumljivo što su 
mu često bili na ustima stihovi 
Tina Ujevića iz Molitve iz ta¬ 
mnice: »A kada spane ova crna 
ljaga / i radost zblaži sveto lice 
Hrista / blažena bit će otkuplje¬ 
na vlaga / i kužna plijesan zasja- 
ti će čista.« 

Jer je pravedan trpio i bio 
željan izgovoriti krik za slobo¬ 
dom nije se mirio s urednicima 
novinskih listova i televizijskih 
emisija, koje su propagirale bez- 
boštvo i izrugivale Crkvu, pa je 
neumorno pisao prosvjede i tra¬ 
žio razumijevanje. Najčešće je 
ostajao razočaran. Znakovito je 
da su baš oni koji sumu zagor¬ 
čavali život, u kasnijem životu 
nastojali steći razumijevanje cr¬ 
kvenih ljudi. Možda su za nje¬ 
ga, kao intelektualca, ostala tri 
nerazmrsiva čvora: ideološko 
nasljeđe mladog skojevca Ivice 
Račana, uništeno školstvo Sti- 
pe Suvara te razgrađivanje hr¬ 
vatske državotvornosti Stipe 
Mesića. Kakva baština za pro¬ 
učavanje urušavanja hrvatskog 
društva, vjerskog i društvenog! 
Šteta što je svećenik Josip Čorić 
u proročkom pretresanju hrvat¬ 
skih stranputica često ostajao 
neshvaćen i osamljen. 

Zbog bolesti umirovljen je 
2013. godine. Sprovodne obre¬ 
de u župnoj crkvi sv. Jure u Že- 
ževici, u ponedjeljak 6. srpnja 
2015. godine, predvodio je split- 
sko-makarski nadbiskup Ma- 
rin Barišić, a u misnom slavlju 
i svečanostima ukopa sudjelo¬ 
vali su bogoslovi, redovnici i re¬ 
dovnice, članovi njegove obite¬ 
lji i rodbina, prijatelji i župljani 
rodne mu župe, brojni župljani 
župa u kojima je služio i više od 
150 svećenika. 

Nadbiskup Barišić je u pri¬ 
godnoj homiliji ocrtao don Josi- 
pov lik: »Bio je otvoren, izravan, 


spontan, iskren, znao je cijeniti 
male geste, iskazivati dobrotu. 
Važne su mu bile male stvari, 
koje su onda činile velike stvari 
i mijenjale raspoloženja, odno¬ 
se, utvrđivale ljude u humanosti, 
dobroti, vjeri. Imao je i srce (...). 
U ona teška vremena u različi¬ 
tim župama i situacijama susre¬ 
tao se s uskom krutom ideologi¬ 
jom, diktaturom komunističkog 
ateizma. Nije se mirio i imao je 
hrabrosti suprotstaviti se. Po¬ 
kušao je širiti taj prostor usko¬ 
grudnosti duhovno otvarajući 
nove horizonte. Izlagao se če¬ 
sto poteškoćama, ali je bio po- 


»Mi se ne bojimo istine!« 

Zagrebački nadbiskup kardinal Josip Bozanić se u homiliji prigo¬ 
dom 284. zavjetnog hodočašća vjernika grada Zagreba i hodoča¬ 
šća mladih Zagrebačke nadbiskupije u Mariju Bistricu osvrnuo 
i na prigovore koji se čuju protiv proglašenja svetim bi. Alojzija 
Stepinca. Reče: 


B raćo i sestre, ovogodišnje 
naše hodočašće u znaku 
je dviju prisutnosti: prisutnosti 
Majke Božje Bistričke i prisutno¬ 
sti revnoga bistričkog hodočasni¬ 
ka, blaženoga Alojzija Stepinca. 
Hod s relikvijama blaženo¬ 
ga Alojzija po svim našim žu¬ 
pama, koje smo započeli s ovo¬ 
godišnjom korizmom, tijekom 
ljeta smo zaustavili ovdje, da bi 
se odavde ponovno u jesen na¬ 
stavio po župama. Time je na¬ 
glašeno naše zajedništvo vjere i 
svjedočanstvo života, poduprto 
zagovorom bi. Alojzija Stepinca. 

Blaženi Alojzije, slijedeći Isu¬ 
sov primjer, prihvatio je trplje¬ 
nje, prihvatio je udarce koji se od 
njegova života i smrti nisu od- 
maknuli do današnjega dana, ali 
je s pouzdanjem u Boga svladao 
svaku laž i svojom žrtvom po¬ 
stao svjedok istine. Mi, vjernici, 
osjećamo koliko je snaga i pri¬ 


vlačnost njegova križa važna za 
naše živote, za našu Crkvu. 

Zemaljska mu je vlast nudila 
razna rješenja po kojima bi mo¬ 
gao udobno živjeti zemaljske 
dane, ali je zauzvrat trebao zani¬ 
jekati Boga, Krista i njegov križ, 
Crkvu i svoj narod. On je iza¬ 
brao ići Kristovim putem. Odre¬ 
kao se samoga sebe, darovao je 
svoj život, zlo je sebedarjem pre¬ 
obražavao u dobro i ljubav. Ta¬ 
kav način života nikada ne osta¬ 
je bez plodova. Svjesni smo da 
živimo u vremenu kada se zao¬ 
kružuje njegovo svjedočanstvo i 
zatvara krug koji je bio uzrok i 
izvor zla i neistina. 

Naš hrvatski vjernički narod 
osjeća da smo dionici toga ži¬ 
vota; da se Blaženikovo trplje¬ 
nje tiče svakoga od nas i treperi 
u našoj duši i tijelu. To svjedoče 
i mnogobrojni njegovi štovatelji 
diljem Europe i svijeta. Svetost 


nosan da može trpjeti za pravu 
stvar (...). Bio je prepoznatljiv 
po svojoj izrazitoj ljubavi prema 
obitelji, posebno mladim obi¬ 
teljima koje je volio, jer je vidio 
da je zdrava obitelj temelj sve¬ 
ga i čitav njegov pastoral bio je 
u pomaganju obitelji na različi¬ 
te načine.« 

Svečanost ukopa don Josi¬ 
pa Corića završila je prema nje¬ 
govoj oporučnoj želji himnom 
»Lijepa naša domovino« i pje¬ 
smom »Zdravo, Djevo«, koje je 
u zajedništvu s nazočnima ot¬ 
pjevao župni zbor župe sv. Jure. 



života kardinala Alojzija Ste¬ 
pinca provjerena je i potvrđena 
od najviših instancija Svete Sto¬ 
lice. Stoga noseći s njime Križ 
Kristov, mi se ne bojimo istine 
i spremni smo na argumentira¬ 
no suočenje s cjelovitom istinom 
tog tragičnog ratnog razdoblja. 
Svetost blaženog Alojzija neće 
biti zastrta nikakvim pokušaji¬ 
ma zemaljskih interesa, iako ga 
se nastoji i dalje ocrnjivati. 

To je, braćo i sestre, vidljivo i u 
okupljanju naše Crkve oko Bla- 
ženikovih relikvija. Vjernici koji 
ih dodiruju, pružaju ruke, pro¬ 
matraju u šutnji i molitvi, osje¬ 
ćaju blizinu onoga odbačenog i 
pogaženoga Sluge Gospodnje¬ 
ga koji se proslavlja po vjernosti 
istini i ne zaboravlja nas u našim 
potrebama.« 

»Vjerujmo Svetome Ocu!« 


U sklopu programa dvotjed¬ 
nih Dana sv. Marka Kri¬ 
ževčanina i uz 20. obljetnicu 
svečeve kanonizacije u petak 11. 
rujna postulator kauze za pro¬ 
glašenje svetim bi. Alojzija Ste- 
pinca dr. Juraj Batelja u križe- 
vačkoj je župnoj crkvi sv. Ane, 
u kojoj je blaženi Alojzije 1936. 
godine izgovorio snažnu poru¬ 
ku: »U ljubavi prema hrvatskom 
narodu neću se dati ni od koga 
natkriliti«, održao predavanje 
»Vjera - najljepši dar hrvatske 
duhovnosti u baštini sv. Marka 
Križevčanina i bi. Alojzija Ste- 
pinca«. 

Kako se predavanje dogodi¬ 
lo u vrijeme intenzivnih srpskih 
prigovara Stepinčevoj kanoniza¬ 


ciji i u danu kada je srpski pred¬ 
sjednik Tomislav Nikolić tim 
povodom u Vatikanu pohodio 
papu Franju, dr. Batelja je tije¬ 
kom predavanja poručio: 

»Nema potrebe nikakvom 
skepticizmu. Stepinčeva kauza 
je završena i više nema nikakve 
revizije. Već duže vrijeme traje 
jedna oporba i mislim da je stvar 
Papine dobrote da želi razgova¬ 
rati sa sugovornicima koji ne ra¬ 
zumiju i ne čitaju stvari pa po¬ 
navljaju mitologiju. Papa ima 
plemenitu nakanu, sjesti s njima 
i suočiti se s činjenicama. On ne 
želi mijenjati kodifikaciju Kato¬ 
ličke Crkve, odnosno proglaše¬ 
nje svetim, ali želi razgovarati jer 
je osvjedočen u valjanost doku¬ 


menata koji govore u prilog Ste- 
pinčeve kanonizacije. Pa nemoj¬ 
te nasjedati novinama i glasilima 
koja postoje kako bi zarađivali 
novce, a ne da nas uistinu infor¬ 
miraju. 

Vjerujte svojim duhovnim 
pastirima, vjerujmo Svetome 
Ocu jer je kauza završena. Tu se 
više nema što reći. Čudo je po¬ 
tvrđeno! Ako se čudo dogodilo 
po Stepinčevu zagovoru, znači 
da je Bog na djelu, da je to Bog 
potvrdio. Pa nećemo u pitanje 
dovoditi Božju volju jer Niko¬ 
lić ili netko drugi ima neke svoje 
planove. Mi rimokatolici poštu¬ 
jemo Svetoga Oca, poštujemo 
kao vrhovnu glavu.« 



P ovodom obilježavanja deve¬ 
desete godišnjice euharistij- 
skog kongresa koji je prigodom 
1000. obljetnice hrvatskoga kra¬ 
ljevstva održan 8. rujna 1925. g. 
u Preku na otoku Ugljanu, u ne¬ 
djelju 6. rujna 2015. u Domu na 
žalu na Preku održan je znan¬ 
stveni simpozij o temi »Preko - 
čuvar vjere i narodne svijesti«. 
Moderator Simpozija prof. dr. 
Sime Mihatov uveo je mnoštvo 
sudionika u simpozij ovim ri- 


Euharistijski kongres 
u Preku 1925. godine 

i crkveni kontekst tog vreme¬ 
na predstavili su izlagači mons. 
dr. Juraj Batelja (»Euharistijski 
kongres u Preku 1925. godi¬ 
ne«), prof. Ive Livljanić (»Od¬ 
nosi Svete Stolice i hrvatskog 
naroda iz perspektive Zadar¬ 
ske nadbiskupije«), dr. Zlatko 
Begonja (»Društveno političke 
prilike u Zadru i okolici u pr¬ 
voj polovini 20. st.«) i prof. dr. 
Robert Bacalja (»Izdavačka dje¬ 
latnost u Preku u prvoj polovi¬ 
ni 20. st.«). 

Na Simpoziju je s više pje¬ 
sama nastupio i KUD ‘Luzor’ 
iz Preka, a nakon predavanja 
otvorena je izložba fotografija 
staroga Preka i fotodokumenta- 
cija održavanja Euharistijskog 
kongresa autora Davora Klari- 
na. 


ječima: »U vre¬ 
menu snažnog 
odnarođivanja, 
ugroze vjerske 
i nacionalne svi¬ 
jesti, održavanje 
tog kongresa je 
bilo motivirano 
i snažnim vjer¬ 
skim, nacionalnim i kulturnim 
razlozima. Preko je bilo doma¬ 
ćin više tisuća sudionika iz raz¬ 
nih krajeva, pristaništa su bila 
puna svečano okićenih gaje¬ 
ta, brodova i parobroda. I papa 
Pio XI. sudionicima kongresa 
osobno se obratio brzojavom. 
Snagom zajedništva, duhom 
vjere i nacionalnim ponosom, 
Preko se predstavilo kao čuvar 
vjere i nacionalne svijesti u tim 
teškim vremenima.« Društveni 


KRONIKA 

U pandžama UDBE 

Pripremio: dr. Juraj Batelja 



Budući da se u hrvatskoj javnosti sve češće humanizira Ti¬ 
tov diktatorski režim i komunistička strahovlada, odlučio 
sam iz prikupljene dokumentacije u postupku za proglaše¬ 
nje svetim blaženoga Alojzija Stepinca hrvatskoj javnosti 
predočiti dokumente koji oslikavaju pravo stanje stvari. Či¬ 
nim to iz ljubavi prema svome hrvatskom narodu i njego¬ 
voj povijesti, koja se ne smije pisati na temelju »humanizi¬ 
ranih« deklaracija, »retuširanja« te »nesvrstanih« odnosa 
prema istini. Nije nakana ovog niza dokumenta da se bilo 
koga proziva, već da se na temelju činjenica donese istinit, 
pravedan i objektivan povijesni sud o vremenu progona Ka¬ 
toličke Crkve, u kojem je najprepoznatljivija žrtva blaženi 
Alojzije Stepinac. 

Tekstovi se, radi potpunog dojma autentičnosti, tiskaju u 
neredigiranom obliku. Jezik i pravopis ostaju izvorni; izmi¬ 
jenjena slova dj u đ, Msgr u mons., Dok. u dok., te ujedna¬ 
čeno pisanje pojmova krizma (Krizma) i crkva (Crkva), itd. 
U ovom broju Glasnika donosim pismo mons. Josipa Pa- 
vlišića, pomoćnog biskupa senjsko-modruškog gosp. Stevi 
Krajačiću, ministru unutarnjih poslova NRH u Zagrebu. 


12 . Pismo mons. Josipa Pavlišića, 1 pomoćnog biskupa senjsko-modruškog, gosp. Stevi Krajačiću, 2 
ministru unutarnjih poslova NRH u Zagrebu 

JOSIP PAVLIŠIĆ, pomoćni biskup 

RIJEKA 

Zagreb, dne 9. VII. 1953. 

Gospodine Ministre! 

Kao pomoćni biskup senjsko-modruški, a nakon bolesti preuzv. g. dr. 
Burića vršilac dužnosti Ordinarija na čitavom području Senjsko-Modruške 
i Riječke biskupije te apost. administrature Kastva, smatram svojom duž¬ 
nošću da Vas obavijestim o vrlo neugodnim događajima, što sam ih protiv 
svakog očekivanja doživio od dana 3. VII. do 7. VII. 1953. prigodom vr¬ 
šenja crkvenih obreda i kanonske vizitacije u nekojim župama kotara Del¬ 
nice, općina Čabar. 

Crkveno područje naše biskupije jedno je od najtežih za upravljanje na 
čitavom području FNRJ i radi prostranosti - oko 12.000 km - i radi brdo¬ 
vitog tla: Velebit, Gorski kotar, Kapela, Plješevica, i zbog slabih pro¬ 
metnih putova i sredstava, zbog excentričnosti sjedišta biskupije. To 


1 Josip PAVI.1ŠIC (Srbljani, župa Stari Pazin — Rijeka, 9. prosinca 2005.); posvećen je 13. siječnja 1952. za pomoćnoga biskupa dr. Viktoru Buriću, biskupu Senjsko- 
modruške biskupije i hrvatskog dijela Riječke biskupije. Rezidencijalni nadbiskup Riječko-senjske nadbiskupije bio je od 18. travnja 1974. do umirovljenja 5. siječnja 1989. 

2 Ivan Stevo KRAJAGC (Poljane kraj Nove Gradiške, 29. kolovoza 1906. — Zagreb, 10. rujna 1986.); najtješnji Titov suradnik. Kao zagrižljiv djelatnik tajne policije bio 
vrlo omražen u narodu, a obnašao je i državničke službe i partijske zadatke. 

najbolje pokazuje činjenica što biskupi nisu dospjeli kroz čitavih 20 godi¬ 
na da posjete nekoje župe, kao na pr. Crni Lug, Gerovo, Hrib, Tršće, Prezid i 
druge, dok crkveni zakonik nalaže biskupima da posjete i kanonski pregledaju 
sve župe barem svakih 5 godina. 

Moju je malenkost sveta Crkva odredila kao pomoćnog biskupa, na osobni za¬ 
htjev preuzv. gospodina Burića, na tom teškom području. Kad je preuzv. Burić 
teško obolio prošle zime, povjerio mi je čitav teret brige i odgovornosti za 
taj, za-mene preveliki posao, uz prosjačka ekonomska sredstva, s potpuno poru¬ 
šenom biskupskom zgradom u Senju i djelomično porušenom u Rijeci, a vrlo malim 
brojno pretežno starijeg i bolesnog klera, sa 75 posve uništenih što crkve¬ 
nih zgrada, što župnih dvorova, s dobrim dijelom preostalih crkvenih zgrada 
u rukama kotareva, općina ili drugih ustanova, koje koriste te zgrade, a da 
biskupije nemaju od toga nikakve ili neznatne novčane koristi ukoliko nisu i 
pasivne. 

Biskupska mi dužnost nalaže prema crkvenim propisima da dijelim sakrament 
potvrde i obilazim župe. To sam bez krupnijih smetnja vršio od dana svojega 
biskupskog ređenja do sada. 

Kada sam dne 2. VII. 1953. poslije podne došao u župu Gerovo (kotar Delni¬ 
ce) tamošnji uprav, župe rekao mi je, da se pred narodnim domom kanilo spre¬ 
miti biskupu doček, koji, prema onome što je upravitelj čuo, ne bi bio nipo¬ 
što biskupu ugodan. 

Dne 3. VII. 1953. posve privatnim načinom pošao sam tamo u crkvu obaviti 
svoju dužnost, neugodno mi je bilo samo to, što su nekoji kandidati za sakra¬ 
ment potvrde bili odsutni radi noćne uzbune, koja se je održala u Gerovu na 
sam dan potvrde. Na to nisam ništa primijetio. 

Dne 4. VII. 1953. kada je svršila potvrda u župi Prezidu, nekoje su oso¬ 
be upozorile župnika, da stanoviti elementi u selu Gorači, već par dana agi¬ 
tiraju, da se biskup mora napasti, jer da je biskup neprijatelj naroda, koji 
se je kao fašista dotucao preko granice, da je rukovodio nedjelima, što su ih 
okupatori izveli za vrijeme rata u tim krajevima. 

Pošto bi te klevete bile smiješne kada ne bi bile i tragične, odlučio sam 
da na svom putovanju zaobiđem pripremljenu zasjedu i da odem u Čabar, što sam 
i učinio. 

Kako bih izbjegao osjetljivost onih, koji su govorili: »Neka, biskup ber- 
ma u crkvi, ali vani neka ne bude nikakove svečanosti«, došao sam u Čabar u 
tako privatnoj formi, da za moj dolazak nije znala ni župnikova kućanica, ni 
sakristan crkve. 

Petog srpnja prije podne, nakon što sam zaobišao prvu zasjedu, postavlje¬ 
na je druga zasjeda na putu između Tršća i Čabra. Da izbjegnem i ovu, odlučio 
sam izostaviti posjet župi Tršće. Uza sve to što sam do svih mogućih granica 
nastojao izbjeći svaki incident, izvršen je napad na mene sa kamenjem i dru¬ 
gim predmetima te uvrjedijivim povicima u samoj župnoj crkvi u Čabru oko 12 
sati 5. VII. 1953, kako je to Vama, Gospodine Ministre, javio - čim je mogao 
- kao i gospodinu ministru unutr. poslova Savezne vlade u Beogradu A1. Ranko- 
viću, biskupijama na Rijeci i u Senju hitnim brzojavom, veleč. gosp. Kesler, 
uprav, župe u Čabru. 

Kada je vlč. Kesler nakon prvog napada zatražio intervenciju milicije, je¬ 
dan j'e milicionar rekao .da nema komandira, a inače da je čuo, da se je već 
jučer, naime 4. VII. spremao zasjedni napad na biskupa kraj sela Gorači, te 
da je tamo bila poslana patrola. 

U Čabru dne 9. VII. 1953 u 16 sati napadači, uz pojačanje nekih drugih, 
koji su stigli u Čabar nekim teretnjakom, ne znam od kuda, htjeli su ponovi¬ 
ti napad na biskupa za vrijeme sv. Mise, ali su vjernici spriječili svojim 
stavom upad u crkvu i do napada u samoj crkvi nije ovaj puta došlo. Iz ri¬ 
ječi, koje su kolale okolo, znam da se je govorilo, da biskup ne smije izaći 
živ iz Čabra, da se njega mora svakako ubiti, zato sam se nastojao skloniti, 
da spasim život i da izbjegnem daljnje incidente. Grubi napad na župski dvor 
tako krupnim kamenjem, da su tu i tamo bili polupani sami okviri prozora, 
dokazao je, da to nisu bile samo demonstracije negodovanja prema crkvenim 
obredima, već da se je tu radilo o divljem, protuzakonitom, promišljenom, 
organiziranom bijesu koji se trebao iskaliti na samome biskupu Pavlišiću. 

To je potvrdio sam milicioner, kojemu se po noći po drugi put utekao žu¬ 
pnik za intervenciju, a taj mu je dao po prilici ovakav odgovor: »Što mi mo¬ 
žemo? Biskup je neprijatelj naroda. Ako narod hoće da ga ubije, što možemo?« 
- Milicioner je rekao da znade, da je pala odluka, da biskupa treba svakako 
ubiti i da oni - milicioneri - ne mogu intervenirati posvuda. Rekao je ta¬ 
kođer neka se župnik obrati u Delnice na kotar za intervenciju. Koliko mi je 
poznato međutim iz Delnica dolazila su samo pojačanja da se biskupa uhvati 
i ubije. Izgleda da su u tu svrhu bila upotrebljena pretežno motorna sred¬ 
stva, a kako se je stvar vodila u detaljima, najbolje bi mogli pripovije¬ 
dati, koliko sam mogao razabrati, Ožbolt Pavao iz Gorači, Ožbolt Franjo iz 
Prezida te još nekoji, koji se - ako se ne varam - zovu prezimenom Mule iz 
samih Delnica, čijeg imena ne znam. 

Bili su poslani također izviđači u okolna sela, da uhvate biskupa ako bi 
kušao pobjeći. Jedan od tih u pripitom stanju pitao je ljude, jesu li vidje¬ 
li biskupa; kad su ga ljudi upitali: 'ali, što će mu biskup', odgovorio je 
da ima nalog od UDB-e da ga ustrijeli. 

Gospodine Ministre! Moje stenjanje pod režimom fašizma kroz 20 godina, a 
pod vodstvom katoličkog svećenika i hrvatskog narodnjaka te mojeg osobnog 
velikog dobrotvora Milanovića Bože, kao i drugih naših narodnjaka, naroči¬ 
to svećenika i katolika u Istri, naučilo nas je da ljubimo svoj siromašni i 
pošteni narod, da ljubimo domovinu za kojom smo tako dugo čeznuli i za koju 
nismo štedjeli ni žrtava ni ponižavanja, kao što ne štedimo ni danas. A sada 
u slobodnoj domovini ovakav nezakoniti, klevetnički, napadački stav prema 
biskupu i svećeniku, koji se ne mora stidjeti ni prošlog ni sadašnjeg rada 
za svoj narod, duboko ranjava ne samo mene osobno, koji sam bio bliži objekt 
grubih napada, već također sve prijatelje i znance, s kojima sam radio i s 
kojima radim na prosvjetnom, vjerskom i materijalnom uzdizanju naroda, bilo 
u Istri, Primorju, Lici ili Kordunu. 

Nakon podnesenih patnja pod fašizmom morao sam doživjeti, da se traži moj 
život, da budem ubijen od Hrvata u hrvatskoj zemlji zato jer volim istinu, 
ljubav i pravdu bez okolišanja i pretvaranja kao katolički svećenik i bi¬ 
skup . 

Opraštam napadačima i sažalijevam ljude, koji se trse da ubijaju bez suda, 
nezakonito, bez krivnje, bez obrazloženja - one koji ih vole. 

Ovaj put sam pomoću Božjom izbjegao sigurnoj smrti. Ako bih jednoga dana 
ipak morao poginuti pod ovakvim sistemom, neka to bude za bolju, svjetliju 
i slobodniju budućnost našega naroda i svete Crkve. 

Gospodine Ministre! Slobodan sam Vas upitati, kako će odjeknuti u inozem¬ 
stvu, ako se sazna za ovaj najnoviji napadaj na katoličkog biskupa u FNRJ?, 

a pogotovo jer fizički napadaji na katoličke biskupe u FNRJ nisu osamljeni: 
mons. Ukmar'bio je strahovito istučen dne 24. VIII. 1947. god. u Lanišću, 
prigodom dijeljenja krizme. God. 1948. preuzv. gosp. Burić bio je tri puta 
napadnut isto tako kamenjem u Čabru, samo s tom razlikom, što je njega za¬ 
štitila narodna milicija, a mene nije. Preuzv. biskup Čekada bio je na¬ 
padnut u svojoj biskupiji prigodom dijeljena krizme. Preuzv. Banić bio je 
također napadnut u svojoj biskupiji prigodom dijeljenja krizme. Zvjerski 
pokušaj spaljivanja preuzv. biskupa Vovka dne 21. siječnja 1952. god. uz¬ 
budio je cijeli pošteni i kulturni svijet. Vama je Gospodine Ministre do¬ 
bro poznato, kako ovakvi slučajevi škode ugledu države ne samo u zemlji, 
nego i kod svih kulturnih i civiliziranih naroda. 

Ovakvi slučajevi dokazuju da u FNRJ nemaju ni lične slobode, ni slobode 
kretanja, ni slobode nesmetanog vršenja svojih vjerskih obreda. 

Sve garancije Ustava i Zakona o pravnom položaju vjerskih zajednica samo 
su na papiru. 

Ali ovakvi slučajevi ne bi bili mogući, kada bi napadači znali da će biti 
primjereno kažnjeni, kada oni ne bi znali da su takvi napadaji nekome ipak 
potrebni, zato, da se onemogući i uništi djelovanje Crkve na narod, a da 
se odgovornost za to može lako prebaciti na tzv. »neodgovorne elemente«. 

Gospodine Ministre, imam posve pouzdane dokaze, da je jedna od visokih 
ličnosti u našoj državi pred neko vrijeme stisnutim pesnicama i stisnutim 
zubima s izrazitim negodovanjem kazao: »Zašto je biskup Pavlišić morao biti 
dodijeljen kao pomoćni biskup preuzv. gosp. Buriću?!« - Svi međutim neka 
znadu da je preuzv. Burić sam tražio pomoćnog biskupa, a taj mu nije bio 
nipošto nametnut. 

Znadem također da se je nedavno jedan visoki državni činovnik izrazio na 
račun moje malenkosti, da valjda poslije Torquemada nije bilo tako okrut¬ 
nog čovjeka kao što sam ja. 

Poznate su mi još i druge slične izjave nižih činovnika i članova UDB-e. 
Zar su mi to »neodgovorni elementi«? Ne mislim time povezati žalosne do¬ 
gađaje u Čabru i u okolici s ovim državnim službenicima makar nakon tih i 
takvih izjava, čovjeka ne moraju iznenađivati ti i takovi događaji. 

S državne strane neprestano se naglašuje spremnost i dobra volja da se 
urede odnosi između Crkve i Države na obostranu korist i zadovoljstvo. Sa 
ovakvim izjavama i s ovakvim događajima međutim ne stvara se poželjna i 
povoljna atmosfera za uređenje tih odnosa. Krivnja za to ne leži na Kato¬ 
ličkoj Crkvi. 

Gospodine Ministre, izvolite primiti izraze mojeg poštovanja. 

+ Josip Pavlišić, v. r. 

v. d. Ordinarija 
pomoćni biskup senjsko-modruški 


P. N. Gospodin Ministar 
Stevo Krajačić 
Ministar Unutr. poslova NRH 
Zagreb 

VRANEKOVICEV DNEVNIK 



Vranekovićev 

dnevnik 

Nastavlj amo obj avlj ivati izabra¬ 
na poglavlja dnevnika vlč. Josipa 
Vranekovića, u kojemu je opisao 
život i stradanja blaženoga Alojzi¬ 
ja Stepinca na izdržavanju kazne u 
Krašiću. 

BI. Alojzije Stepinac kao sužanj u Krašiću 


10. IV. 1954. 

Sjeća se staroga sluge - kretena 
- iz dvora: Dina-Pube. 

- »Bio je više puta zanimljiv. 
Zvao me: Biša. Jednom sam ga, ali 
tip - top, obukao u novo od glave 
do pete, ali za tri dana nije se vi¬ 
djelo, da je novo. I Nežića je vo¬ 
lio. Zvao ga je: ‘Neza’. Ljutio se je 
na staru sluškinju Filipinu, jer mu 
nije rado dala čaja. Grdio ju je: Pi- 
lina-fakina. Dok sam šetao u par¬ 
ku, rado mi se približio. Tu bismo 
razgovarali. To mi je bila mala ra¬ 
zonoda. Pa i sv. Franjo Saleški vo¬ 
lio je društvo ovakovih. I sam sa 
ovakovima - rekao bih ‘budala¬ 
ma’ i malom djecom najradije ne¬ 
kako govorim.« 

11. IV. 1954. 

Cvjetnica je. Bez prestanka 
Eminencija je ispovijedao puna 4 
sata. Pitam ga, da li je umoran? 

- »Nimalo! Kako me ne bi 
to veselilo, kad vidim da vjerni¬ 
ci u tako lijepom broju vrše svoju 
kršćansku dužnost. Hvala Bogu, 
ima vjere u tom jadnom našem 
narodu! Samo nikada ne zdva¬ 
jati u radu oko vjerskog i moral¬ 
nog podizanja. Ništa nije propa¬ 


10. dok još toliko tinja svjetlo naše 
svete nam vjere.« 

11. IV. 1954- 

Dolaze: dr. Bogičević, dr. Ser- 
cer, dr. Sučić, dr. Riesner, dr. 
Popović, Pišonić i Stella. 

- Zdravlje se pogoršalo i 
liječnici dolaze i sutra, da vade krv. 

12. IV. 1954. 

Sutra je u župi uskršnja ispo¬ 
vijed. Očekivao sam, da će 
svećenicima braniti pristup u 
crkvu, pa sam danas sporednim 
putovima doveo ovamo vlč. gg. 
Sajovića i Petrovića. 

Dr. Bogičević, dr. Popović, 
Tajnik i Stella. Eminenciji vade 
krv. Meni neće kazati već neko¬ 
liko zadnjih mjeseci, kako je 
stvarno Eminenciji. Neka im 
bude. [...] se inače [...] Eminenciju, 
[...], a tako je i više puta [...]. Čas¬ 
ne sestre u kući [...] su uredne, ra¬ 
dine, ponizne. Čine sve kako bi 
Eminenciji bilo ugodnije i bolje. 
Eminencija je zadovoljan s njima. 
Divi se njihovom držanju. To je 
glavno! Čini mu se, da je nekomu 
krivo, što čč. sestre u kući potpu¬ 
no suosjećaju s Eminencijom, kao 


i cijela njihova Družba, a to ne ide 
na račun onih, koji bi htjeli [...] 

13. IV. 1954. 

Uskršnja je sv. ispovijed. Emi¬ 
nencija ispovijeda od 5 do 10 sati. 
Htio sam, da ga prije smijenim 
u ispovjedaonici, pa da služi sv. 
Misu, ali on ne će: 

- Pustite, kada bude sve go¬ 
tovo, onda ću misiti. Vjerojatno 
će se naći više osoba, koje traže 
baš mene. 

Pitam ga poslije, da li se umo¬ 
rio? 

- Ni najmanje. Veseli me, da 
vjernici ovako shvaćaju uskršnju 
dužnost. Bog će dobri pogleda¬ 
ti na narod, koji toliko strada, ali 
vjeru svoju čuva. 

Izjutra od 5 sati ispovijeda on, 
Simecki, Sajović, Petrović i ja. 
Kasnije uspiju se probiti Starče- 
vić i Pretnar. Vjernici su veseli, da 
je tako lijepa prilika za sv. Ispovi¬ 
jed unatoč tomu, što policija brani 
svećenicima dolazak u Krašić. 

Oko 11 sati vlč. Pretnar ode 
do brijača, koji je do nedavno bio 
u kući blizu policije. No, isti je 
otišao u Karlovac, a da vrhovački 
župnik nije za to znao. Pristupi 

policajac i reče: - U roku od 
10 minuta ostavite Krašić. 

-Zašto? 

- Ne smijete do kardinala 
Stepinca. 

- Pa ja sam došao u pomoć 
župniku, kako i on meni po¬ 
maže. 

- Ne znam ništa, morate 
otići. 

Sav zbunjen dođe na župni 
dvor bolesni ovaj starac i hoće 
da krene kući. Ne puštam ga. 
Neka dadu pismenu zabranu. 
Uostalom, što mu mogu! Ne¬ 
maju fundamenta da ga osude. I 
starac se smirio i ostao. U 12 sati 
sjednemo za stol. Eminenciju je 
uznemirilo, što vlast pravi vjer¬ 
nicima i kleru ovakove smetnje. 

- Neka im bude i to. Sami su 
svemu krivi - veli Eminencija. - 
Oni su me tu doveli. Ja ih nisam 
za to molio. 

Za vrijeme objeda policija 
je zaposjela sve putove, ceste i 
staze, što vode iz Krašića. Svi¬ 
jet to opazi i odmah nam dojave 
i kažu da svećenici ne odlaze iz 
župnog stana, da ih ne napadnu. 
Vele: - Mi ćemo ih sami hraniti, 
neka samo ostanu tu - govorili 
su susjedi. Za vrijeme objeda ni¬ 
sam to htio saopćiti svećenicima, 
da se Eminencija ne uznemiri, a 
i oni. Kad je Eminencija otišao 
od stola, a bio je pri svršetku 
vedar i bodrio nas, odem na to¬ 
ranj do zvonova i otuda gledam, 
kako je raspoređena straža. Jed¬ 
nog opazim kod Ćuka, dru¬ 
gog kod stare pošte, a trećeg 
kod sv. Obitelji. Vlč. Starčevića 
pošaljem preko moje livade na 
Pastorkovića i dalje prema Bre- 
zariću. U to dotrči [...] i javi, da 
policajac ne pusti na cestu kod 
njegove kuće vlč. Jezerinca ova¬ 
mo. Jezerinac ne popušta i hoće 
silom. Policajac uzme bicikl Je- 
zerincu i u isto vrijeme predba¬ 
ci: neka pazi, koga gura! Kao 
da je Jezerinac njega gurnuo. U 


lice izvrne istinu. Jezerinac će 
njemu: - Evo svjedoka i pokaže 
[...] koji će reći, tko je koga gur¬ 
nuo. 

- Za mene ne važi svjedok - 
bahato veli milicionar. 

-Ja idem na svoje mjesto - reče 
Jezerinac i hoće mu pokazati de¬ 
kret za Oštre. Stvarno uputio se je 
biciklom za Oštre. 

- To se mene ne tiče - natrag! 

Još se jedno vrijeme prepirali, 

i to glasno, a ljudi to sve proma¬ 
traju. Policajac bjesni, a Jezerinac 
će konačno: - Ja se ne vraćam. Ja 
ću na biciklu sjediti, a vi ako hoće¬ 
te stojite! Tako su zajedno bili 45 
minuta. Kroz to vrijeme isko¬ 
ristim priliku i pošaljem vlč. gg. 
Sajovića i Pretnara uz Simatovića 
prema Hutinu. Pretnar će iz Hu- 
tina krenuti na Kućer i prema Vr- 
hovcu i tako zaobići stražu, a Sa- 
jović u Pribić. Za njima pošaljem 
i Petrovića. Tada krenem do Je¬ 
zerinca. Nađem ga podboče- 
na na bicikl, a do njega policajac. 
Pozdravimo se. Pitam ga, što tu 
radi, a on se samo nasmije. Pitam 
policajaca: - Ne može dalje? 

- Ne može! 

- Dobro! 

Primim ga ispod ruke i ve¬ 
selo krenemo uz Ćuka prema 


Hruškovcu, gdje se prebacio na 
Hutin, Pribić i Oštre. Idući pre¬ 
ma Hruškovcu opazimo Pretnara 
i Petrovića. Oni opaze nas, misle 
da smo policajci. Krenu brzo na¬ 
prijed ispred nas. Ogledavaju se, 
a ja mahnem šeširom - i na to se 
Pretnar uputi prema nama. On mi 
veli da je sa Sajovićem sreo pred 
Hutinom dva policajca. Sajović 
se odmah spusti preko orani¬ 
ce na glavnu cestu za Pribić, a 
Pretnar i Petrović skrenuli na¬ 
glo prema Hruškovcu. I tako su 
svi svećenici ostavili Krašić, a da 
nijedan nije uhvaćen. Narod to 
sve promatra izdaleka - i smije se. 
Pred večer susjedi stoje na cesti i 
veselo u grupi razgovaraju i pre¬ 
tresaju današnji dan, a sada redom 
pokunjeni policajci vraćaju se ne¬ 
obavljena posla u svoju stanicu. 

15. IV. 1954. 

Veliki je četvrtak. Eminenci¬ 
ja opet propovijeda kao i sve ove 
dane. U 6,30 ima sv. Misu, a ja u 7 
sati. Spomenem mu, da je ovo je¬ 
dinstveni slučaj u Jugoslaviji, da 
su na današnji dan u jednoj crkvi 
dvije sv. Mise. A on će nato: 

- Ali, mislim, da je jedinstveni 
slučaj i to, da je jedan kardinal za¬ 
točen u rodnom mjestu. Sjećam se, 

* Prvopričesnici i krizmanici župe Margečan predvođeni svojim župnikom 
Alojzijem Pakracom bili su na hodočašću u Krašiću 8. listopada 2015. 
i uključili se u euharistijsko slavlje u kojem je sudjelovalo više od 1000 
hodočasnika, od kojih je najviše bilo članova »Molitvenog vijenca Kraljice 
Obitelji« 


kad mi je član uprave u Lepoglavi 
rekao: ‘Ići ćete u Krašić’ - i onda 
se zlobno i posprdno nasmijao. Ja 
to opazim, oštro ga mjerim oči¬ 
ma. Bilo mu je neugodno; htio je 
nekako zataškati zlobni podsmi¬ 
jeh, ali ništa za to! Ni to me nije 
smelo. Jedno sam imao pred oči¬ 
ma i molio sam Boga dragoga za 
milost, da ne popustim, da ga ne 
zatajim, da ga ne izdam! 

Zvonar iz Jaske donosi sv. ulja 
i pismo od Kadleca. Javlja mi, 
da ga je prekjučer policija vrati¬ 
la od Sv. Obitelji. Od prošlog lje¬ 
ta imao je olovkom ispravljeno u 
legitimaciji svećenik službenik, 
tako da lakše prođe na oporavku 
na moru. Zaboravio to izbrisa¬ 
ti i sada policajac to opazi i javi 
UDB-i u Jaski. Već je preslušan i 
groze mu se zatvorom. Banković 
ga umiruje, da mu za to ništa ne 


mogu. UDB-a ga ucjenjuje, da 
uđe u CMD. On o tome ni čuti. - 
Javlja mi, da je Komerički 23. III. 
o. g. na sastanku u Jaski zatražio 
pristupnicu u Udruženje - i pri¬ 
stupio. To mu je javio Livajušić, 
koji je bio prisutan. Eminencija: 

- Sada vidim, da su sve sum¬ 
nje bile opravdane. Nesretnik! A 


neka! Veliki je tjedan i Bog dragi 
dao mi je i taj križ. Neka se vrši 
njegova sveta volja. Nesretnik! 
Kajati će se za svoj čin, ali bojim 
se, da bude kasno! Ne znam, što 
da radim. Lach je znao, kako stoji 
s Komeričkim, da nije u redu, pa 
ga je ipak slao ovamo. Bojim se, 
da se tu ne krije nešto težega. 


»Spašavajući Stepinčevo srce, 
postao sam hrvatski rodoljub« 


Budući da se češće u hrvat¬ 
skoj javnosti pojavljuju članci s 
ciljem da Titovu komunističku 
vlast oslobode od odgovornosti 
za smrt desetaka tisuća nevinih 
ljudi, a među njima i za preranu 
smrt nadbiskupa Stepinca, želim 
još jednom istaknuti da je radi 
spoznaja istinitih činjenica vrlo 
važna osoba dr. Petra Griinwalda 
(Našice, 6. lipnja 1919. -Essen, 1. 
prosinca 2005.). On je na obduk¬ 
ciju tijela bi. Stepinca pozvan na¬ 
knadno, ali je postao glavni njezin 
protagonist. Naime, kako on sam 
tvrdi za vrijeme obdukcije sav je 
šalatski brijeg bio popunjen poli¬ 
cijskim ophodnjama, naoružani¬ 
ma i u stanju pripravnosti. Pred¬ 
stavnici policijske ambulante iz 
Zagreba budno su nadgledali sam 


tijek obdukcije, kontrolirajući 
svaki čin i u velikom strahu da se 
ne bi otkrili »nepoželjni« uzroci 
prerane i iznenadne smrti kardi¬ 
nala Stepinca. 

Kad je vlč. Mijo Pišonić, tajnik 
Zagrebačke nadbiskupije i njen 
predstavnik na obdukciji, uočio 
da obducenti unutarnje organe 
nadbiskupa Stepinca stavljaju na 
stranu i da su određeni za uni¬ 
štenje, što se i dogodilo, zamolio 
je dr. Bogičevića, dugogodišnjeg 
osobnog liječnika nadbiskupa 
Stepinca, da kao relikviju pokuša 
sačuvati jedan od organa, po mo¬ 
gućnosti srce. Dr. Bogičević je to 
odbio učiniti, ali je Pišonićevu že¬ 
lju prenio obducentu dr. Volari- 
ću. Taj bijaše u još većem strahu 
i nije bio u stanju udovoljiti za¬ 


htjevu. Tada je dr. Bogičević Pi¬ 
šonićevu molbu prenio dr. Peteru 
Griinwaldu. 

Naime, osim obdukcije bilo 
je dogovoreno balzamiranje mr¬ 
tvog tijela kardinala Stepinca i to 
je, kao usluga režima, upisano u 
gotovo sve Kardinalove životo¬ 
pise. Nažalost, balzamiranje nije 
izvršeno, a prilikom ekshuma¬ 
cije 1993. godine utvrđeno je da 
je umjesto balzamiranja izvršena 
loša konzervacija, bolje reći uni¬ 
štenje mrtvoga Kardinalova tijela. 

Iz brojnih pismenih očitovanja 
dr. Griinwalda proizlazi sljedeće 
svjedočanstvo: 

»Ja sam naknadno pozvan na 
obdukciju mrtvog tijela kardina¬ 
la Stepinca. Sve se odvijalo u žur¬ 
bi jer je Kardinalovo tijelo još 

za mraka trebalo biti odvezeno i 
izloženo u crkvi u Krašiću. Ničim 
nisam mogao utjecati na sam tijek 
obdukcije, ali kad mi je dr. Bogi- 
čević prenio molbu da za potrebe 
Crkve izdvojim jedan Nadbisku¬ 
pov organ, po mogućnosti srce, ja 
sam taj izazov prihvatio. 

Ponijelo me nekoliko motiva: 

1. Ja s tim ‘Balkanezima’ nisam 
imao ništa i kao ‘Hochdeutscher’ 
sam mislio da mi nitko neće moći 
ništa prigovoriti zbog spašavanja 
Kardinalova srca. 

2. Vidio sam koliko je hrvat¬ 
ski narod propatio poslije 2. svjet¬ 
skog rata, a i sam nadbiskup Ste- 
pinac sa svojim narodom. Stoga 
sam te noći, i bez posebne naka¬ 
ne, postao hrvatski rodoljub. 

3. Kad mi je spomenuta riječ 
‘srce’, ja sam se prisjetio Chopi- 
novoga srca, koje je sačuvano u 
monstranci jedne varšavske cr¬ 
kve. Znate, mi obducenti sva¬ 
ki dan susrećemo različite oblike 
smrti i strahota uslijed kojih mno¬ 
gi od nas počnu razvratno živjeti, 
odaju se piću ili drugim nepodo¬ 
pštinama. Da se sačuvam, ja sam 
se liječio svirajući klavir, osobito 
Chopina. 

4. U najzgodnijem trenutku 
uzeo sam posudu s Nadbiskupo¬ 
vim srcem i ponio je u podrum 
Zavoda za sudsku medicinu. Na 
opomenu liječnika i predstavnika 
policijske ambulante dr. Mirosla¬ 
va Medura da ostavim zdjelu na 
stolu, ja sam odgovorio kako će 
sada slijediti balzamiranje i da tre¬ 
ba sa stola ukloniti sve što bi tome 



* Dr. Petar Griinwald 

smetalo. Zatim sam bez daljnjih 
objašnjenja odnio zdjelu u po¬ 
drum, izdvojio srce i stavio ga u 
staklenku koju sam označio inici¬ 
jalima Kardinalova imena: ‘A. S.’. 

Drugi sam dan Kardinalovo 
srce predao vlč. Miji Pišoniću, 
tajniku Zagrebačke nadbiskupi¬ 
je. Saznavši da je spašeno Stepin- 
čevo srce, tajna je policija prisilila 
nadbiskupa Franju Sepera da joj 
se preda Kardinalovo srce. Nad¬ 
biskup Seper je stoga naložio taj¬ 
niku Pišoniću da iz samostana, 
u kojem je bilo čuvano, donese 
Kardinalovo srce u Nadbiskupski 
dvor i ono je predano tajnoj poli¬ 
ciji koja ga je naredila spaliti u ma¬ 
loj peći policijske ambulante u Ša- 
rengradskoj ulici u Zagrebu. 

Znate, srce je simbol ljubavi, 
a Stepinac je svjedok bezgranič¬ 
ne ljubavi i zato mu se svaki dan 


molim. Podnio sam dosta hrabro 
preslušavanja na UDBI zbog svo¬ 
je smjelosti u spašavanju Stepin- 
čeva srca i prijetnje te šikanira- 
nja na poslu. Zbog straha za život 
morao sam emigrirati iz Jugosla¬ 
vije. 

Živim ovdje u Njemačkoj, po 
različitim mjestima, u nepresta¬ 
nom strahu da me Udba progoni 
i da će me likvidirati. Sada se više 
ne bojim. Dapače, Stepinčeva sna¬ 
ga i meni daje jakost da mogu pri¬ 
hvatiti ovu bolest karcinoma koji 
izjeda i moje tijelo. 

A Vi ste postulator, pa se poza¬ 
bavite pitanjem što je bio stvarni 
uzrok Stepinčeve smrti, jer mi na 
obdukciji nismo mogli utvrditi da 
li je ugrušak trombus ili embolus, 
tj. da li je nastao prije ili poslije na¬ 
stupanja smrti. Ako je pak nakon 
obdukcijskog tretmana nastupio 
proces saponifikacije, onda je oči¬ 
to da obdukcijski tretman kardi¬ 
nala Stepinca nije stručno izvr¬ 
šen.« 

Brojna očitovanjadr. Griinwal- 
da i njegova analiza obdukcije 
potpuno opovrgavaju tvrdnje Jo¬ 
sipa Manolića, koje je objavio u 
svoj knjizi »Politika i domovina«. 
Štoviše, Manolić pokušava oblati- 
ti tajnika Pišonića tvrdnjom da je 
želio potplatiti onoga koji bi spa¬ 
sio Stepinčevo srce, a zloćudno se 
hvali kako je izvršen rodoljubni 
čin uništenja Stepinčevoga srca. 
Znakovito je da u hrvatskoj jav¬ 
nosti nitko nije podigao glas pro¬ 
tiv toga zločina. 

* Na 117. rođendan bi. Alojzija 
Stepinca, 8. svibnja 2015., u 
krašićkoj župnoj crkvi misno 
je slavlje predvodio domaći sin 
vlč. Ivan Torbar, sada župnik 
u Donjoj Lomnici. Došao je sa 
skupinom hodočasnika koji su 
zajedno s domaćim župljanima 
radosno proslavljali Gospodina 
za dar Blaženika i molili njegov 
zagovor. 


* Vjernici iz Donje Lomnice obavljaju pobožnost križnoga puta, 
u Krašiću, 8. svibnja 2015. 


* Župljani 
Krašića i 
hodočasnici, 

8. svibnja 2015., 
na dan rođenja 
bi. Alojzija 
Stepinca, svrstali 
su se u procesiju 
kod rodne 
Blaženikove kuće 
te se s molitvom 
i pjesmom u 
procesiji uputili 
na slavljenje svete 
mise u župnoj 
crkvi u Krašiću 
























Kadeti Vojnog učilišta u Zagrebu 
posjetili su Krašić 14. srpnja 2015. 

U Župnoj crkvi, kod oltara bi. 
Alojzija Stepinca, poslušali su 
prigodnu katehczu o Blaženikovom 
životu i njegovim uzničkim danima 
u Krašiću. 


Vjernici župe Krašić 
hodočastili su na Dan 
domovinske zahvalnosti u 
Mariju Bistricu. Na povratku 
pošli su u katedralu gdje su 
na grobu svoga blaženika 
kardinala Alojzija Stepinca 
obavili prigodnu pobožnost. 
Tom prigodom katedralom je 
odjekivala i krašićka himna: 
»Krašić, Krašić, mjesto malo, 
mjesto malo, Bog te čuvao!« 


Kip bi. A. Stepinca u Mississaugi 


Torontski nadbiskup kardinal 
Thomas Collins pohodio je 20. lip¬ 
nja župu Hrvatskih mučenika u 
Mississaugi te blagoslovio novopo- 
stavljeni kip bi. Alojzija Stepinca. 

Na početku svečane koncele- 
brirane Euharistije, koju je pred¬ 
vodio kardinal Collins, župnik 
domaćin vlč. Ivica Reparinac za¬ 
hvalio je nadbiskupu na dolasku 
među Hrvate u najvećoj hrvatskoj 
etničkoj župi u Sjevernoj Americi. 
Član župnog ekonomskog vijeća 
Bruno Mandić upoznao je kardi¬ 
nala Collinsa s poviješću župe Hr¬ 
vatskih mučenika u Missassaugi te 
njezinim pastoralnim aktivnosti¬ 
ma. Kardinal Collins oduševio je 
okupljeno mnoštvo započevši sv. 
misu izgovarajući riječi »U ime 
Oca i Sina i Duha Svetoga...« na hr¬ 
vatskom jeziku. 


U nadahnutoj propovijedi kar¬ 
dinal Collins naglasio je da ga mo¬ 
tiv dolaska među Hrvate, bla¬ 
goslov novog kipa bi. Alojzija 
Stepinca, postavljenog pored ulaza 
u crkvu, posebno raduje. »U vre¬ 
menu kada nam iz raznih dijelo¬ 
va svijeta, naročito s Bliskog isto¬ 
ka dolaze strašne i uznemirujuće 
vijesti i slike progona naše braće 
kršćana, lik mučenika za vjeru bi. 
Alojzija Stepinca svijetli novim sja¬ 
jem«, rekao je kardinal Collins. 

Nadbiskup Toronta zahvalio 
je u homiliji hrvatskim vjernici¬ 
ma što od svoga dolaska u Kanadu 
aktivno sudjeluju u izgradnji mje¬ 
sne Crkve i društva. »Poznata mi 
je vaša ljubav prema kardinalu Ste- 
pincu, tom svetom i vjernom sinu 
Katoličke Crkve. Utječite se i dalje 
njegovu zagovoru!« 



Na kraju sv. mise je u ime za¬ 
jednice mladih, koju vodi župni 
vikar vlč. Tomislav Kasić, kardina¬ 
la Collinsa pozdravio Marko Bu- 
šić. Potom je kardinal Collins bla¬ 
goslovio brončani kip bi. Alojzija 
Stepinca koji je izradio akademski 
kipar Vid Vučak iz velikogoričkog 
Starog Čiča. Nakon euharistijskog 
slavlja kardinal Collins zadržao se 
s vjernicima na svečanoj večeri u 
župnoj dvorani. 































